Raees Dhehkevi Vaahakafulhaai Gulhigen ACC In Emanikfaanaai Bahdhalkohfi - Vaguthu\nރައީސް ދެއްކެވި ވާހަކަފުޅާއި ގުޅިގެން އޭސީސީ އިން އެމަނިކުފާނާއި ބައްދަލުކޮށްފި\n4 ހަފްތާ ކުރިން ( ޖެނުއަރީ 21, 2020 )\nރައީސް ޞާލިހް އޭސީސީގެ މެންބަރުންނާއި ބައްދަލު ކުރެއްވުން - ފޮޓޯ: ރައީސް އޮފީސް\nމަޝްރޫއުތައް ލަސްވާ ގޮތަށް އަމަލު ނުކުރަން ރައީސް އިބްރާހިމް މުހައްމަދު ސޯލިހް އެދިވަޑައިގެންފައިވާތީ އެންޓިކޮރަޕްޝަން ކޮމިޝަން ކޮމިޝަން (އޭސީސީ) ގެ މެންބަރުން އެމަނިކުފާނާއި އިއްޔެ ބައްދަލުކުރައްވާ ކޮމިޝަންގެ މަސައްކަތްތައް ކުރިއަށްދާ ގޮތުގެ މައުލޫމާތު ހިއްސާ ކުރައްވައިފިއެވެ.\nލޯކަލް ކައުންސިލް އިންތިޚާބުގެ ކެމްޕޭނަށް ބޮޑުތިލަދުންމައްޗަށް ވަޑައިގެން ހދ. ވައިކަރަދޫގައި ރައީސް ވިދާޅުވެފައި ވަނީ މަޝްރޫއެއް ކުރިއަށް ގެންދަން ހުޅުވައިލާ ބީލަމަކާ ގުޅޭ ގޮތުން ޝަކުވާއެއް ހުށަހަޅައިފި ނަމަ އޭސީސީން އެކަން ބަލަންޖެހޭ ކަމަށާއި ކޮމިޝަންގެ ގާނޫނީ ޒިންމާއަކީ އެއީ ކަމަށެވެ.\nރައީސް އޮފީހުން ވިދާޅުވީ އިއްޔެ އޮތް ބައްދަލުވުމުގައި ބައްދަލުވުމުގައި އެންޓި ކޮރަޕްޝަން ކޮމިޝަންގެ މެންބަރުން ވަނީ އެ ކޮމިޝަނަށް ހުށަހެޅޭ މައްސަލަތަކާ ބެހޭގޮތުންނާއި އެކޮމިޝަނުގެ މަސައްކަތްތައް ކުރިޔަށްގެންދަވާ ގޮތާބެހޭގޮތުން ރައީސްއާ މަޢުލޫމާތު ޙިއްޞާކުރައްވާފައެވެ.\nއެގޮތުން އެކޮމިޝަނަށް ހުށަހެޅޭ މައްސަލަތަކާ ބެހޭގޮތުން ކޮމިޝަނުން އަމަލުކުރަމުންގެންދާ ޢާންމު އުސޫލުތަކާއި މަޝްރޫއެއްގެ މަސައްކަތް ވަގުތީ ގޮތުން ހުއްޓާލުމަށް އަންގަވާ ޙާލަތްތަކުގައި އެ ކޮމިޝަނުން ގެންގުޅުއްވާ އުސޫލުތައްފަދަ މައުލޫމާތު އެންޓިކޮރަޕްޝަން ކޮމިޝަނުގެ މެންބަރުން ރައީސްއާ ޙިއްޞާކުރެއްވި ކަމަށާއި ކޮރަޕްޝަނުގެ ޢަމަލުތައް ހުއްޓުވުމަށް ދުރާލާ ފިޔަވަޅު އެޅުމަށް ސަރުކާރުގެ އިދާރާތަކަށް ބާރު އަޅުއްވަން މަސައްކަތްކުރައްވަމުން ގެންދަވާކަން ވެސް އެ ކޮމިޝަނުގެ މެންބަރުން ފާހަގަ ކުރެއްވި ކަމަށް ރައީސް އޮފީހުން ވިދާޅުވިއެވެ.\nމި ބައްދަލުކުރެއްވުމުގައި ވާހަކަފުޅު ދައްކަވަމުން ރައީސް ވަނީ ކޮމިޝަނުން ކުރައްވަމުން ގެންދަވާ މަސައްކަތްތައް ފާހަގަކުރައްވާ ޝުކުރު އަދާކުރައްވާފައި ކަމަށް ކަމަށް ރައީސް އޮފީހުން މައުލޫމާތު ދެއްވައެވެ.\nއަދި ކޮމިޝަނުގެ މަސައްކަތަށް ސަރުކާރުން ވެސް އަދި ސަރުކާރުގެ އެއްވެސް އޮފިޝަލަކު ވިޔަސް ނުފޫޒު ފޯރުވުމަށް އެދިވަޑައި ނުގަންނަވާކަމުގައި ވެސް ރައީސް ވިދާޅުވިއެވެ.\nމީގެ އިތުރުން ކޮރަޕްޝަން ހުއްޓުވުމަކީ ސަރުކާރުން އެންމެ އިސްކަން ދެއްވާ އެއް ދާއިރާކަން ފާހަގަކުރައްވައި ކޮރަޕްޝަނާމެދު ހޭލުންތެރިކަން އިތުރުކުރައްވައި ކޮރަޕްޝަން ހުއްޓުވުމުގެ މަސައްކަތްތައް އިތުރުކުރެއްވުމަށް ވެސް ރައީސް ވަނީ ކޮމިޝަނުގެ މެންބަރުންގެ ކިބައިން އެދިވަޑައިގަންނަވާފައެވެ.\nކޯޓުތަކުގެ ޤާނޫނާއި, ފަނޑިޔާރުންގެ ޤާނޫނު އިސްލާހު ކުރަން މަޖިލީހަށް ހުށަހަޅަނީ\nޓާމިނަލްގެ އަޑުކަނޑުވާލަން ޑރ.ބިލާލްގެ ވާހަކަ: މޮޅު އުކުޅެއް!\nޖެނުއަރީ 21, 2020 09:51\nޢިލްމާއި ޙިލްމުވެސް ނެތް ދެބަންދިހާރަކު ޤަވްމެއްގެ އެންމެ މަތީ ވެރިޔާގެ މަޤާމަށް އައުމަކީ ދުނިޔެ ޤިޔާމަތްވުން ކައިރިވެއްޖެކަމުގެ ޢަލާމަތެކެވެ. އެފަދަ މީހުނަށް ދުނިޔޭގެ ވަޔާ އޮއި ހިނގާމަގު ނޭގޭނެއެވެ. ޖީބުގައި ހުރި އެއްޗެއްސާ ފޮށިގައި ހުރި އެއްޗެތިވެސް ބުނެ ނުދެވޭނެއެވެ. ޙިލްމުވެރިންނާ ޢިލްމުލިބި ތިބި މީހުންގެ ކުރިމަތީ އަގަހުޅުވަން ޖެހެލުންވާނެއެވެ. އެކަމުގެ ސަބަބުން ދަށުގައިތިބި ޢިލްމާއި ޙިލްމުވެރިން އިސްވެރިޔާއަށް ސިހުންކެނޑި ހިތުހުރި ކަމެއް ކުރަމުން ދާނެއެވެ.\nޖެނުއަރީ 21, 2020 10:41\nޖެނުއަރީ 21, 2020 10:47\nކިހާވަރަކުން ދާނެ ކަމިޝަނެއްބާ؟؟؟ ދުވަސްކޮޅަކުން ބޭރުކުރާ ވާހަކަ ކަންނޭގެ އަޑު އިވޭނީ\nޖެނުއަރީ 21, 2020 12:45\nދުނިޔެއިން ބޭރަށް މީހުން ކިޔަވަން ފޮނުވަންޏާ ވާނީ ތިވަރު އޯކޭ.\nޖެނުއަރީ 21, 2020 13:16\nލާދީނީ ދީނައްފުރައްސާރަކުރާ ބަޔަކައް ކޮންކަމެއްކުރެވޭނީ..\nޖެނުއަރީ 21, 2020 14:52\nފުރަތަމަ ކޮމިޝަނުން ހުއްޓުވަން ވީ މި ސަރުކާރު... މިއީ ކޮރަޕްޝަނުން ފުރިފައިވާ ސަރުކާރެއް...\nޖެނުއަރީ 23, 2020 09:50\nމިހާރު މިއޮތީ އޭސީސީ އާއިއެކު ޑީލު ނިމިފައި ދެން ވަރަށް ބާރަށް އެއްވެސް ކަމެއް މަޑު ނުޖެހި ޑަބަލް ޒީރޯގެ ހުރިހާ ޓޮލޮރަންސެއްގެ ދަށުން ކުރިއަށް ދާނެ. އޭސީސީ ކުދިންވެސް ތިބޭނީ ހިތްހަމަ ޖެހިގެން.


ހައްގަކަށް ތީ މަގޭވުން ނިކަން ބޭނުމޭ 3.. | Esfiya - Dhivehi Vaahaka Site\nލޯބި March 27, 2016\nހައްގަކަށް ތީ މަގޭވުން ނިކަން ބޭނުމޭ 3..\n“ވީގޮތް ނޭނގޭތަ، އަންޑަސްޓޭންޑް ވާށޭ… ނޮޓް ދަ ވަންއޭ….. ކިހާވަރަކަށް…. އަހަރެންނަށް ތިހެން ހެދީ ކީއްވެ،…. ބުނީމެއްނު ލޯބިވެއޭ… އެއީ އޮޅުވާލުމެއްތަ…. ބުނޭ.. ބުނޭ… ނުބައި ނުލަފާ ފިރިހެނުންގެ ތެރޭގައި ހިމޭނޭ މީހެއް ތީ…. ދުވަހަކު،… މިބުނީ ދުވަހަކު ނުކުރާނަން މައާފެއް..” އަތޫޝާ ކިޔާނެ އެއްޗެއް ކިޔުމަށްފަހު ކުރިއަށް ހިނގައިގަތީ ޝައިމަންއާ ދިމާލަށް ބަލާނުލައެވެ. ޝައިމަން އެއްއަތުން ކޮލުގައި ހިފަހައްޓައިގެން ހުރި އިރު ހުރީ ދެންމެވީ ކީއްކަން ނަގައި ގަންނަން ނޭނގިފައެވެ.\n“ހެހެހެ…. އެހެންނޭ ވާނީ.. އަދިވެސް ތަނަކުން މީހަކު ދަންޏާ ބެހޭތި” ވިޝާލް ހެމުން ހެމުން އައިސް ޝައިމަންގެ ކޮނޑުގައި ޖަހާލިއެވެ. “މަބުނިން އޭރުވެސް އެއީ މޮޔައެކޭ… ވިޝާލް ވެއްޖެ ވިއްޔާ މަށާ ދިމާލަށް އެހެން ބުނަން….” ޝައިމަން ވިޝާލްއާ ދިމާލަށް ބަލާލީ ލޯއަޅާލަމުންނެވެ. “ދެން އޭނަ ފެނިއްޖެއްޔާ މަވެސް ޖަހާނަމޭ.. ނުޖެހޭދޯ މީހަކު އައިސް އެއްޗެއް އަހާލީމަ އެވަރުކުރަން… ހަމަ އަސްލުވެސް.. އެވާނީ މޮޔައަކަށް” ޝައިމަންގެ މޫނުމަތިން ފެންނަމުން ދިޔައީ ރުޅިވެރިކަމެވެ. “އަޅާނުލާބަލަ،…. މޮޔައިން އުޅޭނެ އެހެން..” ވިޝާލް އެހެން ބުނި އިރުވެސް ހުރީ ހެވިހެވިއެވެ.\n“މަންމާ…. ޝާޝާ ކޮންތާކަށް ދާނީ… ޝާޝާ ވަންނާނެ ތަނެއް ހުންނާނެތަ.. މަންމާ.. ހެޔޮނުވާނެ މީހަކަށް ތިހެން ހަދަން… ބައްޕާ… ކީއްވެތަ އެއްޗެކޭ ނުބުނެ ތީނީ… ބައްޕާ އެއީ އަޅުގަނޑުގެ އެންމެގާތް ރަހުމަތް ތެރިޔާއޭ…. މަންމާ” ފަހަރަކު މީހަކު ކައިރިއަށް ދަމުން ސަނާ ދިޔައީ އާދޭސް ކުރަމުންނެވެ. ސޯފާގެ ބޮޑު ގޮނޑީގައި އާޝިޔާ އިށީދެގެން އިން އިރު އެމޫނުމަތިން ފެންނަމުން ދިޔައީ ހިތްހަމަ ޖެހުމެވެ. އެހެން ނަމަވެސް ހަށަން ބަދެލައިގެން ދެކޮޅަށް ހިނގާލަ ހިނގާލަ ހުރި އާދިލްގެ މޫނުމަތިން ފެންނަމުން ދިޔައީ ހާސްކަމެވެ. އާދިލްގެ ސިކުނޑި ބާރުކުރަމުން ދަނީ ޝާޝާ އާއި ހެދިކަން ސަނާއަށް ނަގައިގަނެވުނެވެ.\n“ބައްޕާ… ބައްޕާ ދޮންބެ ކުރި ކަމަކުން ޝާޝާ ކުންވެރި ވާންވީ ކީއްވެ،…. ބައްޕާ ޝާޝާއަށް އަޅާލާނެ މީހަކު ނުހުންނާނޭ.. ބައްޕައަށް އެންމެ ރަނގަޅަށް އެކަން އެނގޭނީވެސް” ސަނާ އާދިލްގެ ފައިބުނޑަށް ވެއްޓި ރޯންފެށީ ޝާޝާއާއި މެދު ކަންތަށް ވަމުންދާގޮތުންނެވެ.\n“ސަނާ… އެކައިވެނި ހުއްޓުވީ އަހަރެންނޭ… އަހަރެން ރާނިޔާ ފޮނުވީ… އަހަރެން ދިރިހުއްޓާ ތި ޝާޝާ އަކާއި މަގޭ ދަރި ކައިވެނި ކުރިއަކަ ނުދޭނަން…މިބުނީ މަމްދޫހުއަށް އެކަން އެނގިގެން ނުވާނެ…. އާދިލް.. އާދިލް ބުނިގޮތަށް އަހަރެން ކަންތަށް ކުރިން… އަހަރެންނައްޓަކާ އާދިލްއަށްވެސް މިވަރު ކަމެއް ވާންޖެހޭނެ..” އާޝިޔާގެ ވާހަކަ އަޑުއެހެމައްފަހު އާދިލް އާއި ސަނާ ހުރީ ބުނާނެ އެއްޗެއް ނޭނގިފައެވެ.\n“އާޝިޔާ…. ލަދެއްވެސް ނުގަނޭތަ…. ދަރިފުޅާ ބައްޕަ އަންނާނަން އެމައްޖެ ފެނޭތޯ ބަލާފަ..” އާދިލް ބޭރަށް ނިކުމެފަ އެތެރެއަށް ވަނީ ވިއްސާރަކޮށް އުޅޭތީއެވެ. އާދިލް ކުޑަކޮށް ދުވެލާފައި ގޮސް ސިޑިއަށް އެރީ ކޯޓުބަލާކަން އެނގި އަވަސް އަވަހަށް އާޝިޔާ އާދިލްގެ ފަހަތުން ދިޔައެވެ.\n“އާދިލް.. މިބުނީ.. އޭނަ ބަލާ ގޮސްގެން ނުވާނެ… އާދިލް” އާޝިޔާގެ އާދޭހަށް އަޑުނާހައި އާދިލް ދިޔައީ ސިޑީގެ ހަރުފަތްތަސް ގިރާކުރަމުންނެވެ.\n“މައްސަލައެއްނެތަ.. މަރެއް ނުވާނެކަންނޭގެ… މަރުވިއްޔާ މަރުވީ… އަހަރެން ދިރިހުއްޓާ އެ ޝާޝާ މިގެއަށް ވެއްދިޔަ ނުދޭނަން” އާޝިޔާ ހިތާ ހިތާ ކިޔާލިއެވެ.\n“މަންމާ” ސަނާގެ ބާރު ހަޅޭކާއެކު ގޭ ދޮރުން ނިކުމެ ނިކުމެ ހުރި އާދިލް ދުވެފައި އެތެރެއަށް ވަތްއިރު ފޮރެޅެމުން އަންނަ އާޝިޔާ ފެނި މެޔަށް ގޮތްވިއެވެ. “އާޝިޔާ” އާދިލްގެ އަޑުގައިވަނީ ހިތާމައެވެ. “ދަރިފުޅާ އެމްބިއުލެންސްއަށް ގުޅާ.. އަވަސް” އަތުގައި އޮތް ކޯޓު ބިންމަތީގައި ބާވަމުން އާޝިޔާގެ ބޯގެނެސް އާދިލްގެ ފައިމަތީގައި ބޭއްވިއެވެ. އޭރުވެސް އާޝިޔާގެ ބޮލުން ހުއްޓުމެއްނެތި ލޭ އަންނަމުން ދިޔައެވެ.\nސަނާ އެންބިއުލެންސްއަށް ގުޅިއިރުވެސް އަތް ތުރުތުރު ލައެވެ. ސަނާ އާޝިޔާ ކައިރީގައި ކުޑަކަކޫއަށް ތިރިވެގެން އިން އިރު ދިޔައީ ގިސްލަމުންނެވެ. އެންބިއުލެންސްގެ އަޑާއެކު އާދިލް އާޝިޔާ އަތް ދަނޑި މައްޗަށް ލުމައްފަހު ނިކުތީ ބޭރަށެވެ. ސަނާވެސް އާދިލް ފަހަތުން ދުވެފައި ކަހަލަ ގޮތަކަށް ދިޔައީ ދެލޯ ފޮހެމުންނެވެ.\nގާތަކު މައްޗަށް ބިއްދަމުން ދާ ބިޔަ ރާޅުތަކަށް ގެއްލިފައި އަތޫޝާ އިނީ އުސްފަސްގަނޑުގައެވެ. ފެންނަމުންދާ މާސިނގާ ކަނޑަށް ފުއްމާލަފާނޭ ހިތަށް އެރި އަދަދު އަތޫޝާއަށް ނޭނގޭނެއެވެ. ޖަހަމުން ދިޔަ ރާޅުގަނޑު އިރެއް އިރަކަށް ބާރުވަމުންގޮސް މޫސުމަށް ބަދަލު އަންނަން ފެށިއެވެ. މޫނުމައްޗަށް ޖެހުނު ފުރަތަ ފެންތިއްކާ އެކު އަތޫޝާ އުޑުމައްޗަށް ނަޒަރު ހިންގާލިއެވެ. ބޯ ރަތް ވިލާގަނޑުގެ ޝިކާރައަކަށް ހަނދުވެ ނިމިދިޔައީ އަތޫޝާގެ ދެލޯ ކުރިމަތީގައެވެ. ބޭއިހްތިޔާރުގައި އަތޫޝާގެ ލޮލުން ހޯސްލާފައި ކަރުނަ ފައިބައިގަތީ ނުވެސް އެނގި އިންދައެވެ. “މަންމާ….. ކީއްވެތަ… ކީއްވެތަ ޝާޝާ އެކަނި ކޮއްލީ…. މަންމަ ނެތީމަ އެކަނި ވާނެވަރު މަންމައަށް ހަމަ ނޭނގެނީތަ… މަންމާ… ދެން ޝާޝާ ދާނީ ކޮންތާކަށް… މި ދުނިޔޭގައި ދެން ޝާޝާއަށް އެހީވާނެ މީހަކު ހުންނާނެތަ… މަންމަ ކީއްވެތަ ޝާޝާ އެކަނި ކޮއްލާފަ ދިޔައީ… މަންމަ އާއިއެކު ޝާޝާވެސް ގެންދިޔަ ނަމަ… ” އަތޫޝާ ގިސްލަމުން ދިޔައީ މޫނުމަތީގައި އަތްއަޅައިގެން އިނދެއެވެ. އަތުގެ އިނގިލިތަކުގެ ތެރެއިން ފޭދިގެން ވެއްޓުނު ކަރުނަތިކި އެކުވެ ދިޔައީ ވެހެމުންދިޔަ ބޯ ވާރޭއާއެކުއެވެ.\n“ޝާޝާ” އަތޫޝާ ސިއްސައިގެންގޮސް ފަހަތް ބަލާލީ މީހަކު އައިސް ކޮނޑުގައި އަތްލުމުންނެވެ. “ޝަމް…. އަހަރެން ކިހިނެއް ހަދާނީ” ކައިރީގައި އިން ޝަމްހާ ފެނި އަތޫޝާ ގިސްލާ ރޮމުން ދިޔައީ ޝަމްހާގެ އުނަގަނޑުގައި ބައްދައި ގަނެގެން އިނދެއެވެ. “ޝާޝާ… ހިނގާ ދާން… ތިހެން އިންދާ ބަލިވެދާނެ… ހިނގާ ދާން” ޝަމްހާ އަތޫޝާގެ އަތުގައި ހިފައި ނަގަމުން ބުންޏެވެ.\n“ޝަމް ކާރު ތެމޭނެ” ކުރިމަތީގައި އޮތް ނޫ ކާރު ފެނުމުން އަތޫޝާ ފަސްޖެހުނެވެ. “ހެވޭ… ކާރަށް ވުރެއް ޝާޝާ މުހިންމު… އަވަސް ކޮއްބަލަ… އަހަރެން ހީކަރުވާ އެބަ.. އަވަސް އަވަސް” ކާރުގެ ދޮރު ހުޅުވުމަށްފަހު ޝަމްހާ އަތޫޝާ އެތެރެއަށް ކޮއްޕާލީ ކާރަށް ނާރަށް އުޅުމުންނެވެ.\n“އާދޭ… ހީވަނީ ދުވަހަކު ނުވަންނަ ގެއެއްހެން….. މަންމާ….. ޝާޝާ އައިސްފި” އަތޫޝާގެ އަތުގައި ހިފަމުން ޝަމްހާ ޒައިނަބުއަށް ގޮވާލިއެވެ.\nބާރު ހިނގުމެއްގައި އައި ޒައިނަބު އަތޫޝާ ފެނި ފުރަތަމަ ހުއްޓުން އެރިއެވެ. އަތޫޝާ ލައިގެން އިން ހުދު ކައިވެނީގެ ހެދުން ތެމި އެއްކޮށް ވަނީ ހަޑިވެފައެވެ. ބޮލުގައި އަޅާފައި އޮތް ފޮތިގަނޑު ތެމި ތަތްލާފައިވާއިރު ބޮލުގެ އިސްތަށިގަނޑު ވަނީ ހޭވިފައެވެ. މޫނުގެ ސިފަ ގެއްލިފައިވަނީ ކޮއްފައިވާ މޭކަޕް އެއްކޮށް ފޭދިފައިވުމުންނެވެ.\n“މަންމާ” އަތޫޝާ ލަދުން އިސްޖަހައިގެން އިނީ ޒައިނަބުގެ ބެލުމުންކަން އެނގުމުން ޝަމްހާ އަވަހަށް ގޮވާލިއެވެ.\n“ހެޔޮވާނެތަ މި ކުއްޖާއަށް މިހެން ހަދަން.. އަވަހަށް އާދޭ.. ” ޒައިނަބު އަތޫޝާގެ ކޮނޑުގައި ހިފާ ގަޔާ ގާތްކޮއްލަމުން ކޮޓަރިއަށް ވެއްދިއެވެ. “ދަރިފުޅާ ޝާޝާ ލާނެ ހެދުމެއް ހިފައިގެން އާދޭ… ޝާޝާ ވަދޭ ފެންވަރާލަން” ޒައިނަބު އަތޫޝާގެ ބޮލުގައި ފިރުމާލުމައްފަހު ފާހަނައާ ދިމާލަށް ގެންދިޔައެވެ. “ދަރިފުޅު ނިކުމޭ ފެންވަރައިގެން… ރަނގަޅަށް ފެންވަރާތި.. ތި ގައިން އެގޭގެ ވަސްފިލާނެހެން ސައިބޯނި ލާތި” ޒައިނަބު އެހެން ބުނުމުން އަތޫޝާ ކުޑަކޮށް ހީލިއެވެ. “އަންނާނެ ސައިތައްޓެއް ހިފައިގެން… އަވަހަށް ވަދޭ” އަތޫޝާ ފާހަނާއާ ދިމާލަށް ގެންގޮސް ދިނުމައްފަހު ޒައިނަބު ނިކުތީ ބޭރަށެވެ.\nފެންވަރާ ނިކުމެ ޝަމްހާ ދިން ޓީޝާޓަކާއި ހަރުވާޅެއް ލައިގެން އަތޫޝާ ބޮލުގައި ތުވާލި އައްސާލިއެވެ. ހަމަޖެހިލުމަށް އެނދުގައި އިށީނުމާއެކު އަތޫޝާގެ ލޮލުން ކަރުނަ ފައިބައިގަތެވެ. އަތާޝާ ލޯ ކޮންމެ ފަހަރަކު ފޮހެލަނީ ދެން ކަރުނަ ނާންނާނެއޭ ބުނާ ފަދައަކުންނެވެ. އެހެން ނަމަވެސް އެ ކަރުނަތަކަށް ނިމުމެއް ނެތެވެ.\n“ޝާޝާ” އަތޫޝާ އިންގޮތް ފެނުމުން ޝަމްހާ ދެރަވިއެވެ. އަތޫޝާ މަމްދޫހުއާ ނުގުޅުނަމައޭ ޝަމްހާ ހިތައް އެރި އަދަދު ނޭނގެއެވެ. “ޗަމް.. އަހަރެން ކީއްކުރާނީ.. ކަރުނަ ފައިބަނީ… އަހަރެންވެސް ރޯކަށް ބޭނުމެއްނޫން.. އެކަމަކު… ޝަމް ކީއްވެތަ އަހަރެންނަށް މިހެން މިވަނީ…. އަހަރެން މީހަކަށް ދެރައެއްނުދެން… ޝަމް އަހަރެން މަންމަމެން ނެތުން އެއީ އަހަރެންގެ މައްސަލައެއްތަ.. ޝަމް… ކީއްވެތަ އަހަރެން ދެކެ އެކަކުވެސް ލޯބި ނުވަނީ..” އަތޫޝާ ގިސްލަ ގިސްލާ ރޯންފެށީ މޫނުމަތީގައި އަތްއަޅަމުންނެވެ.\n“ޝާޝާ….. ކީއްވެ ޝާޝާ ކަހަލަ ކުއްޖެއް ދެކެ މީހުން ލޯބި ނުވާނީ… އެމީހުންނަށް އަދި ވިސްނޭނެ އެމީހުން އަތުން ގެއްލުނީ ރަންގަނޑެއްކަން… އަޅާނުލާ…. ދައްތަ އަދި ޝަމްވެސް ޝާޝާ ދެކެ ކިހާ ލޯބިވޭ… ޝާޝާ އަށް އެކަން ނޭނގުނީމަ ދައްތަ ވަރަށް ދެރަވެއްޖެ” ޒައިނަބު އައިސް އަތޫޝާގެ ގައިގަ ބައްދާލަމުން ބުންޏެވެ. “ނޫން ދައްތާ.. މާފުކުރޭ.. އެކަހަލަ އެއްޗެއް ދެން ނުބުނާނަން….” ޒައިނަބު ދެރަވުމުން އަތޫޝާ ދެރަވިއެވެ.\n“ދެން ހުއްޓާލަބަލަ.. ޝާޝާ ދެތިން ދުވަސް ވަންދެން މިތާ ނިދާ… ފަހުން އަހަރެން ކޮޓަރިއަށް ޗޭންޖްވާނީ… ޝާޝާ އެކަނިވާން ބޭނުންވާނެކަން އެނގޭ… އެކަމް ބުނަން ގިނަ ދުވަހަކަށް ނޫން.. ދޮންބެ އައިމަ ޝާޝާ އަހަރެން ކޮޓަރިއަށް ޗޭންޖްވާނީ” ޝަމްހާ އެހެން ބުނުމުން އަތޫޝާ ސުވާލުގެ ނަޒަރުން ބަލާލިއެވެ.\n“އެސޮރު އެބައުޅޭ އައިސްގެން… އަދި ހަފްތާއެއް ނުވެއޭ… ދަތުރެކޭ ކިޔާފަ އެފުރީ… މީހަކު އަޖައިބެއް ނުވާނެތަ… ދަރިން ބަލާބޮޑު ކުރީމަ ދައްތަމެން މިޖެހެނީ އެކަނި އުޅެން… ދެން ނިދާ.. ޝަމްހާވެސް ޝާޝާއަށް އުދަގޫ ނުކޮށް ނިދަންދޭ” ޒައިނަބު އެހެން ބުނުމުން ޝަމްހާ ބުމަ ހިއްލާލިއެވެ. “މަންމަ ކިޔާނެ އެހެން… އަހަރެން ދަނީ އިނގޭ،… ދޮންބެ އައިމް އިންޓްރޯއެއް ދޭނަން… އެކަމް ބުނަން.. އެކަނި ބޭއްވީއޭ ކިޔާފަ ނުރޯތި… މިރޭ ރޮއިފީމެއްނު ވާވަރަށް” ޝަމްހާ އެހެން ބުނުމުން އަތޫޝާ ބޯޖަހާލިއެވެ.\nމުޅި ހޮސްޕިޓަލު ތެރޭގައި ވަނީ މީހުންނާއިގެން ފުނި ޖެހިފައެވެ. ދެކޮޅަށް ހިނގާލަ ހިނގާލަ ހުރި އާދިލް ހުއްޓުނީ ދޮރު ހުޅުވާފައި ނިކުތް ޑޮކްޓަރު ފެނުމުންނެވެ.\n” ބީޕީ ވަރަށް ހައި… ހިތުގެ މައްސަލަވެސް އުޅޭ… އެހެންވީމަ ޕޭޝެންޓު ވިސްނާވަރުގެ ކަމެއް ނުވިއްޔާ ރަނގަޅީ…. އެހެން ނޫނީ ފުރާނައަށްވެސް ގެއްލުންވުން އެކަށީގެންވޭ…ބޯ ފަޅައިގެން ގޮއްސަ އިނީ ކުޑަކޮށް… ބެެންޑޭޖް އަޅާފަ އޮންނާނީ.. އެންމެ ރަނގަޅު ޕޭޝެންޓާ ބައްދަލު ކުރިއަސް ” ޑޮކްޓަރު ބުނެފައި ދިޔަ ކޮންމެ އެއްޗެއް ދިޔައީ އާދިލްގެ ހިތަށް ތަދުކުރަމުންނެވެ.\n“މަންމާ” ސަނާ ދިޔަ ގޮތަށް ގޮސް އާޝިޔާ ގައިގަ ބައްދާލީ އުފަލުންނެވެ. “އާދިލް.. ހެޔޮ ނުވާނެ އަހަރެންނައްޓަކާ ކޮއްދޭ ފަހު ކަންތަށް ކަމަށް ވިޔަސް އެ ޝާޝާ އަނބުރާ ނުގެނޭ” އެހެން ބުނެ އާޝިޔާ ދިޔައީ ގިސްލާ ރޮމުންނެވެ.\n“އާޝިޔާ… ހުއްޓާލާ… އާޝިޔާ ބޭނުންގޮތެއް… މިއަދުން ފެށިގެން ޝާޝާގެ ވާހަކަ އަހަރެމެން ނުދައްކާނަން” އާދިލް އާޝިޔާ ގައިގަ ބައްދާލަމުން ބުނީ ސަނާ އާއި ދިމާލަށް ބަލާލައި ބޯ ޖަހާލަމުންނެވެ.\n“މަންމާ…..” ކޮނޑުގައި އަޅުވާފައި އޮތް ދަބަސް ބިއްމައްޗަށް ދޫކޮއްލުމައްފަހު މަމްދޫހު ދުވެފައި އައިސް އާޝިޔާ ގައިގަ ބައްދާލިއެވެ. “މަންމާ.. ކިހިނެއްވީ ކަމެއް މީ… މަންމާ ކޮބާ ޝާޝާ…. ޝާޝާ އިންނާނީ އަހަރެން ދެކެ ރޫޅިއައިސްފަ.. އެހެންވެ ދޯ މަންމަ ކައިރިއަށްވެސް ނައީ” އާޝިޔާ ގައިގަ ބައްދައި ގަނެގެން އޮވެ މަމްދޫހު ބުންޏެވެ.\n“ދަރިފުޅާ… ޝާޝާ އަކީ ތިހީކުރާ ކަހަލަ ކުއްޖެއް ނޫން… އޭނަ.. އޭނަ ބުނީ ދަރިފުޅާ ނީންނާނަމޯ….. މަންމަމެންނާ ދިމާލަށް ވަރަށް އެއްޗެހި ކި… ދަރިފުޅު ލަސްވީމައޯ… މަންމަ އާދޭސްކޮއްކޮށްވެސް ބަސް ގަބޫލު ނުކުރި.. ހުރިހާ މެހެމާނުން ކުރިމަތީގައި މަންމަމެން ލަދު ގަންނަވާލީ… ދަރިފުޅާ… މަންމަ ފިޓު ޖެހުނު އިރު އޭނަ ހުއްޓޭ… އޭނަ އަޅާ ނުލާ ހަމަ ދިޔައީ… ދަރިފުޅާ.. މަންމައަށް މާފުކުރޭ… ދަރިފުޅުގެ ޝާޝާ ދަރިފުޅު ދޫކޮއްލީމަ މަންމަ ވަރަށް ދެރަވެއްޖެ” އެހެން ބުނެ އާޝިޔާ ގިސްލާ ރޯންފެށިއެވެ. “ނުވާނެ އެހެނެއް.. މަންމާ ޝާޝާ އަކީ އެކަހަލަ ކުއްޖެއް ނޫން” މަމްދޫހު އެހެން ބުނުމުން އާޝިޔާ ރުއިން ހުއްޓާލިއެވެ. “ދަރިފުޅު އަހާބަލަ ބައްޕަ އާއި ކޮއްކޮ ކައިރީގައި” އާޝިޔާ އެހެން ބުނުމުން އެއީ ތެދެއްހޭ އަހާފަދަ ގޮތަކަށް މަމްދޫހު އާދިލްއާއި ސަނާ އާއި ދިމާލަށް ބަލާލިއެވެ. އާދިލް ސަނާ އާއި ދިމާލަށް ބަލާލުމައްފަހު ބޯ ޖަހާލީ އާއެކޭ ބުނާށެ ބުނާފަދަ ގޮތަކަށެވެ. އެންމެ ގާތް ރަހުމަތްތެރިޔާގެ ދިރިއުޅުން ހަލާކުވުމުގައި ސަނާގެ އަތެއްވާކަށް މިހާރު ސަނާ ގަބޫލު ކުރެއެވެ. “ސޮރީ ޝާޝާ… ބަޓް ޝީޒް މައި މޯމް” ސަނާ ހިތުން ކިޔާލަމުން ބޯ ޖަހާލީ ދެލޯ މަރާލަމުންނެވެ.\nއެކަހަލަ އަންހެނަކާތަ އަހަރެން އިންނަން އުޅުނީ.. ނަސީބެއް… ނަސީބެއް އަހަރެންނަށް ނާދެވުނުކަން… އޭނައަށް އަހަރެން މީ ނުބައި މީހެއްކަން އަންގާލާނަން” ނިކުންނަން އެނބުރު މަމްދޫހުގެ އަތުގައި އާޝިޔާ ހިފީ ބިރުންނެވެ. ސިއްރު ފަޅާއަރާފާނެތީއެވެ. އާޝިޔާގެ މޫނުމަތިން މަމްދޫހަށް ފެނުނީ އެހެން އެއްޗެކެވެ. ދަރިއަކަށްޓަކާ މަޔަކަ އަޅާވޭނެވެ. އާޝިޔާގެ ގައިގަ މަމްދޫހު ބައްދާލީ ދުވަހަކު އަތޫޝާއަށް މާފު ނުކުރާނެކަމަށް ހުވާކުރަމުންނެވެ.\nކުޑަދޮރު ކައިރީގައި ހުއްޓި އިރު އިރު ކޮޅާ ދެލޯ ފޮހެލަމުން އަތޫޝާ ދިޔައީ ކަރުނައަށް ނިމުމެއް ނާންނާތީއެވެ. އަމިއްލަ ހަޔާތާމެދު މިވަރަށް ވިސްނި ރެއެއް އަދި ނާންނާނެއެވެ. ވެހެމުން ދިޔަ ބޯވާރޭގެ އަޑު ދިޔައީ އިވެމުންނެވެ.\n“ކާކު” ކުޑަދޮރު ކައިރީގައި އިން އަތޫޝާ ސިހުނީ ކޮޓަރިއަށް މީހަކު ވަތް އަޑަށެވެ. ދިއްލާފައިވާ މަޑު އޮރެންޖު އަލިން އެއީ ފިރިހެނެއްކަން އެނގެއެވެ. އަތޫޝާ ކައިރީގައި އިން ފިހިގަނޑު ނެގުމައްފަހު ދުވެފައި ގޮސް އެމީހާ ގައިގަ ޖެހީ ގައިގަ އޮތް ބާރަކަށެވެ.\n“އަތްދޯއި…. މަންމާ” ޒުވާނާގެ ހަޅޭކާއެކު އަތޫޝާވެސް ކަރުބުޑުން ހަޅޭއްލަވައި ގަތެވެ. “ޝާޝާ ކިހިނެއްވީ” ދުވަފައި އައި ޝަމްހާ ކޮޓަރި ދޮރު ހުޅުވާލީ އަތޫޝާގެ ހަޅޭކުގެ އަޑަށެވެ. މުޅި ކޮޓަރި އަލިވުމާއެކު ޒުވާނާ އަތޫޝާ އާއި ދިމާލަށް ބަލާލީ ރުޅިވެރި ނަޒަރަކުންނެވެ.\n“މޮޔަ ކުއްޖާ…. ކިހިނެއް މިގެއަށް ވަނީ” ދެލޯ އަޅަމުން އެ ޒުވާނާ އަތޫޝާ އާއި ދިމާލަށް އަންނަން ފެށީ ރުޅިއައިސް ހުރެއެވެ.\nHope tu guyxx will enjoy thix part too. ??\nalhey kamanaa.. this prt is soo awsm bt vrh dheravey.. n i must say tht the cncpt of this stry is awsm n the beginin plus the names… gud lck n waitin fr the nxt prt egrly.. 😉\nVARAH SALHI 🙂\nEhfaharu athooshaa mi part ga athaashaa kon nameh raganlhy\nV V V reethi… kon dhuvahakun dhen up kohdheynee….. waiting…\nV v rythi. ….dhn kn dhuvahakun next part\nSaabahey kamanaa…vrh vrh riithi…..waiting for nxt prt…gd luck lurv\nKamana..ur stories is very nice i love ur stories…hope will get to read next part soon\nKamanaa…. story is nice and lovely.. when is the next part. Can’t wait to read it. Pls ehaa gina dhuvax nukoh up koh dhehchey….\nހިތާމަ ލޯބި September 11, 2019\nލޯބި ވިޔަސް…4ވަނަ ބައި\nލޯބި April 22, 2021\nބިރުވެރި ލޯބި April 14, 2017\nލޯބިން އަންނާށޭ ކަލާ (ސާދަ ވަނަ ބައި)\nލޯބި August 29, 2017\nޝަކުވާއެއް ނުކުރާނަމޭ 3\nލޯބި March 23, 2019\nރަސްމީ ގަޑި (ފެށުން)\nހިތާމަ އެހެނިހެން ލޯބި September 1, 2019


"Bohemian Rhapsody" aai "Green Book" ah golden globes in bodu kaamiyaabeh!\n"ބޮހީމިއަން ރެޕްސޮޑީ" އާއި "ގްރީން ބުކް"އަށް ގޯލްޑަން ގްލޯބްސްއިން ބޮޑު ކާމިޔާބެއް!\n"ބޮހީމިއަން ރެޕްސޮޑީ"ގެ ތަރިން ގޯލްޑަން ގްލޯބްސް ހަފްލާގައި-- ފޮޓޯ: އެންޓަޓެއިންމަންޓް ޓުނައިޓް\nއޮސްކާ އަށްފަހު ހޮލީވުޑްގައި އެންމެ ކުލަގަދަކޮށް ފާހަގަ ކުރާ އެވޯޑު ހަފްލާ އަކީ ގޯލްޑަން ގްލޯބްސް އެވެ. މިއަދު ބޭއްވި 76 ވަނަ ގޯލްޑަން ގްލޯބްސް އެވޯޑްސްގެ ރެޑް ކާޕެޓްގައި ހޮލީވުޑް ތަރިންގެ ތަފާތު ހެދުންތައް ދައްކާލުމަށްފަހު، ކެލިފޯނިއާގެ، ދަ ބެވަލީ ހިލްޓަން ބޯލްރޫމްގައި އެވޯޑު ހަފްލާ ބޭއްވުނެވެ.\nމިއަހަރުގެ ގޯލްޑަން ގްލޯބްސްގައި، އެންމެ މޮޅު ފިލްމުގެ އެެވޯޑު ހިއްލާލަމުން، "ބޮހީމިއަން ރެޕްސޮޑީ" އިން ވަނީ ބެލުންތެރިންގެ އުއްމީދުތައް ހާސިލްކޮށްދީފަ އެވެ. މި ފިލްމުގެ ރާމީ މަލެކް ވަނީ އެންމެ މޮޅު އެކްޓަރު ފިލްމު ކެޓަގަރީގެ ޝަރަފުވެރި ވަނަ ވެސް ކާމިޔާބު ކޮށްފަ އެވެ. އަދި، ކޮމެޑީ ޑްރާމާ ފިލްމު "ގްރީން ބުކް" އަށް ތިން އެެވޯޑު ލިބި، ބެލުންތެރިންނާއި މުޅި އޯޑިއެންސް ސިއްސުވާލި އެވެ.\n"ގްރީން ބުކް"ގެ ޑައިރެކްޓަރު ޕީޓާ ފެރެލީ އާއެކު ފިލްމުގެ ކާސްޓު-- ފޮޓޯ: ޕީޕަލް\nބެސްޓް މޯޝަން ޕިކްޗާ ޑްރާމާ - "ބޮހީމިއަން ރެޕްސޮޑީ"\nބެސްޓް އެކްޓްރެސް އިން މޯޝަން ޕިކްޗާ - ގްލެން ކްލޯސް، "ދަ ވައިފް"\nބެސްޓް އެކްޓާ އިން މޯޝަން ޕިކްޗާ - ރާމީ މަލެކް، "ބޮހީމިއަން ރެޕްސޮޑީ"\nބެސްޓް މޯޝަން ޕިކްޗާ މިއުޒިކަލް / ކޮމެޑީ - "ގްރީން ބުކް"\nބެސްޓް އެކްޓްރެސް އިން މޯޝަން ޕިކްޗާ މިއުޒިކަލް / ކޮމެޑީ - އޮލީވިއާ ކޮލްމަން، "ދަ ފޭވަރިޓް"\nބެސްޓް އެކްޓާ އިން މޯޝަން ޕިކްޗާ މިއުޒިކަލް / ކޮމެޑީ - ކްރިސްޓިއަން ބޭލް، "ވައިސް"\nބެސްޓް މޯޝަން ޕިކްޗާ އެނިމޭޝަން - ސްޕައިޑާ މޭން، "އިންޓުދަ ސްޕައިޑާ ވޯސް"\nބެސްޓް މޯޝަން ޕިކްޗާ ފޮރިން ލޭންގުވިޖް - "ރޯމާ"، މެކްސިކޯ\nބެސްޓް ސަޕޯޓިންގ އެކްޓްރެސް އިން އެނީ މޯޝަން ޕިކްޗާ - ރެޖީނާ ކިންގް، "އިފް ބީލް ސްޓްރީޓް ކުޑް ޓޯކް"\nބެސްޓް ސަޕޯޓންގ އެކްޓާ އިން އެނީ މޯޝަން ޕިކްޗާ - މަހެރްސަލާ އަލީ، " ގްރީން ބުކް"\nބެސްޓް ޑައިރެކްޓާ މޯޝަން ޕިކްޗާ - އަލްފޮންސޯ ކުއަރޮން، "ރޯމާ"\nބެސްޓް ސްކްރީންޕްލޭ މޯޝަން ޕިކްޗާ - ނިކް ވަލެލޮންގާ، ބްރަޔަން ކަރީ އަދި ޕީޓާ ފަރެލީ "ގްރީން ބުކް"\nބެސްޓް އޮރިޖިނަލް ސްކޯ އިން އެނީ މޯޝަން ޕިކްޗާ - ޖަސްޓިން ހާވިޓްޒް، "ފަސްޓް މޭން"\nބެސްޓް އޮރިޖިނަލް ސޯންގް އިން އެނީ މޯޝަން ޕިކްޗާ - "ޝެލޯ"، "އަ ސްޓާ އިސް ބޯން"\n76 ވަނަ ގޯލްޑަން ގްލޯބްސް ހަފްލާގެ ހޯސްޓު، ސަންޑްރާ އާއި އެންޑީ\nގިނަ ފާޑުކިޔުންތަކަކަށްފަހު، މިއަހަރުގެ ގޯލްޑަން ގްލޯބްސް އެވޯޑު ހުށަހެޅީ، ޑްރާމާ ސީރީޒް ގްރޭޒް އެނަޓޮމީ އިން ބެލުންތެރިންގެ މަގުބޫލުކަން ހޯދި، ސެންޑްރާ އާ، އާއި އެންޑީ ސެމްބާގް އެވެ. މިއަހަރުގެ އެވޯޑް ހަފްލާގައި ސެންޑްރާ އަށް ވަނީ، އެންމެ މޮޅު އެކްޓްރެސް އިން ޓީވީ ސީރީސް، ޑްރާމާގެ ރަން ވަނަ ވެސް ލިބިފަ އެވެ. މިއީ 39 އަހަރުތެރޭ އޭޝިއާ ބައްރުގެ މީހަކަށް އެންމެ މޮޅު ޓީވީ އެކްޓްރެސްގެ އެވޯޑު ލިބުނު ފުރަތަމަ އަހަރެވެ. އަދި، ސެންޑްރާ ވަނީ އެންމެ ފުރަތަމަ އޮސްކާ ހުށަހަޅައިދިން އޭޝިއާ މީހާގެ ޝަރަފުވެސް ހޯދާފަ އެވެ.


STELCO karant bill thakuge discount ah 50 million rufiya\nކަރަންޓު ބިލްތަކުގެ ޑިސްކައުންޓަށް 50 މިލިއަން ރުފިޔާ\nސްޓެލްކޯ: ކަރަންޓު ބިލުން ބޮޑު ޑިސްކައުންޓެއް ދޭނެ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nސަރުކާރުން އަލަށް ތައާރަފުކުރި "އިކޮނޮމިކް ރިލީފް" ގެ ދަށުން އަންނަ މަހު ކަރަންޓު ބިލުން ޑިސްކައުންޓް ދޭން 50 މިލިއަން ރުފިޔާ ހޭދަ ކުރާނެ އެވެ.\nސަރުކާރުން ވަނީ އަންނަ މަހުގެ ގޭގެއަށް ދޫކުރާ ކަރަންޓު ބިލްތަކުން 40 ޕަސެންޓުގެ ޑިސްކައުންޓެއް، އަދި ވިޔަފާރިތަކުގެ ބިލްތަކަށް 20 ޕަސެންޓުގެ ޑިސްކައުންޓެއް ދޭނެ އެވެ. އަދި ފެނުން 30 ޕަސެންޓުގެ ޑިސްކައުންޓެއް ދޭން ނިންމާފަ އެވެ.\nމި ބަދަލާއެކު ސްޓެލްކޯ އިން ގޭގޭގެ ބިލްތަކަށް 26.4 މިލިއަން ރުފިޔާ އަދި ވިޔަފާރިތަކުގެ ބިލްތަކަށް 25.1 މިލިއަން ރުފިޔާގެ ޑިސްކައުންޓެއް ދޭނެ އެވެ. ޖުމްލަ ބިލްތަކަށް ދޭ ޑިސްކައުންޓުގެ އަގު 51 މިލިއަން ރުފިޔާއަށް އަރަ އެެވެ.\nސްޓެކޯލްކޯއަކީ ކަރަންޓުގެ އިތުރުން ބައެއް ރަށްރަށުގައ ފެނުގެ ހިދުމަތްވެސް ދޭ ކުންފުންޏެކެވެ. ފެނުގެ ހިދުމަތްދޭ ރަށްރަށުގައި އާއްމުންގެ ބިލްތަކަށް 75،000ރ. އަދި ވިޔަފާރިތަކަށް 61،000ރ. ގެ ޑިސްކައުންޓެއް ދޭނެ އެވެ.\nކަރަންޓު ބިލްތަކުގެ ޑިސްކައުންޓަށް ސްޓެލްކޯއިން ބޮޑު އަދަދެއް މާފު ވެގެންދާއިރު، އެ ކުންފުނީގައި ކަރަންޓު ބިލް ބަހާލައިގެން ދެއްކުމުގެ އޮޕްޝަންވެސް ހުރެ އެވެ. އަދި ސްޓެލްކޯގެ މޮބައިލް އެޕަކީ ބިލަށް އަރާވަރު އަމިއްލައަށް ހިސާބު ހަދާލެވޭ ގޮތަށް ފަރުމާ ކޮށްފައިވާ އެޕެކެވެ.\nސްޓެލްކޯ އެކޮންމިކް ރިލީފް ޕެކެޖް\nއޭޝިއާގެ އެވޯޑެއް ސްޓެލްކޯގެ އެމްޑީއަށް\nސްޓެލްކޯ އިން އެސެމްބަލް ކުރި ފުރަތަމަ ޖަނަރޭޓަރު ހަންޏާމީދޫއަށް\nހިދުމަތްތަކާއެކު ސްޓެލްކޯގެ ވޯކްޝޮޕް ހުޅުވައިފި


Ali Waheed aa suvaaleh nukurey, 15 meehaku bayaan dheefi\nނޫސްވެރިންގެ ބައްދަލުވުމުގައި ޑެޕިއުޓީ ކޮމިޝަނާ އޮފް ޕޮލިސް އަބްދުލް މަންނާނު ޔޫސުފް: އަލީ ވަހީދާ އަދި ސުވާލެއް ނުކުރޭ\nޓޫރިޒަމް މިނިސްޓްރީގެ މުވައްޒަފުންތަކަކަށް ޖިންސީ ފުރައްސާރަ ކުރި މައްސަލާގައި 15 މީހެއްގެ ބަޔާން ނަގާފައިވާ ކަމަށާއި ނަމަވެސް މިހާތަނަށް ތަހުގީގަށް ކުރީގެ ޓޫރިޒަމް މިނިސްޓަރު އަލީ ވަހީދާ ސުވާލުކޮށް ބަޔާން ނަގާފައިނުވާ ކަމަށް ފުލުހުން ބުނެފި އެވެ.\nއެކި ދުވަސް މަތިން މުވައްޒަފުންނަށް އަލީ ވަހީދު ޖިންސީ ފުރައްސާރަކޮށްފައިވާ ކަމަށް ބައެއް މުވައްޒަފުން ވަނީ ބުނެފަ އެވެ. އެ މައްސަލަ ރައީސް އިބްރާހިމް މުހައްމަދު ސޯލިހަށް ހުށަހެޅުމުން އަލީ ވަހީދު ވަނީ މަގާމުން ވަކިކޮށްފަ އެވެ. އޭގެ ފަހުން އަލީ ވަހީދު ދިރިއުޅޭ ގެ ފާސްކޮށް އޭނާގެ ޕާސްޕޯޓް ވެސް ހިފަހައްޓާފައިވެ އެވެ.\nމިއަދު ފުލުހުންގެ ބޭއްވި ނޫސްވެރިންގެ ބައްދަލުވުމުގައި ޗީފް އިންސްޕެކްޓާ މަރިޔަމް އަޒްމާ ވިދާޅުވީ ޓޫރިޒަމް މިނިސްޓްރީގެ ޖިންސީ ފުރައްސާރައިގެ މައްސަލާގައި 15 މީހެއްގެ ބަޔާން ނަގާފައިވާ ކަމަށެވެ. ނަމަވެސް އެއީ ކޮން ބައެއްގެ ކަމެއް އަދި އެ 15 މީހުންނަކީ ވެސް ވިކްޓިމް ކަމެއް ނުވަތަ ނޫން ކަމެއް ނުބުންޏެވެ. އަޒްމާ ވިދާޅުވި ގޮތުގައި މި މައްސަލާގެ ތަހުގީގުގައި ޕްރޮސިކިއުޓާ ޖެނަރަލްއާ ދަނީ މަޝްވަރާ ކުރަމުންނެވެ.\nނޫސްވެރިންގެ ބައްދަލުވުމުގައި ޑެޕިއުޓީ ކޮމިޝަނާ އޮފް ޕޮލިސް އަބްދުލް މަންނާނު ޔޫސުފް ވިދާޅުވީ، ޖިންސީ ފުރައްސާރައިގެ މައްސަލާގައި އަލީ ވަހީދަށް ތުހުމަތް އިއްވައި އޭނާއާ ސުވާލުކޮށްފައިނުވާނެ ކަމަށާއި އެއީ މިހާތަނަށް ތަހުގީގުގައި އާދެވިފައިވާ ހިސާބުން އެކަން ކުރުމަށް އަދި ނުފެންނާތީ ކަމަށެވެ.\nބަޝީރު ވިދާޅުވީ ޓޫރިޒަމް މިނިސްޓްރީގެ ޖިންސީ ފުރައްސާރައިގެ މައްސަލާގައި އަލީ ވަހީދުގެ ޕާސްޕޯޓް ހިފަހައްޓާފައިވަނީ ތަހުގީގަށް ހާޒިރު ކުރަން ޖެހިއްޖެ ވަގުތެއްގައި އެކަން ކުރުމަށް ހުރަސް އެޅިދާނެތީ ކަމަށާއި މައްސަލާގައި ހެކި ހޯދަމުންދާކަން ބަޝީރު ފާހަގަ ކުރެއްވި އެވެ. އަލީ ވަހީދުގެ ގެ ބެލުމަށްފަހު އޭނާގެ ފޯނާއި ލެޕްޓޮޕް ގެންގޮސްފައިވެ އެވެ. ނަމަވެސް ހެކިތަކާ ގުޅޭ މާބޮޑު ތަފްސީލެއް ފުލުހުން މިއަދު ނުދިނެވެ. ވިދާޅުވީ މައްސަލާގެ ތަހުގީގު އަދި އޮތީ ވަރަށް ކުރީ މަރުހަލާއެއްގައި ކަމުން ގިނަ މައުލޫމާތުތައް ހާމަކުރަން އުނދަގޫ ކަމަށެވެ.\nމޯލްޑިވްސް ޕޮލިސް ސާވިސް ޖިންސީ ގޯނާ ކުށްކުރުން + އަލީ ވަހީދު މިނިސްޓްރީ އޮފް ޓޫރިޒަމް ޖިންސީ ފުރައްސާރަ


ކިތާބުއްތައުޙީދުގެ މުއައްލިފުގެ ކުޑަ ތަޢާރަފެއް. – DhiSalafiyyah\nކިތާބުއްތައުޙީދުގެ މުއައްލިފުގެ ކުޑަ ތަޢާރަފެއް.\n09/10/2011 ޢިލްމުވެރިންއައްޝައިޚް މުޙައްމަދު ޝަމްޢޫން\nއެކަލޭގެފާނަކީ، އަލްއިމާމް، އަލްޢައްލާމަތުއްރައްބާނީ، މުޙައްމަދު ބިން ޢަބްދިލްވައްހާބް ބިން ސުލައިމާން ބިން ޢަލީ ބިން މުޙައްމަދު ބިން އަޙްމަދު ބިން ރާޝިދު އައްތަމީމީއެވެ. އުފަންވެވަޑައިގަތީ ހިޖުރައިން 1115ވަނަ އަހަރު ނަޖުދުކަރައިގެ ރަށެއްކަމުގައިވާ ޢުޔައިނާގައެވެ. ބާލިޣުވުމުގެ ކުރިން ޤުރުއާން ދަސްކުރެއްވިއެވެ. އެކަލޭގެފާނަކީ ކުޑައިރުވެސް ވިސްނުންތޫނު، ފަސޭހައިން އެއްޗިހިވިސްނިވަޑައިގަންނަވާ ބޭކަލެކެވެ.\nބައްޕައާއި އެރަށުގެ އެހެން ޢިލްމުވެރިންގެ އަރިހުން ޢިލްމު އުގެނިވަޑައިގަތުމަށްފަހު، އިތުރަށް އުނގެނިވަޑައިގަތުމަށްޓަކައި ދަތުރުފެއްޓެވިއެވެ. މިގޮތުން ބަޞަރާއާއި ޙިޖާޒަށް ވަރަށް ގިނައިން ވަޑައިގަތެވެ. އަދި އަޙްސާއާއި އެހެން ރަށްތަކަށްވެސް ވަޑައިގަތެވެ. އަދި އެރަށްތަކުގެ ޢިލްމުވެރިންގެ އަރިހުން ޢިލްމު އުނގެނިވަޑައިގަތެވެ. ޝައިޚުއަށް، ދަރުސާއި ފަތަވާދިނުމުގެ އިޖާޒާ ދެއްވި ޢިލްމުވެރިންގެ ތެރެއިން އައްޝައިޚް މުޙައްމަދު ޙަޔާތުއްސިންދީ އަލްމަދަނީ، އައްޝައިޚު އިސްމާޢީލުލް ޢަޖްލޫނީ، ޢައްޝައިޚު ޢަލީ އަފަންދީ އައްދާޣިސްތާނީ، އައްޝައިޚު ޢަބްދުﷲ ބިން އިބްރާހީމް އައްނަޖްދީ އަލްމަދަނީ އަދި އައްޝައިޚު މުޙައްމަދު އަލްމަޖުމޫޢީ ފާހަގަކޮށްލެވެއެވެ.\nޢިލްމު އުނގެނިވަޑައިގަތުމަށްޓަކައި ކުރެއްވި ދަތުރު ނިންމަވާލެއްވިއިރު، ޢުޔައިނާއާއި އެހެން ރަށްތަކުގެ އަހުލުވެރިން ކުރަމުންއައި ޝިރުކުގެ ޢަމަލުތަށް ފެނިވަޑައިގަތުމުން، ތައުޙީދަށް ގޮވައިލެއްވުމުގައި ވަރަށް ބުރަކޮށް މަސައްކަތް ފެއްޓެވިއެވެ. ޝިރުކާއި، ބިދުޢަތަކާއި ފާފަތަކުން ދުރުހެލިވުމަށް މީސްތަކުންނަށް ގޮވައިލެއްވުމުގައި މުޅިޙަޔާތް ޤުރުބާންކުރެއްވިއެވެ. މިގޮތުން ޙުރައިމިލާގައި ދަޢުވަތުދެއްވުމަށްފަހު، ޢުޔައިނާއަށް ވަޑައިގަތެވެ. އެރަށުގައި ތައުޙީދަށް ދަޢުވަތު ދެއްވައި، ޤަބުރުމަތީ ހެދިފައިވާ ބިނާތަކާއި، ޤަބުރުމަތީ އަޅާފައިވާ މިސްކިތްތައް ނައްތަވާލެއްވިއެވެ. އެއަށްފަހު ދިރްޢިއްޔާއަށް ވަޑައިގަތެވެ. އެރަށުގައި، އެކަލޭގެފާނުގެ ދަޢުވަތަށް އަލްއިމާމް މުޙައްމަދު ބިން ސުޢޫދު އިޖާބަދެއްވައި، ދަޢުވަތު ކުރިޔަށް ގެންދިއުމުގައި އެހީތެރިވެވަޑައިގެންނެވިއެވެ. ނަތީޖާއަކަށް ވެގެންދިޔައީ ތަޢުޙީދު ފެތުރި، ޝިރުކާއި ބިދުޢަތަކާއި ޚުރާފާތުން މީސްތަކުން އެއްކިބާވެ، ރަސޫލުﷲ ޞައްލަﷲ ޢަލައިހިވަސައްލަމަ ގެނެސްދެއްވި ޞައްޙަމަގަށް، އަނެއްކާވެސް ގިނަ މީސްތަކުން ރުޖޫޢަވުމެވެ.\nޝިރުކާއި ބިދުޢަތަކާއި ޚުރާފާތުގެ ޢަމަލުތަކުން ދުރުވުމަށް ގޮވާލައި އެކަލޭގެފާނު ފޮތްތައްވެސް ލިޔުއްވާފައިވެއެވެ. އޭގެތެރޭގައި ކަޝްފުއްޝުބުހާތު، އުޞޫލުލް އީމާން، މުޚްތަޞަރު އައްޞަވާޢިޤުލް މުރްސަލާ، ކިތާބުލް އީމާން، އަދި ކިތާބުއްތައުޙީދު ފާހަގަކޮށްލެވެއެވެ.\nނަބިއްޔާ ޞައްލަﷲ ޢަލައިހިވަސައްލަމަ ގެންނެވި ރިސާލަތާއި މީސްތަކުން ދުރުވެ، ޝިރުކާއި ބިދުޢަތަކާއި ޚުރާފާތުގެ ތެރެއަށް ޣަރަޤުވެފައިވަނިކޮށް، އެކަލޭގެފާނުގެ ސުންނަތް އަލުން ދިރުވައި، ޞައްޙަ މަގަށް ރުޖޫޢަކުރެއްވި މިމުޖައްދިދު، ފަނާވަނިވި މިދުނިޔެއާ ވަކިވެވަޑައިގެންނެވީ ހިޖުރައިން 1206 އަހަރެވެ.


ކުށުސަޖިދަ... ސުވާލު ޖަވާބު | އަޅުކަން | ފިޤުހު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފިޤުހު އަޅުކަން ކުށުސަޖިދަ... ސުވާލު ޖަވާބު\n1 - ކުށުސަޖިދައިގައި ކިޔާނީ ކޮން ދުޢާއެއްހެއްޔެވެ؟\nހަނދާންނެތުމުން ޖަހަންޖެހޭ ދެ ސަޖިދައިގައި ކިޔާނެ ޞައްޙަ ވަކި ދުޢާއެއް އައިސްފައި ނެތެވެ. ވީމާ މި ދެ ސަޖިދައިގައި ވެސް އޮންނާނީ، ނަމާދުގެ އެހެން ސަޖިދަތަކުގެ ޙުކުމެވެ. އެ ގޮތުން ކިޔަންޖެހޭނީ، سُبْحَانَ رَبي الأعْلى އަދި މި ނުންވެސް ދުޢާތަކެވެ. ސަޖިދައިގައި ދުޢާ ކުރުމަކީ ހުއްދަ ކަމެއްކަން އެނގެނީ ކީރިތި ރަސޫލާގެ މި ޙަދީޘްފުޅުންނެވެ.\nعَنْ  أَبِي هُرَيْرَةَ  :أَنَّ رَسُولَ اللَّهِ  صَلَّى اللَّهُ عَلَيْهِ وَسَلَّمَ  قَالَ  أَقْرَبُ مَا يَكُونُ الْعَبْدُ مِنْ رَبِّهِ وَهُوَ سَاجِدٌ فَأَكْثِرُوا الدُّعَاءَ\nމާނަ: އަބޫހުރައިރާގެ އަރިއަހުން ރިވާވެގެންވެއެވެ. ''އަޅާ އޭނާ ހައްދަވާ ބޮޑުކުރެއްވި ކަލާނގެއާ އެންމެ ކުއްތަންވާ ވަގުތަކީ އޭނާ ސަޖިދައިގައި އޮންނަ ވަގުތެވެ. ވީމާ (އެތާނގައި) ގިނައިން ދުޢާކުރާށެވެ.'' (ރިވާކުރެއްވީ މުސްލިމް: ރުކޫޢާއި ސަޖިދައިގައި ކިޔާނެ އެއްޗެއް ނަންގަނެވުނު ބާބު)\nދެން ދެ ސަޖިދަ ދެމެދުގައި ވެސް ކިޔާނީ ހަމަ އެހެންޏާ ވެސް ދެ ސަޖިދަ ދެމެދުގައި ކިޔާ ދުޢާއެވެ. ނުވަތަ ދުޢާތަކެވެ.\nއިމާމް ނަވަވީ އަލްމަޖްމޫޢްގެ 4/72 ގައި ވިދާޅުވެފައި ވެއެވެ:\n'' ކުށުސަޖިދައަކީ ދެ ސަޖިދައެވެ. އޭގެ ދެމެދުގައި އިށީނުން އޮވެއެވެ. އަދި އިށީނދެ އިންނަ އިރު ސުންނަތް ގޮތަކީ އިފްތިރާޝަށް އިނުމެވެ. ދެން ދެ ސަޖިދަ ޖަހާ ނިމުނީމާ ސަލާމް ދޭން ދެން ހުންނާނީ ތަވައްރުކުކޮށެވެ. އަދި މި ދެ ސަޖިދަ ޖަހާ ގޮތާއި، އޭގައި ކިޔާ ޛިކުރު، ހަމަ ނަމާދުގެ ސަޖިދައާއި އެއްގޮތެވެ. މޮޅަށް ދެނެވޮޑިގެންވަނީ ﷲ އެވެ. ''\n2- ނަމާދަށް ހުންނައިރު ގަސްދަކާ ނުލާ، ނަމާދު މަތިން ހަނދާން ނެތި އެހެނިހެން ކަންކަމާ ދިމަދިމާލަށް ސިކުނޑު ދިއުމަކީ ކޮންކަހަލަ ކަމެއްހެއްޔެވެ؟\n- ނަމާދު ވަގުތު ޖެހުމުން އޭނާގެ މައްޗަށް ވާޖިބުވެގެން ވަނީ، ދުނިޔޭގެ ކަންތައްތަކާ ފިކުރު ދުރުކޮށް، ހުރިހާ ސަމާލުކަމަކާއި ވިސްނުމެއް ނަމާދަށް ހުސްކުރުމެވެ. ދެން ވުޟޫކޮށް ނަމާދަށް ހުއްޓި ހުންނައިރު ހުންނަން ޖެހޭނީ، މާތް ﷲ އަށް ބިރުވެތިވެ މަޑުމޮޅިވެގެންނެވެ. ނަޒަރު ހުއްޓިފައި ހުންނަންޖެހޭނީ ސަޖިދަ ޖަހާތަނަށެވެ. ސަމާލުކަން ދެވިފައި ހުންނަންވާނީ، ކިޔަވާ ނުވަތަ އަޑު އިވޭ ޤުރުއާނަށެވެ. ދެން ކިޔާ ޛިކުރުތަކާއި ދުޢާތަކަށެވެ. ޝައްކެއްވެސް ނެތް ގޮތުގައި، ނަމާދަށް ހުންނައިރު ނަމާދުން ބޭރު ކަންކަމާ މެދު ވިސްނެނީ، ޝައިޠާނާގެ ވަސްވާހުގެ ސަބަބުންނެވެ.\nމާނަ: ''ޢުޘްމާން ބިން އަބޫ އަލްޢާޞް ނަބިއްޔާ -ޞައްލަﷲ ޢަލައިހި ވަސައްލަމަ- ގެ އަރިއަހަށް ވަޑައިގެން ދެންނެވިއެވެ. އޭ ﷲ ގެ ރަސޫލާއެވެ. ހަމަކަށަވަރުން ޝައިޠާނާ، އަޅުގަނޑުގާއި އަޅުގަނޑުގެ ނަމާދާއި ކިޔެވުމާއި ދެމެދު ހުރަހަކަށް ވެ، ކިޔެވުން އޮޅުވާލައެވެ. އެ ހިނދު ރަސޫލުﷲ -ޞައްލަﷲ ޢަލައިހި ވަސައްލަމަ- ޙަދީޘް ކުރެއްވިއެވެ: ''އެއީ ޚިންޒަބް (ޚަންޒަބް ވެސް ކިޔޭ) އޭ ކިޔޭ ޝައިޠާނެކެވެ. (މާނައަކީ އެހެން ކިޔޭ ޝައީޠާނެއް ކުރާ ކަމެކެވެ) ފަހެ ކަލޭގެފާނަށް އޭތީގެ އިޙްސާސެއް ވެއްޖެނަމަ، އޭތީގެ ނުބައިކަމުން، ﷲ ގެ ރައްކާތެރިކަމަށް އެދޭށެވެ. (އަޢޫޛް ކިޔުން) އަދި ވާތް ފަރާތަށް ތިންފަހަރު ކުޅުޖަހާށެވެ.'' ދެން އަހަރެން އެހެން ހެދުމުން، މާތް ﷲ އޭތީގެ ނުބައިކަން އަހަންނާ ދުރުކުރައްވައިފިއެވެ. (ރިވާކުރެއްވީ މުސްލިމް، ކިތާބް: އައްސަލާމް. ބާބް: ނަމާދުގައި ޝައީޠާނާއާ ވަސްވާހުން ރައްކާތެރިވުން)\n3- ކުށުސަޖިދަ ޖަހަން ހަނދާން ނެތުން :\nމީހަކު ކުށުސަޖިދަ ޖަހަން ހަނދާން ނެތިކޮށްލާފައި، ނަމާދުން ބޭރުވެއްޖެނަމަ ހަދާނީ ދެން ހަދާނީ ކިހިނެއްހެއްޔެވެ؟\nޙަނަފީ މަޛްހަބުގައި އޮންނަނީ، ނަމާދުން ބޭރުވުމުގެ ނިޔަތުގައި ސަލާމް ދިނުމަށް ފަހު ޤިބްލައިން މޫނު އަނބުރައި ނުވަތަ ވާހަކަ ދައްކައި ނުވަތަ މިސްކިތުން ނުކުމެއްޖެނަމަ، ދެން ކުށުސަޖިދަ ޖެހުމެއް ނެތް ކަމަށެވެ. ނަމަވެސް ކުށުސަޖިދަ ޖެހުން ހަނދާން ނެތިގެން ސަލާމް ދީފިނަމަ، އޭނާ މިސްކިތުގައި ހުރެއްޖެނަމަ ކުށުސަޖިދަ ޖެހުމަށެވެ.\nމާލިކީ މަޛްހަބުގައި، މި މައްސަލާގައި ސަލާމް ދިނުމުގެ ފަހުން ޖަހާ ކުށުސަޖިދައާއި ސަލާމް ދިނުމުގެ ކުރިން ޖަހާ ކުށުސަޖިދައާއި ފަރަޤު ކުރެއެވެ. ސަލާމް ދިނުމުގެ ފަހުން ޖަހާ ކުށުސަޖިދައެއް ދޫކޮށްފިއްޔާ، އެކަން ހަނދާންވި އިރަކުން ކުށުސަޖިދަ ޖަހާނީއެވެ. އެއީ އަހަރުތަކެއް ފަހުން ކަމަށް ވިޔަސްވެހެވެ. ނަމަވެސް ސަލާމް ދިނުމުގެ ކުރިން ޖަހާ ކުށުސަޖިދަ ޖަހަން ޖެހޭނީ، މިސްކިތުން ނު ނުކުންނަނަމައެވެ. އަދި އެ ދެމެދުގައި ދިގު މުއްދަތެއް ނެތް ނަމައެވެ.\nޝާފިޢީ މަޛްހަބުގައި ބުނަނީ، ކުށުސަޖިދަ ނުޖަހައި ހަނދާން ނެތިގެން ސަލާމް ދީފިނަމަ، ނުވަތަ އެ ދެމެދުގައި ގިނަ ވަގުތެއް ވެއްޖެނަމަ، ކުށުސަޖިދަ ޖެހުން ވެއްޓުނީ ކަމަށެވެ.\nޙަންބަލީ މަޛްހަބުގައި ބުނަނީ، ސަލާމް ދިނުމުގެ ކުރިން އަދި ފަހުން ޖަހަން ޖެހޭ ކުށުސަޖިދަ ވެސް، ޖަހަން ހަނދާންނެތިފައި ހުއްޓާ އެކަން ހަނދާންވެއްޖެނަމަ، އެ ދެމެދުގައި ހިނގީ ކުރު މުއްދަތެއް ކަމަށް ވަންޏާ ކުށުސަޖިދަ ޖަހަންވާނެ ކަމަށެވެ. ނަމަވެސް އެ ދެމެދުގައި ދިގު މުއްދަތެއް ވެއްޖެނަމަ، ނުޖެހޭނެއެވެ.\nވީމާ މިސާލަކަށް ފުރަތަމަ އައްތަޙިއްޔާތު ހަނދާން ނެތިގެން ނުކިޔާ ހުރި މީހަކު، ކުށުސަޖިދަ ނުޖަހައި ސަލާމް ދިނީއެވެ. ދެން އޭނާ ޒިކުރު ތަސްބީޙަ ކިޔަން ހުއްޓާ، އެކަން ހަނދާންވެއްޖެނަމަ، ޖެހޭނީ ކުށުސަޖިދަ ޖަހާށެވެ. ނަމަވެސް އޭނާ މިސްކިތުން ނުކުމެ، ނުވަތަ އަންހެނާ ނަމާދު ކުރާ ތަނުން ގޮސް ގޭތެރޭގެ އެހެން ކަމަކާ މަޝްޣޫލުވެފައި ވަނިކޮށް، އެކަން ހަނދާން ވިޔަސް، ކުށުސަޖިދަ ޖަހަން ނުޖެހޭނެއެވެ. އެ ހާލަތުގައި ކުށުސަޖިދަ ޖެހުން އޭނާގެ ކިބައިން ވެއްޓުނީއެވެ. މިއީ ޝައިޚް އިބްނު ޢުޘައިމީން ގެ ރައުޔެވެ.\n4- ބައެއްފަހަރު އަހަރެން ނަމާދަށް ހުންނައިރު، ރަކްޢަތުގެ ޢަދަދު އޮޅުން ފަދަ ކަންތައް މެދުވެރިވެއެވެ. ވީމާ އަހަރެން ޖެހޭނީ ނަމާދު މެދުކަނޑާލާފައި އަލުން ނަމާދު ފައްޓަންހެއްޔެވެ؟ ނޫނީ އެ ނަމާދު ކުރިއަށް ގެންދާނީހެއްޔެވެ؟\n- މި ސުވާލުގެ ޖަވާބުގައި ޝައިޚް އިބްނު ޢުޘައިމީން ވިދާޅުވެފައި ވަނީ:\n'' ރަނގަޅު ރައުޔަކީ، އޭނާގެ ނަމާދު ބާޠިލު ނުވުމެވެ. ސަބަބަކީ ޝައްކު އުފެދުމަކީ އިންސާނާގެ އިޚްތިޔާރަކާ ނުލާ ވަރަށް ގިނައިން އޭނާއަށް މެދުވެރިވާ ކަމެކެވެ. އެހެންވެ ރަސޫލުﷲ -ޞައްލައްﷲ ޢަލައިހި ވަސައްލަމަ- ވަނީ ނަމާދުގައި ޝައްކު އުފެދޭ މީހާ ކަންތައް ކުރަންވީ ގޮތާއި، އަދި ޝައްކު ބެހެވިގެންވަނީ ދެ ބަޔަކަށް ކަން ބަޔާންކުރައްވާފައެވެ. އެ ވައްތަރު:\nފުރަތަމަ ވައްތަރު: ރަކްޢަތުގެ ޢަދަދާ މެދު ޝައްކު އުފެދި، ނަމަވެސް ދެ ކޮޅުން ކުރެ ކޮންމެވެސް ކޮޅެއް ބުރަވާ ޝައްކެވެ. މި ހާލަތުގައި އެ މީހާ ޖެހޭނީ ބޮޑަށް ބުރަވިކޮޅެއްގެ މައްޗަށް ބިނާކޮށް ނަމާދު ފުރިހަމަ ކުރާށެވެ. ދެން ސަލާމްދޭށެވެ. ދެން ކުށުސަޖިދަ ޖަހާށެވެ.\nދެވަނަ ވައްތަރު: ރަކްޢަތުގެ ޢަދަދާ މެދު ޝައްކު އުފެދި، ނަމަވެސް ދެ ކޮޅުން ކުރެ ކޮޅެއް ބުރަ ނުވެވޭ ޝައްކެވެ. މި ހާލަތުގައި ޖެހޭނީ ޔަޤީންވާ ގޮތާ އެއްގޮތްވާގޮތުގެ މަތިން ޢަމަލުކުރާށެވެ. އެއީ މަދު ޢަދަދެވެ. ވީމާ އޭގެ މައްޗަށް ބިނާކޮށް ނަމާދު ފުރިހަމަ ކުރާނީއެވެ. އަދި ސަލާމް ދިނުމުގެ ކުރިން ކުށުސަޖިދަކުރާނީއެވެ. މިހެން ވުމަކުން ނަމާދު ބާޠިލެއް ނުވާނެއެވެ.\n(ފަތާވާ އައްޝައިޚް މުޙައްމަދު އަލްޢުޘައިމީން 1/425)\n5- ސުންނަތް ނަމާދުގައި ކުށުސަޖިދަ ޖަހާތަ؟\n- ފަރުޟު ނަމާދުތަކުގައި ކުށުސަޖިދަ ޖެހުން މަޝްރޫޢުކަމަކަށް ވާފަދައިން، ސުންނަތް ނަމާދުތަކުގައި ވެސް، އޭގެ ސަބަބު މެދުވެރިވެއްޖެނަމަ، ކުށުސަޖިދަ ޖެހުން މަޝްރޫޢުއެވެ.\nކުރީގެ ވެސް އަދި ފަހުގެ ވެސް ގިނަ ޢިލްމުވެރިން ދެކެލައްވަނީ މި ގޮތެވެ. އެއީ ކީރިތި ރަސޫލުﷲ -ޞައްލަﷲ ޢަލައިހި ވަސައްލަމަ- ގެ މި ޙަދީޘް ބަސްފުޅުގެ ޢާއްމު މާނައަކީ އެއީ ކަމަށް ވާތީއެވެ.\nإذَا نَسِيَ أحَدُكم فليَسْجُد سَجْدتين\nމާނަ: ''ތިޔަބައިމީހުންގެ ތެރެއިން މީހަކު (ނަމާދުގައި) ހަނދާންނެތިއްޖެނަމަ، ފަހެ ދެ ސަޖިދަ ޖަހާށެވެ.'' (ރިވާކުރެއްވީ މުސްލިމް: 402)\nއަދި މީގެ އިތުރުން، ނަމާދުގެ އުނިކަން ފޫބައްދައި، ޝައިޠާނާއަށް ނިކަމެތިކަން ދިނުމަކީ، ފަރުޟު ނަމާދުތަކެކޭ އެއްފަދައިން ސުންނަތް ނަމާދުތަކުގައި ވެސް ބޭނުން ކަމެކެވެ.\nބައެއް ޢިލްމުވެރިން، އޭގެ ތެރޭގައި އިބްނު ސީރީން، ޤަތާދާ، ޢަޠާއު، އަދި ޝާފިޢީގެ ބައެއް ދަރިވަރުން، ދެކެލެއްވި ގޮތުގައި، ސުންނަތް ނަމާދުތަކުގައި ކުށުސަޖިދަ ޖެހުމެއް ނޯވެއެވެ.\nނަމަވެސް ބޮޑަށް ރަނގަޅު ރައުޔަކީ ޖުމްހޫރުންގެ ރައުޔެވެ.\nބުޚާރީ -ރަޙިމަހުﷲ- އޭނާގެ ޞަޙީޙް ގައި ވިދާޅުވެފައި ވަނީ: ''ފަރުޟާއި ސުންނަތް (ނަމާދުގައި) ހަނދާންނެތުމުގެ ބާބު'' މިފަދައިންނެވެ. އަދި ވިތުރިއަށް ފަހު އިބްނު ޢައްބާސް -ރަޟިޔަﷲ ޢަންހުމާ- ދެ ސަޖިދަ ޖައްސަވާފައިވެއެވެ. އިބްނު ޢައްބާސްގެ މި އަޘަރަކީ، ޞައްޙަ އަޘަރެއް ކަމަށް އަލްޙާފިޡް އިބްނު ޙަޖަރު ވިދާޅުވެފައި ވެއެވެ.\nއިބްނު ޢައްބާސްގެ ޢަމަލުފުޅުން ނެގޭ ދަލީލަކީ، ވިތުރިއަކީ ވާޖިބު އެއްޗަކަށް ނުވާހިނދު ވެސް. އެ ކަލޭގެފާނު ކުށުސަޖިދަ ޖެއްސެވިކަމެވެ. ވީމާ މިއިން ދަލީލުކޮށް ދެނީ، ފަރުޟު ނަމާދާއި ސުންނަތް ނަމާދުގައި ވެސް ކުށުސަޖިދަ އޮންނަކަމެވެ.\nއިބްނު ޢުޘައިމީން ވިދާޅުވެފައި ވެއެވެ: ކުށުސަޖިދައަކީ ދެ ސަޖިދައެވެ. އަދި އޭގެ ސަބަބު އޮވެއްޖެނަމަ، ފަރުޟު ނަމާދާއި ސުންނަތް ނަމާދުގައި ވެސް އެ ޖަހަން ޖެހެއެވެ. (މަޖްމޫޢު ފަތާވާ އިބްނު ޢުޘައިމީން 14/68)\n6- ޖަމާޢަތުން ރަކްޢަތެއް ގެއްލިފައިވާ މިހާ، އިމާމު ގެންނަ އިތުރު ރަކްޢަތާ މެދު ހަދާނީ ކިހިނެއް؟\n- މީހަކު ނަމާދުގެ ދެވަނަ ރަކްޢަތުން އިމާމާއާ އިޤްތިދާވެގެން ހުއްޓާ، އިމާމް މީހާ ހަނދާން ނެތިގެން ނަމާދަށް އިތުރު ރަކްޢަތެއް ގެނެސްފިއްޔާ، އެ މީހާ ހަދާނީ ކިހިނެއްހެއްޔެވެ؟ އިމާމާ އެކު ސަލާމް ދޭނީހެއްޔެވެ؟ ނޫނީ ތެދުވެ ރަކްޢަތެއް ކުރާނީހެއްޔެވެ؟\nޖަވާބު: އޭނާ ޖެހޭނީ އިމާމާ އެކު ސަލާމް ދޭށެވެ. ސަބަބަކީ އޭނާގެ ނަމާދު އެ ހިސާބުން އެ ވަނީ ފުރިހަމަވެފައެވެ. ދެން އިމާމު މީހާއަށް ބަލާއިރު، އެ އިތުރު ކުރުން އިތުރު ކުރުމުގައި ހަނދާންނެތުމުގެ އުޒުރު އޭނާއަށް އެބަ އޮތެވެ.\nޝައިޚް އިބްނު ޢުޘައިމީން އާ ސުވާލު ކުރެވުނެވެ: އިމާމު މީހާ ހަނދާން ނެތިގެން ފަސް ރަކްޢަތް ކޮށްފިއްޔާ، އޭނާއާ އަދި އޭނާގެ ފަހަތުގައި ނަމާދު ކުރި މީހުންގެ ނަމަމާދުގެ ޙުކުމަކީ ކޮބައިހެއްޔެވެ؟ އަދި ފަހުން ޖަމާޢަތާ ގުޅުނު މީހާގެ ނަމާދަށް އެ އިތުރު ރަކްޢަތް ގުނޭނެހެއްޔެވެ؟\nޖަވާބުގައި ވިދާޅުވިއެވެ: އިމާމު މީހާ ހަނދާން ނެތިގެން ފަސް ރަކްޢަތް ކުރެވުނަސް، އޭނާގެ އެ ނަމާދު ޞައްޙަވާނެއެވެ. އަދި އިތުރުވިކަން ނޭނގި ނުވަތަ ހަދަން ޖެހޭ ގޮތް ނޭނގިގެން އިމާމަށް ތަބާވި މީހުންގެ ނަމާދު ވެސް ޞައްޙައެވެ.\nއިމާމް މީހާ އިތުރު ރަކްޢަތެއް ކުރަން ކޮޅަށް ތެދުވުމުން، އެއީ އިތުރު ރަކްޢަތެއްކަން އެނގޭ މީހާގެ މައްޗަށް ވާޖިބުވެގެން ވަނީ، އިށީނދެ ސަލާމް ދިނުމެވެ. ސަބަބަކީ މި ހާލަތުގައި، އޭނާ ޤަބޫލު ކުރާ ގޮތުގައި އިމާމުގެ ނަމާދު އެއީ ބާޠިލް ނަމާދެކެވެ. ނަމަވެސް އިމާމް ތެދުވީ (މިސާލަކަށް) ރަކްޢަތެއްގައި އަލްޙަމްދު ނުކިޔާތީ އެ ރަކްޢަތް އަލުން ގެންނަން ކަމަށް ވެދާނެ ކަމުގެ ބިރު އޭނާއަށް ހީވަންޏާ ޖެހޭނީ، ސަލާމް ނުދީ އިމާމަށް އިންތިޒާރުކޮށްގެން އިށީނދެ އިންނާށެވެ. (އިމާމް އިތުރު ރަކްޢަތް ކޮށް ނިމިގެން އިށީނދެ ސަލާމް ދޭން ދެން އިށީނދެ އިންނާނީ. ދެން އިމާމާ އެކު ސަލާމް ދޭނީ)\nދެން ދެވަނަ ރަކްޢަތުން ނުވަތަ އޭގެ ފަހުގެ ރަކްޢަތަކުން ޖަމާޢަތާ ގުޅުނު މީހާއަށް ބަލާއިރު، މި އިތުރު ރަކްޢަތް (އިމާމް ކުރި އިތުރު ރަކްޢަތް) އޭނާއަށް ގުނޭނެއެވެ. ވީމާ މިސާލަކަށް އޭނާ އިމާމާ ގުޅުނީ ދެވަނަ ރަކްޢަތުން ކަމަށްވަންޏާ، އިތުރު ރަކްޢަތެއް ގެނައި އިމާމާއެކު އޭނާ ވެސް ސަލާމް ދޭނީއެވެ. އޭނާ އިމާމާ ގުޅުނީ ތިންވަނަ ރަކްޢަތުން ކަމަށް ވަންޏާ، އިމާމް މީހާ އިތުރު ރަކްޢަތުން ސަލާމް ދިނުމުން ތެދުވެ އޭނާ ގެންނާނީ އެއް ރަކްޢަތެވެ. (އޭރުން ހަތަރެއް ހަމަވީ)\nމިހެން ބުނަން ޖެހޭ ސަބަބަކީ، ފަހުން ޖަމާޢަތާ ގުޅޭ މީހާއަށް، އިމާމް މީހާ ކުރާ އިތުރު ރަކްޢަތެއް ނުގުނޭނެއޭ އަހަރެމެން ބުނަންޏާ، އޭނާ ޖެހޭނީ އިމާމް ސަލާމް ދިނުމުން ގަސްދުގައި ރަކްޢަތެއް އިތުރުކުރާށެވެ. މިއީ ނަމާދު ބާޠިލްވާނެ ކަމެކެވެ. ދެން އިމާމު މީހާއަށް ބަލާއިރު، މި އިތުރު ކުރުމަކީ އޭނާއަށް އުޒުރު އޮތް ކަމެކެވެ. އެހެނީ އޭނާ އިތުރު ރަކްޢަތެއް ކުރީ ހަނދާން ނެތިގެންނެވެ. ވީމާ އޭނާގެ ނަމާދު ބާޠިލެއް ނުވާނެއެވެ. (މަޖްމޫޢު ފަތާވާ އިބްނު ޢުޘައިމީން 14/20)\n7- ނަމާދުގައި ހަނދާން ނެތުމުން، ކުށުސަޖިދަ ޖަހަން ޖެހޭކަން އަހަރެން ދަންނަމެވެ. ދެން އަހަރެން ނަމާދުގައި ޤުރުއާން ކިޔަވާއިރު ވަރަށް ގިނައިން ހަނދާން ނެތިގެން އާޔަތްތައް އިސްފަސްވެ ކުށްޖެހޭގޮތްވެއެވެ. ވީމާ ކުށުސަޖިދަ ޖަހަންޖެހޭނެހެއްޔެވެ؟\n- ޤުރުއާން ކިޔެވުމުގެ ތެރޭގައި އާޔަތްތައް އިސްފަސްވެގެން ކުށް ޖެހުނަސް، ކުށުސަޖިދަ ޖަހާކަށް ނުޖެއެވެ. ނަމަވެސް ކުށް ޖެހެނީ ފާތިޙާ (އަލްޙަމްދު) ކިޔަވާއިރު ކަމަށްވަންޏާ، ރަނގަޅުކޮށްގެން ދެވަނަ ފަހަރަށް އަލުން ފާތިޙާ ކިޔަވަން ޖެހޭނެއެވެ. އެހެނީ ނަމާދުގައި ކިޔަވާ އެހެނިހެން ކިޔެވުންތަކާ ޚިލާފަށް، އަލްޙަމްދު ކިޔެވުމަކީ އެއީ ރުކުނެކެވެ. (ނޫރުން ޢަލައްދަރްބި)\n8- ޖަމާޢަތުން ރަކްޢަތެއް ގެއްލިފައި ނުވާ މައުމޫމު އިޤްތިދާވެގެން ހުރި އިމާމް، ކުށު ސަޖިދަ ޖަހަން ޖެހޭ ތަނެއްގައި ކުށުސަޖިދަ ނުޖަހައިފިނަމަ ވާނީ ކިހިނެއްހެއްޔެވެ؟\n- އޭގައި ދެ ރައުޔެއް އޮވެއެވެ:\nއެކެއް: މައުމޫމު ކުށުސަޖިދަ ޖަހަން ޖެހޭނެއެވެ. މިއީ އިބްނު ސީރީން، ޤަތާދާ، މާލިކް، ލައިޘް، ޝާފިޢީ، އަބޫޘައުރުގެ ރައުޔެވެ. އިބްނު ޢަޤީލް ވިދާޅުވެފައި ވަނީ ބޮޑަށް ރަގަޅު ރައުޔަކީ މިއީ ކަމަށެވެ. ސަބަބަކީ، އިމާމް ހަނދާން ނެތުމުން މައުމޫމުގެ ނަމާދަށް އުނިކަމެއް ލިބިއްޖެއެވެ. އަދި އިމާމް ކުށުސަޖިދަ ނުޖެހީމާ މި އުނިކަން ފޫނުބެއްދެއެވެ. ވީމާ އެކަން ފޫބައްދަން މައުމޫމުގެ މައްޗަށް ވާޖިބުވެގެންވެއެވެ.\nދޭއް: މައުމޫމު ކުށުސަޖިދަ ޖަހަން ނު ޖެހޭނެއެވެ. ޢަޠާއު، ޙަސަން، ނަޚަޢީ، އަލްޤާސިމް، ޘައުރީ މިހެން ވިދާޅުވިކަމަށް ރިވާކުރެވިފައިވެއެވެ. ސަބަބަކީ މައުމޫމު ސަޖިދަ ޖަހަން ޖެހެނީ އިމާމުގެ ފަހަތުންނެވެ. ވީމާ އިމާމް ސަޖިދަ ނުޖަހަންޏާ، އޭނާއަށް އެކަން ނުކުރެވޭނެއެވެ. (އަލްމުޣްނީ)\nމާލިކީ، ޝާފިޢީ، އަދ ޙަންބަލީ މަޛްހަބުގެ ރިވާޔަތެއްގައި ދެކެނޯ ކުށުސަޖިދަ ޖެހުމެވެ. ނުޖެހުމަށް ދެކެނީ، ޙަނަފީ އަދި ޝާފިޢީގެ ބަހެއް، އަދި ޙަންބަލީގެ ރިވާޔަތެއްގައެވެ. ވީމާ ގިނަ ޢިލްމުވެރިން ދެކެވަޑައިގަންނަވަނީ، އިމާމް މީހާ ކުށު ސަޖިދަ ނުޖަހައިފިއްޔާ، މައުމޫމު މީހާ ކުށުސަޖިދަ ޖަހަންވާނެ ކަމަށެވެ.\nބައެއް އިތުރު މައްސަލަތައް:\n* ކޮޅަޢް ތެދުވެ ސީދާވުމުގެ ކުރިން އައްތަޙިއްޔާތު ނުކިޔާކަން ހަނދާންވެއްޖެނަމަ ޖެހޭނީ، އެނބުރި އައްތަޙިއްޔާތަށް އިށީންނާށެވެ. ކޮޅަށް ތެދުވެ ސީދާވުމަށް ފަހު، ރުޖޫޢަވުމަކީ މަކްރޫހަ ކަމެކެވެ. އަލްޙަމްދު ކިޔަން ފެއްޓުމަށް ފަހު ރުޖޫޢަވުމަކީ ޙަރާމް ކަމެކެވެ.\n* ނަމާދުގައި އިމާމްމީހާ ހަނދާން ނެތިއްޖެނަމަ، އެކަން އިމާމަށް ހަނދާންކޮށް ދިނުމަކީ މައުމޫމުންގެ މައްޗަށް ވާޖިބު ކަމެކެވެ. މައުމޫމަކީ ފިރިހެނެއް ނަމަ ހަނދާންކޮށްދިނުމުގެ ގޮތުން ތަސްބީޙަ (ސުބުޙާނަﷲ) ކިޔާނީއެވެ. މައުމޫމަކީ އަންހެނެއްނަމަ، ހަށަންބަނދެގެން ހުރެފައި އަތްތިލައިން އަނެއް އަތްތިލައިގެ ބޭރުފުށުގައި ޖަހާނީއެވެ.\n* އިމާމްމީހާ ހަނދާން ނެތިޖެކަމަށް މައުމޫމުން އެންގިއަސް، އިމާމްމީހާއަށް އޭނާ ހަނދާން ނުނެތޭކަން ޔަޤީންވަންޏާ، އެ މީހުންގެ އެ އެންގުމަށް ސަމާލުކަމެއްދީގެން ނުވާނެއެވެ. ނަމަވެސް އިމާމް މީހައަށް ޝައްކުވަންޏާ، މައުމޫމުންގެ އިޝާރަތަށް އިޖާބަދޭންޖެހޭނެއެވެ.\n* އިމާމް މީހާ އެ ކުރަނީ އިތުރު ރަކްޢަތެއްކަން ކަނޑައެޅިގެން އެނގޭ މީހުން، އިމާމަށް ތަބާވެގެން ނުވާނެއެވެ. އިމާމާ ޚިލާފް ނުވުމަށް ރަސޫލު -ޞައްލަﷲ ޢަލައިހި ވަސައްލަމަ- އަންގަވާފައި ވަނީ، ނަމާދު ޙަރަކާތްތަކުގައި އޭނާ ޚިލާފު ނުވުމަށެވެ. އިމާމް މީހާ ދިހަ ރަކްޢަތް ކުރިޔަސް، އޭނާއަށް ތަބާވެގެން ހުރުމަކީ، ޙަދީޘުން ދޭހަވާ މާނައެއް ނޫނެވެ.\n* އިމާމެއްގެ ފަހަތުގައި އިޤްތިދާވެގެން ހުރި، ޖަމާޢަތުން ބައެއް ފާއިތުވެފައި ނެތް މައުމޫމަކު، ހަނދާން ނެތިގެން ކުށު ސަޖިދަ ޖަހާކަށް، އެއްވެސް ހާލަތެއްގައި ނުޖެހޭނެއެވެ. އެއީ މައުމޫމުގެ ނަމާދަށް އަންނަ އުނިކަން އިމާމެއްގެ ފަހަތުގައި ހުރުމުން ފޫބެދިގެން ދާތީއެވެ. އަދި އޭނާއަށް ނަމާދު ތެރޭގައި އިމާމާ ޚިލާފަށް އެއްވެސް ހަރަކާތެއް ގެނައުން މަނާވީމައެވެ. ނަމަވެސް، މައުމޫމަކީ ނަމާދުން ބައެއް ފާއިތުވެފައިވާ މީހެއް ނަމަ، އިމާމާ އެކު ނުވަތަ އިމާމް ސަލާމް ދިނުމުން ތެދުވެ ނަމާދު ފުރިހަމަ ކުރުމުގެ ތެރޭގައި، ކުށުސަޖިދަ ޖަހަންޖެހޭ ކަމެއް ވެއްޖެނަމަ ކުށުސަޖިދަ ޖަހަން ޖެހޭނެއެވެ.\n* އިމާމު މީހާއަށް ވުރެ ކުރިން ގަސްތުގައި މައުމޫމު ސަލާމް ދީފިނަމަ، މައުމޫމުގެ ނަމާދު ބާޠިލްވާނެއެވެ. ދެން ސަލާމް ދިނީ ހަނދާން ނެތިގެން ނަމަ، އޭނާ ޖެހޭނީ ނަމާދަށް ރުޖޫޢަވާން ނިޔަތް ގަނެ، އިމާމު މީހާ ސަލާމް ދިނުމުން ދެން ސަލާމް ދޭށެވެ. އަދި އޭނާގެ ނަމާދު ޞައްޙައެވެ. މިއީ ނަމާދުގެ ހުރިހާ ރަކްޢަތެއް ލިބުނު މައުމޫމު މީހާ ކަންތައް ކުރަން ޖެހޭ ގޮތެވެ.\nނަމަވެސް، ޖަމާޢަތުން ބައެއް ގެއްލިފައިވާ މައުމޫމެއް ނަމަ، ނަމާދަށް ރުޖޫޢަވާން ނިޔަތް ގަނެ، އޭނާއަށް ގެއްލިފައިވާ ރަކްޢަތްތައް ފުރިހަމަ ކުރުމަށް ފަހު، އިތުރު ސަލާމެއް ދެވުނު ކަމަށްޓަކައި ކުށު ސަޖިދަ ޖަހަންވާނެއެވެ. ކުށު ސަޖިދަ ޖަހާނީ ސަލާމް ދިނުމަށް ފަހުގައެވެ.\n* އިމާމު މީހާ ހަނދާންނެތިގެން ކުރާ އިތުރު ރަކްޢަތް އެއީ، އޭނާގެ ފަހަތުގައި ނަމާދު ކުރަން ހުންނަ، ޖަމާޢަތުން ބައެއް ގެއްލިފައިވާ މިހާއަށް، ގުނޭނެ ރަކްޢަތެއް ކަމާ މެދު ޢިލްމުވެރިމް ޚިލާފުވެލައްވައެވެ. ޝައިޚް އިބްނު ބާޒް ވިދާޅުވެފައި ވަނީ އެ ރަކްޢަތް އޭނާއަށް ނުގުނޭނެ ކަމަށެވެ. ނަމަވެސް ޝައިޚް އިބްނު ޢުޘައިމީން ވިދާޅުވެފައި ވަނީ އެ ގުނޭނެ ކަމަށެވެ. މިސާލު: މީހަލު މަޣްރިބް ނަމާދުގައި އިމާމާ ގުޅުނު އިރު އެއް ރަކްޢަތް ވަނީ ފާއިތުވެފައެވެ. ދެން އިމާމް މީހާ ތިންވަނަ ރަކްޢަތުން ސަލާމް ނު ދީ، ހަނދާން ނެތިގެން ހަތަރު ރަކްޢަތަށް ތެދުވުނީއެވެ. މީގެ މާނައަކީ އެއްކަލަ ފަހުން އައި މީހާ މިހާރު އިމާމާ އެކު -ބޭރުފުށުން ބަލަންޏާ- ތިން ރަކްޢަތް ކޮށްފިއެވެ. ފުރަތަމަ ރައުޔު ނަގަންޏާ، މި އިތުރު ރަކްޢަތް އެއީ އޭނާ ކުރަން ޖެހޭ ބާކީ ރަކްޢަތް ކަމަށް ނުގުނޭނެއެވެ. އޭނާ ޖެހޭނީ ހަމަ އިތުރު ރަކްޢަތެއް ކޮށް، ކުށު ސަޖިދަ ކުރާށެވެ. ދެވަނަ ރައުޔު ނަގަންޏާ އޭނާ އިތުރު ރަކްޢަތެއް ކުރާކަށް ނުޖެހޭނެއެވެ. ކިއެއްތަ، އިމާމާ އެކު ކުށުސަޖިދަ ޖަހައި ސަލާމް ދޭނީއެވެ.\n* ނަމާދު ކުރަން ހުންނަ އިމާމް ނުވަތަ ވަކިން އެކަނި ނަމާދު ކުރަން ހުންނަ މީހެއް ވިޔަސް، ތިން ރަކްޢަތް ނުވަތަ ހަތަރު ރަކްޢަތް ނަމާދެއްގައި، ހަނދާން ނެތިގެން ފުރަތަމަ އައްތަޙިއްޔާތަށް ނު އިށީނދެ ތެދުވެ ހަމަޖެހިއްޖެ ނަމަ ޖެހޭނީ، އެނާގެ ނަމާދު އެ ދާ ގޮތަށް ކުރިއަށް ގެންދާށެވެ. ދެން ނަމާދުގެ ހުރިހާ ކަމެއް ކޮށް ނިމިގެން ސަލާމް ދިނުމުގެ ކުރިން ކުށުސަޖިދައިގެ ދެ ސަޖިދަ ޖަހާނީއެވެ. މީގެ ދަލީލަކީ ބުޚާރީ ގައި ޢަބްދުﷲ ބިން ބުޙައިނާ ގެ ކިބައިން ރިވާވެގެންވާ ޙަދީޘެކެވެ. އެ ޙަދީޘްގެ މާނައިގައި ވަނީ ''ނަބީ -ޞައްލައްﷲ ޢަލައިހި ވަސައްލަމަ- އެ މީހުންނާއިގެން މެންދުރު ނަމާދު ކުރެއްވިއެވެ. ދެން އައްތަޙިއްޔާތަށް އިށީނދެވަޑައިނުގަނެ ދެވަނަ ރަކްޢަތުން ތެދުވެވަޑައިގަތެވެ. ދެން މީސްތަކުން އެކަލޭގެފާނު ފަހަތްޕުޅުން ތެދުވިއެވެ. ދެން ނަމާދުކުރައްވާ ނިމިވަޑައިގަތީމާ، ސަލާމް ދެއްވާނެ ކަމަށް މީހުން އިންތިޒާރުކޮށްގެން ތިއްބާ، އިށީނދެވަޑައިގެން ހުންނަވާފައި ތަކްބީރު ވިދާޅުވެ، ސަލާމް ދެއްވުމުގެ ކުރިން ދެ ސަޖިދަ ޖެއްސެވިއެވެ. ދެން އެއަށް ފަހު ސަލާމް ދެއްވިއެވެ.''\n* އައްތަޙިއްޔާތު ނުކިޔާ އަނެއް ރަކްޢަތަށް ތެދުވެ ހަމަ ޖެހިއްޖެނަމަ ރަނގަޅު ގޮތަކީ، އައްތަޙިއްޔާތު ކިޔަން އަނބުރާ ނައުމެވެ. އަނބުރާ އައިސް އިށީނދެއްޖެނަމަ އެއީ މަކްރޫހަ ކަމެއް ކަމަށް ގިނަ ޢިލްމުވެރިން ވިދާޅުވެއެވެ. އަދި ބައެއް ޢިލްމުވެރިން ވިދާޅުވަނީ އެހެން ހަދައިފިނަމަ ނަމާދު ބާޠިލް ވާނެ ކަމަށެވެ. ނަމަވެސް ރަނގަޅު ގޮތަކީ، އެ ނަމާދު ބާޠިލް ނުވުމެވެ.\n* ކުށުސަޖިދަ ޖަހާފައި އައްތަޙިއްޔާތު ކިޔާކަށް ނުޖެހެއެވެ. ދެ ސަޖިދަ ޖަހައި ނިމުމުން ޖެހޭނީ ހަމަ ނަމާދުން ސަލާމް ދޭ ގޮތަށް ސަލާމް ދޭށެވެ. އައްތަޙިއްޔާތު ކިޔަން ނުޖެހެނީ، އެއީ ރަސޫލު -ޞައްލަﷲ ޢަލައިހި ވަސައްލަމަ- ެއެ ކަން އެހެން ކުރައްވާފައި ނެތީމައެވެ. އެ ކަލޭގެފާނު ކުށުސަޖިދަ ޖައްސަވާފައި އިތުރު އައްތަޙިއްޔާތެއް ވިދާޅުވި ކަމަށް ވާރިދުވެފައި ނެތެވެ.\nޝަރަޙް މުސްލިމް ގައި، ޛުލްޔަދައިން ޙަދީޘުން ދެނެގަނެވޭ ކަންތައްތައް ބަޔާން ކުރައްވަމުން އިމާމް ނަވަވީ ވިދާޅުވެފައި ވަނީ:\n''ކުށު ސަޖިދަ އެއީ ސާބިތު ކަމެއް ކަން. އަދި އެއީ ދެ ސަޖިދަކަން، އަދި އެއިން ކޮން ސަޖިދައަކަށް ތަކްބީރު ކިޔާކަން، އަދި ނަމާދުގެ ސަޖިދަ ކުރާ ގޮތަށް ކުރާ ދެ ސަޖިދައެއްކަން، އެހެނީ އެއަށް ދެވިފައިވާ ނަމަކީ ސަޖިދަކަމަށް ވާއިރު، އިތުރު ގޮތަކަށް ކުރަން ޖެހޭނަމަ އެކަން ބަޔާން ކުރެވުނީސް، އަދި ކުށުސަޖިދައިން ސަލާމް ދެވޭކަން، އަދި އޭގައި އައްތަޙިއްޔާތެއް ނު އޮންނަކަން، އަދި އިތުރުވުމުން ޖަހާ ކުށުސަޖިދަ އޮންނަނީ ސަލާމްދިނުމުގެ ފަހުންކަން '' (ޝަރަޙް ޞަޙީޙް މުސްލިމް 5/17)\n* ޝައިޚް އިބްނު ޢުޘައިމީން ގެ ފޮތުގައި ވާ ޙަދީޘެއްގައި، ޝައިޠާނާ ނިކަމެތި ކުރުމޭ ބުނެފައިވާ ބަހުގެ މުރާދަކީ، މީހާ ނަމާދުން ދުރުކުރުމަށާއި، ޢަދަދާ މެދު ޝައްކު އުފައްދަން ޝައިޠާނާ ވަސްވާސް ލުމުން އެކަމަށް ނު ހެއްލި، އެ ވަސްވާސް ދުރުކޮށް ޝައިޠާނާ ބޭނުންވާ ގޮތާ އިދިކޮޅަށް ކަންތައް ކުރުމެވެ. މިއީ އެ ސޮރަށް ދެވޭ ނިކަމެތިކަމެކެވެ.\n* ހަމަ އެ ފޮތުގައި، ރަކްޢަތުގެ ޢަދަދާ މެދު ޝައްކު އުފެދިގެން ކުށުސަޖިދަ ޖެހުމަށް ފަހު، ތިމާ އަށް ޙަޤީޤަތުގައި ކުރެވުނީ ފަސްރަކްޢަތް ކަމަށް ވަންޏާ، އެ، އޭނާގެ ނަމާދު ހިރިކޮށްފިއޭ ބުނެފައިވާ ބަހުގެ މުރާދަކީ، އޭނާ ޖެހި އެ ދެ ސަޖިދަ އޭނާގެ ނަމާދު ހިރި ޢަދަދަކަށް ބަދަލުކޮށްފިއެވެ. އެހެނީ ނަމާދުގެ އަސްލު ރަކްޢަތުގެ ޢަދަދަކީ ހަތަރެކެވެ. ދެން ކޮންމެ ސަޖިދައެއް އެއީ ރަކްޢަތެއް ފަދަ އެއްޗެކެވެ. ވީމާ ޢަދަދުގެ ޖުމްލައަކީ ހައެކެވެ. އެއީ ހިރި ޢަދަދެކެވެ.\nދުނިޔޭގައި އެންމެ ގިނައިން ކިޔެވޭ ފޮތް


Nurakkaatheri Chemial Ethere Kurun Huttuvaafai Othumah fahu Ethere...\n1 މަސް,2ދުވަސް, 18 ގަޑި,6މިނެޓް, 56 ސިކުންތު ކުރިން 650މަރިޔަމް އިސްއާދާ\nމިދިޔަ މަހު މާލޭގައި ހިނގި ނުރައްކާތެރި އަލިފާނުގެ ހާދިސާއާ ގުޅިގެން ނުރައްކާތެރި ކެމިކަލް ރާއްޖެ އެތެރެ ކުރުން ހުއްޓުވާފައި އޮތުމަށް ފަހު އެތެރެ ކުރަން މިއަދު އަލުން ހުއްދަ ދީފިއެވެ.\nޑިފެންސް މިނިސްޓްރީން މިއަދު ނެރުނު ނޫސް ބަޔާނުގައި ބުނީ، މި ދިޔަ މަހުގެ 20 ވަނަ ދުވަހު މާލޭގެ ހެންވޭރުގައި ހިނގި އަލިފާނުގެ ހާދިސާ އާ ހަމަ އެމަހުގެ 30 ވަނަ ދުވަހު ޓީ ޖެޓީގައި ހިނގި އަލިފާނުގެ ހާދިސާއާ ގުޅިގެން ރާއްޖެއަށް ނުރައްކާތެރި ކެމިކަލް އެތެރެ ކުރުމުގެ ހުއްދަ ދޫކުރުން ވަގުތީ ގޮތުން ހުއްޓާލި ކަމަށެވެ.\nނުރައްކާތެރި ކެމިކަލް ރާއްޖެއަށް އެތެރެކޮށް ގުދަން ކުރުމުގެ ގަވާއިދު އެކުލަވާލައި މިހާރު ޝާއިއު ކުރެވިފައި އޮތުމާއެކު، މިއަދުން ފެށިގެން ނުރައްކާތެރި ކެމިކަލް ރާއްޖެއަށް އެތެރެ ކުރުމުގެ ހުއްދަ ދޫކޮށްފައިވާ ކަމަށް އެ މިނިސްޓްރީން ބުނެއެވެ.\nއަދި މި ކަން ކުރަން ވާނީ ރައްކާތެރިކަމުގެ ގޮތުން އަޅަންޖެހޭ ހާއްސަ ފިޔަވަޅުތަކެއް އެޅުމުގެ އިންތިޒާމް ހަމަޖައްސައިގެން ކަމަށް ވެސް ޑިފެންސް މިނިސްޓްރީން ނެރުނު ނޫސް ބަޔާނުގައި ވެއެވެ.\nމިދިޔަ މަހުގެ 20 ވަނަ ދުވަހު ހެންވޭރުގައި ހިނގި ބޮޑު އަލިފާނުގެ ހާދިސާ ހިނގާފައިވަނީ އެ ސަރަހައްދުގައި ހުރި ކެމިކަލް ގުދަނެއް ގައި ރޯވުމުގެ ސަބަބުންނެވެ. އެ ހާދިސާގައި4ގުދަނަކާއި6ގެއެއް ވަނީ އަދާފައެވެ.\nއެހާދިސާއާ ގުޅިގެން 800 އަށް ވުރެ ގިނަ މީހުންނަށް ވަގުތީ ހިޔާއިން އެހީތެރިކަން ފޯރުކޮށްދޭން ޖެހުނެވެ. އެ ހާދިސާއަށް ފަހު މާލޭގެ މީހުން އުޅޭ ސަރަހައްދުތަކުގައި ހުރި ގުދަންތައް ތިން މަސްތެރޭ ތިލަފުއްޓަށް ބަދަލު ކުރުމަށް ސަރުކާރުން ވަނީ އަންގާފައެވެ.\nނުރައްކާތެރި ކެމިކަލް ރާއްޖެއަށް އެތެރެކޮށް ގުދަން ކުރުމުގެ ގަވާއިދުގައި ބުނާ ގޮތުން، ކެމިކަލް ރައްކާ ކުރާ ގުދަނެއް ހުންނަން ވާނީ އިމާރާތެއްގެ3ވަނަ ފަންގިފިލާއަށް ވުރެ އުސް ނުވާ ގޮތަށް ކަމަށާއި، އެތަނަކީ މީހުން ދިރިއުޅޭ ތަންތަނާއި ވަކިން ތަޅުލައިފައި ހުންނަ ރައްކާތެރި ތަނަކަށް ވާން ޖެހެއެވެ.\nއަދި މި ގުދަނުގެ ދޮރުތަކަކީ 30 މިނިޓުގެ ފަޔާ ރެސިސްޓަންޓް ދޮރުތަކަކަށް ވާންޖެހޭނެ ކަމަށް ވެސް އެ ގަވާއިދުގައި ބުނެފައި ވެއެވެ.\nގަވާއިދުގައި ބުނާ ގޮތުން، ކެމިކަލް ރައްކާ ކުރާ ގުދަނެއްގައި އިތުރު ތަނަކަށް ނުވަދެ ރައްކާތެރި ސަރަހައްދަކަށް ނިކުމެވޭ ގޮތަކަށް ކަމަށާއި، މަތީ ފަންގިފިލާއެއްގައި ހަދާފައިވާ ގުދަނެއް ނަމަ، އިމާރާތުގެ ބޭރަށް ފޭބޭނެގޮތަށް އިމަޖެންސީ އެސްކޭޕް ލެޑާ ހަރުކޮށްފައި ހުންނަން ޖެހެއެވެ. އަދި ހާދިސާއެއް ހިނގައިފި ހާލަތަކަށް ތައްޔާރު ފަސްޓް އެއިޑް ކިޓެއް ހުންނަން ވާނެ ކަމަށް ގަވާއިދުގައި ބުނާއިރު، މި ކިޓުގައި ހުންނަން ޖެހޭ ތަކެތިވެސް ގަވާއިދުގައި ބަޔާން ކޮށްފައިވެއެވެ.\nމީގެ އިތުރުން، ގުދަނުގެ ތެރޭގައި ފިނި ހޫނުމިން ބަހައްޓާނެ ގޮތާއި، ކަރަންޓު ވަޔަރުކޮށްފައި ހުންނަ ގޮތް އަދި އެތެރޭގައި ކެމިކަލް ގުދަން ކުރަން ޖެހޭ ގޮތުގެ ގިނަ ތަފްސީލުތަކެއް ވެސް މި ގަވާއިދުގައި ހާމަކޮށްފައި ވެއެވެ.\nއެމްއެންޑީއެފް ކެމިކަލް އެތެރެކުރުން ހ. ތިލަ ފުށީގޭގައި ހިނގި އަލިފާނުގެ ހާދިސާ


ވަޒީފާގެ ފުރުޞަތު - އޮފިސަރ (ޖީ.އެސް 3)\n27 ސެޕްޓެމްބަރު 2017, 12:54 އިއުލާން\nޕްލޭނިންގ ސްޓެޓިސްޓިކްސް އެންޑް އާކައިވް ސެކްޝަން\nމަހަކު 4465/- (ހަތަރުހާސް ހަތަރުސަތޭކަ ފަސްދޮޅަސް ފަސްރުފިޔާ)\nމަހަކު 1500/- (އެއްހާސް ފަސްސަތޭކަ ރުފިޔާ)\nކޮމިޝަނުގެ އިދާރާގެ ރަސްމީގަޑި އާއި ނުރަސްމީ ގަޑީގައިވެސް މަސައްކަތް ކުރާގޮތަށް.\nދިވެހިރާއްޖޭގެ ޤައުމީ ސަނަތުތަކުގެ އޮނިގަނޑުގެ ލެވެލްގެ4ނުވަތަ އެއަށްވުރެ މަތީ ސަނަދެއް ޙާސިލްކޮށްފައިވުމާއެކު 1 އަހަރު ދުވަހުގެ މަސައްކަތު ތަޖުރިބާ ލިބިފައިވުން، ނުވަތަ؛\nޖީ.ސީ.އީ އޭ ލެވެލް ނުވަތަ އެފެންވަރުގެ އިމްތިޙާނަކުން 1 މާއްދާއިން ދަށްވެގެން "ސީ" ގްރޭޑް ލިބިފައިވުމާއެކު، ސެކަންޑަރީ ސްކޫލް ސެޓުފިކެޓު އިމްތިޙާނުގައި 'ދިވެހި' މި މާއްދާއިން ދަށްވެގެން "ސީ" ގްރޭޑް ލިބިފައިވުން، އަދި މަދުވެގެން2އަހަރު ދުވަހުގެ މަސައްކަތު ތަޖުރިބާ ލިބިފައިވުން، ނުވަތަ؛\nޖީ.ސީ.އީ އޯ ލެވެލް ނުވަތަ އެފެންވަރުގެ އިމްތިޙާނަކުން2މާއްދާއިން ދަށްވެގެން "ސީ" ގްރޭޑް ލިބިފައިވުމާއެކު، ސެކަންޑަރީ ސްކޫލް ސެޓުފިކެޓު އިމްތިޙާނުގައި 'ދިވެހި' މި މާއްދާއިން ދަށްވެގެން "ސީ" ގްރޭޑް ލިބިފައިވުން، އަދި މަދުވެގެން3އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nއުމުރުން 35 އަހަރުން ދަށުގެ މީހެއްކަމުގައިވުން.\nއިންތިޚާބުތަކާ ގުޅިގެންނާއި ކޮމިޝަނުގެ އެހެނިހެން މަސައްކަތްތަކާއި ގުޅިގެން ތައްޔާރުކުރަން ޖެހޭ ތަފާސްހިސާބުތައް ތައްޔާރުކުރުން.\nކޮމިޝަނުގެ ސްޓްރެޓިޖިކް ޕްލޭން ތައްޔާރުކުރުމާ ގުޅިގެން ކުރަންޖެހޭ އިދާރީ މަސައްކަތްތައް ކުރުން.\nކޮމިޝަނުން ބާއްވާ އިންތިޚާބުތަކަށް ނަގާ އޮބްޒާވަރުން، މޮނިީޓަރުން އަދި މަންދޫބުންނާއި ގުޅިގެން ކުރަންޖެހޭ އެންމެހާއި މަސައްކަތްކުރުން.\nކޮމިޝަންގެ އަހަރީ ވޯކް ޕްލޭން ތައްޔާރުކުރުމާއި، ވޯކް ޕްލޭން ތަންފީޒުކުރުމާއި ގުޅިގެން ކުރަންޖެހޭ އިދާރީ މަސައްކަތްތައް ކުރުން.\nސެކްޝަނުގެ އެހެނިހެން އިދާރީ މަސައްކަތްކުރުން.\nލިބިފައިވާ ތަޢުލީމީ ސެޓުފިކެޓުތަކުގެ އެކްރެޑިޓްކޮށްފައިވާ ސެޓުފިކެޓުތަކުގެ ކޮޕީ.\nޢިއުލާންކޮށްފައިވާ މަޤާމަށް ދެންނެވިފައިވާ ޝަރުޠުތަކުގައި ބަޔާންކުރެވިފައިވާ ސެޓުފިކެޓުތަކަށްވުރެ މަތީ ސެޓުފިކެޓެއް ހުށަހަޅާފައިވީ ނަމަވެސް، ޝަރުޠުތަކުގައި ބަޔާންކޮށްފައިވާ ސެޓުފިކެޓު ހުށަނާޅާނަމަ، ޝަރުޠު ފުރިހަމަވާ ކަމަކަށް ނުބެލެވޭނެއެވެ.\nމި މަސައްކަތްތަކަށް ޝައުޤުވެރިވާ ފަރާތްތަކުން 08 އޮކްޓޫބަރު 2017 ވާ އާދިއްތަ ދުވަހުގެ 14:00ގެ ކުރިން އިލެކްޝަންސް ކޮމިޝަންގެ އިދާރާއަށް ހުށަހަޅަންވާނެއެވެ.\nމި މަޤާމުތަކަށް ކުރިމަތިލާ ފަރާތްތަކުގެ ތެރެއިން ޝޯޓްލިސްޓުވާ ފަރާތްތަކާ އިންޓަރވިއު ކުރެވޭނެއެވެ. އަދި ޝޯޓްލިސްޓުވާ ފަރާތްތަކުން، އިންޓަރވިއުއަށް ވަޑައިގަންނަވާއިރު ހުށަހަޅުއްވާފައިވާ ސެޓުފިކެޓުތަކުގެ އަޞްލު ގެންނަވަން ވާނެއެވެ.\nވަޒީފާއަށް އެދި ހުށަހަޅާ ފޯމު މި ކޮމިޝަނުގެ ރިސެޕްޝަނުން ލިބެން ހުންނާނެއެވެ. އަދި މިކޮމިޝަނުގެ ވެބްސައިޓް www.elections.gov.mv އިންވެސް ޑައުންލޯޑް ކުރެވޭނެއެވެ.\nއޮފިސަރ (ޖީއެސް 3) އަށް މާކްސް ދިނުމުގައި ބަލާނެ މިންގަނޑު\nޝޯޓްލިސްޓު ކުރާނީ ތަޢުލީމު އަދި މަސައްކަތު ތަޖުރިބާގެ މާކުސް އަށް ބެލުމަށްފަހު ލިބޭ މާކުސްގެ މަތީ ތަރުތީބަށް ބަލައިގެންނެވެ.\nތަޢުލީމީ ސެޓުފިކެޓަށް މާކުސް ދޭނީ މަސައްކަތުގެ ދާއިރާއާގުޅޭ ސެޓުފިކެޓުތަކަށެވެ.\nމަޤާމަށް ބޭނުންވާ ޝަރުޠުތަކުގައި ބަޔާންކުރެވިފައިވާ ސެޓުފިކެޓުތަކަށް ވުރެ މަތީ ސެޓުފިކެޓު ހުށަހަޅާފައިވީ ނަމަވެސް، ޝަރުޠުތަކުގައި ބަޔާންކޮށްފައިވާ ސެޓުފިކެޓު ހުށަނާޅާނަމަ، ޝަރުޠު ފުރިހަމަވާ ކަމަކަށް ނުބެލެވޭނެއެވެ. އަދި ޝަރުޠު ފުރިހަމަވާ ފަރާތްތަކުން ކަމާގުޅޭ ދާއިރާއިން ހޯދާފައިވާ މަތީ ސެޓުފިކެޓުތަކަށް، މާކުސް ދެވޭނީ ތަޢުލީމަށް މާކުސް ދިނުމަށް ކަނޑައަޅާފައިވާ ގޮތުގެމަތީންނެވެ،\n07 މުޙައްރަމް 1439\n27 ސެޕްޓެމްބަރ 2017


ތުރުކުރެއްވި ޖެކެޓް މެދުވެރިކުރައްވާ ބައިޑަންގެ އަނބިކަނބަލުން ދެއްވީ މެސެޖެއް ތުރުކުރެއްވި ޖެކެޓް މެދުވެރިކުރައްވާ ބައިޑަންގެ އަނބިކަނބަލުން ދެއްވީ މެސެޖެއް\nތުރުކުރެއްވި ޖެކެޓް މެދުވެރިކުރައްވާ ބައިޑަންގެ އަނބިކަނބަލުން ދެއްވީ މެސެޖެއް\nއެމެރިކާގެ ރައީސް ޖޯ ބައިޑަންގެ އަރިހުގައި ޤައުމުން ބޭރަށް ކުރައްވާ ފުރަތަމަ ދަތުރުފުޅުގައި އަނބިކަނބަލުން ޖިލް ބައިޑަން ތުރުކުރެއްވި ޖެކެޓެއް މެދުވެރިކޮށް ދުނިޔެއަށް ޚާއްޞަ މެސެޖެއް ދެއްވައިފިއެވެ.\nޖީ7ގެ ބައްދަލުވުމުގައި ބައިވެރިވެޑައިގަތުމަށް ރައީސް ބައިޑަން މިވަގުތު ހުންނެވީ އިނިގިރޭސިވިލާތުގައެވެ. އެ ދަތުރުތެރޭ ޖިލް ތުރުކުރެއްވި ޖެކެޓެއްގައި 'ލަވް' ނުވަތަ ދިވެހި ބަހުން ނަމަ ލޯބި ޖަހާފައި އޮތުމުން ގިނަ ބައެއްގެ ސަމާލުކަންވަނީ އެ ޖެކެޓަށް ހުއްޓިފައެވެ.\n"ޤަބޫލުކުރާ ހިތް އޮތީ، އެމެރިކާއިން އިނގިރޭސިވިލާތަށް މި ދަތުރުކުރެއްވީ ލޯތްބާ އެކުކަމަށް،" އެ ޖެކެޓާ ގުޅޭގޮތުން ވާހަކަދައްކަވަމުން ޖިލް ބައިޑަން ވިދާޅުވިއެވެ. އިނގިރޭސިވިލާތުގައި ކުރިއަށްދަނީ ބައިނަލްއަޤްވާމީ ބައްދަލުވުމެއްކަމަށާއި ދުނިޔޭގައި އެއްބައިވަންތަކަން ޤާއިމުކުރުމަށް މަސައްކަތްކުރާ ދަނޑިވަޅެއްގައި އޭނާގެ ޖެކެޓުގައި ލިޔެފައިވާފަދަ މެސެޖެއް ދުނިޔެއަށް ދޭންޖެހޭކަމަށް އޭނާ ވިދާޅުވިއެވެ. ބޮޑު ބަލިމަޑުކަމެއްގެ ތެރޭގައި ދުނިޔެ ވަނިކޮށް، މި ޙާލަތުގައި ޖެކެޓުގެ ސަބަބުން އުންމީދު ގެނެސްދޭނެކަމަށް އޭނާ ވިދާޅުވިއެވެ.\nމިއީ ނުސީދާ ގޮތަކަށް މެސެޖެއް ދެއްވުމަށް އެމެރިކާގެ ރައީސެއްގެ އަނބިކަނބަލުން ތުރުކުރެއްވި ފޭރާމެއް ބޭނުންކުރައްވާފައިވާ ފުރަތަމަ ފަހަރެއް ނޫނެވެ. މީގެ ކުރިން އެމެރިކާގެ ކުރީގެ ރައީސް ޑޮނަލްޑު ޓުރަމްޕުގެ އަނބިކަނބަލުން މިލާނިޔާ ޓުރަމްޕު ޓެކްސަސްގެ ކުޑަކުދިންގެ ހިޔާއަކަށް ކުރެއްވި ޒިޔާރަތެއްގައި ނުސީދާ މެސެޖެއްދޭ ކޯޓެއްވަނީ ތުރުކުރައްވައިފައެވެ.\nޖީ7ގެ ބައްދަލުވުމުގައި ބައިވެރިވުމަށް އިނގިރޭސިވިލާތަށް ކުރައްވަމުންދާ3ދުވަހުގެ ދަތުރުފުޅުގައި ޖޯ ބައިޑަންވަނީ އެ ޤައުމުގެ ބޮޑުވަޒީރު ބޮރިސް ޖޮންސަނާ ބައްދަލުކުރައްވައިފައެވެ. ޖޫން މަހުގެ 11ވަނަ ދުވަހުން 13ވަނަ ދުވަހަށް ބާއްވާ ބައްދަލުވުމަށްފަހު އިނގިރޭސި ރާނީ އެލިޒަބަތާ ބައްދަލުކުރެއްވުމަށް ބައިޑަންގެ ދެކަނބަލުން ވިންޑުސޯ ކާސުލަށް ވަޑައިގަންނަވާނެއެވެ. އެއަށްފަހު ބެލްޖިޔަމުގައި ބާއްވާ ނޭޓޯގެ ބައްދަލުވުމެއްގައި ބައިވެރިވެވަޑައިގެންނެވުމުގެ އިތުރުން ރަޝިޔާގެ ރައީސް ވުލަޑުމިރު ޕޫޓިނާ ބައްދަލުކުރެއްވުމަށްވަނީ ހަމަޖެހިފައެވެ.


Covid-19: Austria Ge Furabandhu ge Muhdhathu Ithuru Koffi - Vaguthu\nކޮވިޑް-19ގެ ސަބަބުން އޮސްޓްރިއާގައި އިއުލާނު ކޮށްފައިވާ ފުރަބަންދު (ލޮކްޑައުން) ގެ މުއްދަތު އެގައުމުން އިތުރު ކޮށްފިއެވެ.\nއޮސްޓްރިއާގެ ސަރުކާރާއި ހަވާލާދީ މީޑިއާތަކުން ރިޕޯޓް ކޮށްފައިވާ ގޮތުގައި ފުރަބަންދުގެ މުއްދަތު އިތުރު ކޮށްފައިވަނީ އަންނަ މަހުގެ7ވަނަ ދުވަހާއި ހަމައަށެވެ. އެފަދަ ފިޔަވަޅެއް އެގައުމުގައި އަޅާފައިވަނީ ބަލި ފެތުރޭ މިންވަރު ދަށް ކުރުމުގެ ގޮތުންނެވެ.\nދުނިޔޭގެ ބައެއް ސަރަހައްދުތަކުގައި ކޮވިޑް-19ގެ އާ ވައްތަރެއް މިވަގުތު ފެތުރެމުން އަންނައިރު، އޮސްޓްރިއާވެސް ވެފައިވަނީ ބަލި އެ ބަލި ފެތުރިގެން ހިނގައިދާނެ ގައުމެއްގެ ގޮތުގައެވެ.\nއެގައުމުގައި އިއުލާނު ކޮށްފައިވާ ފުރަބަންދުގެ މުއްދަތު އިތުރު ކޮށްފައިވާއިރު، ބަލިން ރައްކާތެރިވުމަށް އަޅާފައިވާ ފިޔަވަޅުތައްވެސް ވަނީ އިތުރަށް ހަރުކަށި ކޮށްފައެވެ. އެގޮތުން މިވަގުތުން ފެށިގެން 1 މީޓަރު ދުރުގައި އެކަކު އަނެކަކު ތިބުމުގެ ބަދަލުގައި 6.5 ފޫޓޫ ދުރުގައި ތިބުމަށް އެންގޭނެ ކަމަށް މީޑިއާތަކުން ވަނީ ރިޕޯޓް ކޮށްފައެވެ.\nއަދި މިމަހުގެ 25 ވަނަ ދުވަހުން ފެށިގެން ދަތުރުފަތުރު ކުރާ ފަރާތްތަކާއި ވިޔަފާރި ކުރާ ފަރާތްތަށް ހިމެނޭ ގޮތަށް ގިނަ އަދަދެއްގެ ބަޔަކު އެތަންތަނުގައި އެންމެ ރައްކާތެރިކަން ބޮޑު މާސްކު އެޅުމަށް އެގައުމުން ވަނީ އިލްތިމާސް ކޮށްފައެވެ.\nއެގައުމުގެ ހެލްތް މިނިސްޓްރ ރުޑޮލްފް އެންޝޮބާ ބުނެފައިވަނީ މާލީ ގޮތުގައި ދަތިތަކެއް ހުންނަ ފަރާތްތަކަށް އެފަދަ މާސްކުތައް ފޯރު ކޮށްދޭނެ ކަމަށެވެ.\nއޮސްޓްރީއާއަކީ މިހާތަނަށް ދުނިޔެއިން 35 އަށް އެންމެ ގިނަ ބަޔަކު ފައްސިވެފައިވާ ގައުމެވެ. އެގައުމުން މިހާތަނަށް 393،778 މީހަކު މި ބައްޔަށް ފައްސިވެފައިވާއިރު، 7،082 މީހަކު ވަނީ ބަލި ޖެހިގެން މަރުވެފައެވެ.\nކާފިއު ހަވީރު 18:00 އިން ފަތިހު 04:00 އަށް ބަދަލުކުރަން ނިންމައިފި\nއިތުރު 145 މީހަކު ކޮވިޑަށް ފައްސިވެއްޖެ


އުންމީދަކާއެކު ފެށި މަސައްކަތް، އަތޮޅުގެ އެންމެ އުހަށް – Faanooz\nއުންމީދަކާއެކު ފެށި މަސައްކަތް، އަތޮޅުގެ އެންމެ އުހަށް\nOctober 9, 2018 | އަޙުމަދު އަނަސް\nބޮޑުބެރަކީ މިއަދު ދިވެހި ރާއްޖޭގައި އެންމެ ގިނަ ބަޔަކު އެއަށް ފޯރި ހުންނަ ޒާތުގެ މިއުޒިކެވެ. ކުޑަކުދިންނައި މުސްކުޅިންނެވެ. ޒުވާނުންނާއި މެދު އުމުރުފުރާގެ މީހުނެވެ. އަންހެނުންނާއި ފިރިހެނުންވެސް އެވެ. އެހެނަސް މިއަދު މިއޮތް ގޮތަށް ބޮޑުބެރު މުޅި ރާއްޖެއަށް ފެތުރިގެން ދިޔައީ 2008 ވަނަ އަހަރުގެ ރަމަޟާންމަހު ޓީވީއެމް އިން ފެށި ބޮޑުބެރު ޗެލެންޖް ފެށުނު ހިސާބުންނެނެވެ. މިއަދު ބޮޑުބެރު ގުރޫޕެއް ނޯއްނަ އެންމެ ރަށެއްވެސް މި ދިވެހި ރާއްޖޭގައި ނޯނާނެކަން ޔަގީން ކަށަވަރެވެ.\nދައްކަން މިއުޅެނީ މުޅި ލާމު އަތޮޅު އެބައެއްގެ މައްޗަށް ފަހުރުވެރިވާ، އެންމެން ދަންނަ ކޭބޯލަ ބޮޑުބެރު ގުރޫޕުގެ ވާހަކައެވެ. އަތޮޅުތެރޭގައި ބާއްވާ ގިނަ ހަފްލާ ތަކުގައި ފަޅުފިލުވާލައިދެނީ ކޭބޯލަ ބޮޑުބެރު ގުރޫޕުންނެވެ. ވުމާއެކު އެންމެ ފުރަތަމަ މިއީ ކިހިނެއް އުފެދުނު ނަމެއްތޯ ބަލައިލަމާ ހިނގާށެވެ.\nތާރީހުން ހެކިދޭ ގޮތުގައި “ކޭބޯލަ” އަކީ މީގެ އެތައް ސަތޭކަ އަހަރެއް ކުރިން ލ.ގަމުގައި “ހީރޯ” ނުވަތަ “ދާދާ” އެއްގެ ގޮތުގައި އުޅުނު ވަރަށް ވަރުގަދަ އެހެނަސް އެހާމެ ރަނގަޅު މީހަކަށް ކިޔާ އުޅުނު ނަމެކެވެ. އެމީހާއަކީ އޭރު ވަރަށް ނުފޫޒު ގަދަ މީހެއްވެސް މެއެވެ. މި ބޮޑުބެރު ގުރޫޕުގެ ނަން ހަދާފައި ވަނީ “ކޭބޯލަ” މިނަން އަސްލެއް ކަމުގައި ބަލައިގެން ކަމަށް ގްރޫޕްގައި އިސްކޮށް ހަރަކާތްތެރިވަމުން އަންނަ އުސްމާން ޢަބްދުﷲ (އުއްސޭ) ވަނީ މަޢުލޫމާތު ދީފައެވެ.\nކޭބޯލަ ބޮޑުބެރު ގުރޫޕު ޝޯވ ދެނީ | ފޮޓޯ: ޒޮލް – ކޭބޯލަ ފޮޓޯގްރަފަރ\n2011 ވަނަ އަހަރު މި ބޮޑޫބެރު ގުރޫޕު އުފެދުނު އިރުން ފެށިގެން މިއަދާއި ހަމައަށް އެތައް ތަނެއްގައި ޝޯވތައް ދެވިފައިވެއެވެ. އެންމެ ފުރަތަމަ މި ގުރޫޕު އުފެދުނީ ޢީދު ތެރޭގައި އަވަށުގައި ޝޯވް އެއް ބޭއްވުމަށެވެ. އެހެނަސް އެކި ތަންތަނުން ޝޯވް ތައް ލިބި މި ގުރޫޕު ވަނީ އިތުރަށް ފުޅާވެގެން ގޮސްފައެވެ.\nކޭބޯލަ ބޮޑުބެރު ގުރޫޕު ވުޖޫދުވެގެން އައުމަށްފަހު ކޮންމެ ޝޯއަކަށްފަހު އެތައްބައެއްގެ ހިތްތަކުން މިމީހުން ދިޔައީ ޖާގަ ހޯދަމުންނެވެ. ބެރުގެ ފޯރިއާއި، ހިތްގައިމު ލަވަތަކުންނާއި ނެށުމުން އެތައްބައެއްގެ ހިތްތައް ފަތަހަ ކުރަމުންނެވެ. “މައިދައިތަމެން މަންޖެ ބަލާދިޔުމުން” ފެށިގެން ހިތާނުކޮށްގެން އުޅޭ ތަންތަނާއި ހަމައަށް ކޭބޯލަ ފަޅުފިލުވާލަދެއެވެ.\nކޭބޯލަ ބޮޑުބެރު ގުރޫޕުގެ މެމްބަރުން | ފޮޓޯ: ޒޮލް – ކޭބޯލަ ފޮޓޯގްރަފަރ\n2017 ވަނަ އަހަރު ލ.އަތޮޅު ކައުންސިލް އިން ބޭއްވި ބޮޑުބެރު ޗެލެންޖް އިން އެއްވަނަ އަށްވެސް ގޮސްފައިވަނީ ކޭބޯލަ ބޮޑުބެރު ގުރޫޕެވެ. ގަން އަދި ފޮނަދޫގެ ޒުވާނުން ހިމެނޭ ކޭބޯލަ ބޮޑުބެރު ގުރޫޕުން ވަނީ މި ބޮޑުބެރު ޗެލެންޖުން އެންމެ މޮޅު ބެރުވެރިޔާ، އެންމެ މޮޅު ނެށުންތެރިޔާ، އެންމެ މޮޅު ލަވަކިޔުންތެރިޔާ، އަދި އެންމެ ހުނަރުވެރި މީހާގެ މަގާމުވެސް ހޯދާފައެވެ.\nކޭބޯލަ ބޮޑުބެރު ގުރޫޕުން ވަނީ މިދިޔަ އަހަރުގެ ހިތާނީ ސީޒަންގައި ކޮންމެ ރެއަކު ޝޯއެއް ބާއްވާފައެވެ. އަދި ބައެއް ރޭރޭގައި ގުރޫޕު ދެ ޓީމަކަށް ބަހާލައިގެން އެއް ގަޑިއެއްގައި ދެތަނުގައި އެއްފަހަރާވެސް ޝޯވްތައް ބާއްވާފއިވާ ކަމަށް އުއްސޭ މަޢުލޫމާތު ދިނެވެ. އަދި މިހާރު ކޭބޯލަ އިން ވަނީ އަތޮޅުގެ ހުރިހާ ގެސްޓް ހައުސް ތަކާއި، އަތޮޅުގައި އޮތް ހަމައެކަނި ރިސޯޓު ކަމަށްވާ ސިކްސް ސެންސަސް ލާމު ގައިވެސް ޝޯވް ބާއްވާފާއެވެ.\nކޭބޯލަ ބޮޑުބެރު ގުރޫޕުން މީގެ ކުރިން އެއްވެސް ވީޑިޔޯ ލަވަ އަލްބަމެއް ނެރެފައެއް ނުވެއެވެ. އެހެންނަމަވެސް އޯޑިޔޯ ލަވައެއް ވަނީ މިދިޔަ އަހަރުގެ ތެރޭގައި ނެރެފައެވެ. އެހެނަސް އަވަސް މުސްތަގުބަލެއްފައި ކޭބޯލަގެ ވީޑިޔޯ ލަވަ އަލްބަމެއް ފެނިގެން ދިޔުން އެކަށިގެންވެއެވެ.\nބޮޑުބެރަށް ޝައުގުވެރިކަން ހުރި ކޮންމެ މީހަކަށްވެސް މި ބޮޑުބެރު ގުރޫޕާއެކު މަސައްކަތް ކުރުމުގެ ފުރުސަތު އޮތުމަކީ އެތައް ބަޔަކަށް ބޮޑުބެރުގެ ބަގީޗާއަށް ވަނުމަށް ހުޅުވާލެވިފައިވާ ދޮރެއްކަން ޔަގީނެވެ. އެގޮތުން މިހާރުވެސް ގަން ފޮނަދޫ ސަރަހައްދުން ޖުމްލަ 25 މެމްބަރުން މި ގުރޫޕުގައި އެބަ ތިއްބެވެ.\nމިދުވަސްވަރަކީ ކޭބޯލަ ބޮޑުބެރު ގުރޫޕަށް އެހާ ބިޒީ ދުވަސްވަރަކަށް ނުވެދާނެއެވެ. އެހެނަސް ކުރިޔަށް އޮތީ ހިތާނީ ސީޒަނެވެ. މިހާރުވެސް ހިތާނީ ސީޒަނަށް ބައެއް ޝޯތައް ވަނީ ބުކް ކޮށްފައި ކަމަށް ކޭބޯލަ އިން މަޢުލޫމާތުދެއެވެ. އަދި މިދިޔަ އަހަރަށްވުރެ މިއަހަރަރު ލިބެމުންދާ ތަރުހީބު ބޮޑުކަމަށްވެސް ކޭބޯލަ އިން މަޢުލޫމާތު ދެއެވެ. އެހެންކަމުން މި ހިތާނީ ސީޒަންވެސް ކޭބޯލަ އަށް ވެގެންދާނީ ފިސާރި ބިޒީ ސީކަނަކަށް ކަން ކަށަވަރެވެ.\nކޭބޯލާ ބޮޑުބެރު ގުރޫޕުގެ ފޯން ނަމްބަރ: 9959935


Maafaru Airport Ah Anekkaaves Velaeh Araifi - Vaguthu\nމާފަރު އެއާޕޯޓަށް އަނެއްކާވެސް ވެލައެއް އަރައިފި\n6 މަސް ކުރިން ( ޑިސެމްބަރު 29, 2019 )\nނ. މާފަރުގައި އަޅާފައިވާ އެއާޕޯޓަށް ވެލައެއް އަރައިފިއެވެ.\nމާފަރު އެއާ އެއާޕޯޓަށް ވެލައެއް އަރައިގެން އުޅޭ މަންޒަރު ފެންނަ ވިޑިއޯއެއް މިހާރު މީސް މީޑިއާގައި ވަނީ ދައުރުވާން ފަށާފައެވެ. އެ ވީޑިއޯ އިން ފެންނަ ގޮތުގައި، އެއާޕޯޓުގެ ރަންވޭ މައްޗަށް ވެލައެއް އެރުމުން ވެލާ މޫދާހަމަޔަށް ގެންގޮސްފައި ވަނީ އެއާޕޯޓުގެ މުވައްޒަފުންނެވެ.\n#BreakingNews N.Maafaru Airport aneikaa vx velayeh aran ulhenikoh salaamai kofi @Greenpeace pic.twitter.com/xGhMJUoYY2\n— Hulhumale Riyattey (@riyyatey) December 29, 2019\nމީގެ ކުރިންވެސް މާފަރު އެއާޕޯޓަށް ވަނީ ވެލައެއް އަރާފައެވެ. އެ ވެލާ ވަނީ އެއާޕޯޓުގެ ރަންވޭ އަށް އަރައި ބިސްވެސް އަޅަފައެވެ. މާފަރު އެއާޕޯޓަށް ވެލާ އަރާ ބިސްއެޅީ މިދިޔަ އޭޕްރީލް މަހުގެ9ވަނަ ދުވަހުއެެވެ.\nމިކަމާއި ގުޅޭ ގޮތުން "ވަގުތު" އަށް މައުލޫމާތު ދެއްވަމުން، މާފަރު ކައުންސިލުން ވިދާޅުވެފައި ވަނީ އެއާޕޯޓަށް ވެލައެއް އެރިކަމުގެ މައުލޫމާތު ލިބިފައި ނުވާ ކަމަށާއި ރަށު ތެރޭގައި ތުންތުން މަތިންވެސް އެފަދަ ވާހަކައެއް ނުދައްކާ ކަމަށެވެ.\nމިހާރު ދުނިޔޭގައި އޮޕަރޭޓް ކުރަމުން އަންނަ އެންމެ ބޮޑު ފްލައިޓު އޭ380 ޖެއްސޭ ވަރަށް މާފަރުގެ އެއާޕޯޓު ވަނީ ތަރައްގީކޮށްފައެވެ. އެ އެއާޕޯޓް ތަރައްގީކޮށް ރަސްމީކޮށް އެ އެއާޕޯޓްގެ ދަތުރުތައް މިހާރު ވަނީ ފަށާފައެވެ.\nޑިސެމްބަރު 29, 2019 14:56\nމާފަރު އެއަރޕޯޓް ބޮޑުކުރަން ހުއްދަ ނުދޭން ނިންމާ، ވެލައޭ ކިޔައިގެން ރިޕޯޓެއް ނެރުނުތާ،2ގަޑިއިރު ނުވަނީސް މާފަރަށް ވެލާ އަރައިފި. ވެލާގެ މުހިންމުކަން އީ.ޕީއޭއިން ދައްކުވައިދީ، ނޫސްތަކަށް އަރައިފި. މީ ސަރުކާރުން ގަސްތުގައި ނ އަތޮޅުގެ ތަރައްގީއަށް ހުރަސް އެޅުމަށް ކުޅެމުންދާ ޑްރާމާ\nޑިސެމްބަރު 29, 2019 14:58\nތިތަނަށް އަސްލުކިޔަންވީ ވެލާވެލާ އެއާޕޯޓް\nޑިސެމްބަރު 29, 2019 16:07\nޑިސެމްބަރު 29, 2019 16:24\nމިހާރު ދުނިޔޭގައި އޮޕަރޭޓް ކުރަމުން އަންނަ އެންމެ ބޮޑު ފްލައިޓު އޭ380 ޖެއްސޭ ވަރަށް މާފަރުގެ އެއާޕޯޓު ވަނީ ތަރައްގީކޮށްފައެވެ.\nޑިސެމްބަރު 29, 2019 18:08\nވެލާއާއެއާޕޯޓާ ވެލާނާއެއާޕޯޓު ބޯހަލާކު\nޑިސެމްބަރު 29, 2019 18:58\nކިޔަންވީ ވެލާނާ ރާ އެއަޕޯޓް


Google in Vazeefaa in Kandaaleema Kuraanee Kon Kameh? | Mihaaru\nއަޔަލޭންގެ ޑަބްލިންގައި ހުންނަ ގޫގުލް އޮފީސް: ގޫގުލްގައި މަސައްކަތްކުރުމަށްޓަކައި ޚާއްސަ ޓެސްޓްތަކެއް ހަދަންޖެހޭއިރު ކުރަންޖެހޭ މަސައްކަތްތަކާ އެކަށީގެންވާ ވަރަށް ވުރެ ރަނގަޅު އިނާޔަތްތައް ހަމަޖައްސާފައި ހުރޭ\nގޫގުލްގެ ވަޒީފާއިން ކަނޑާލުމުން ކުރާނީ ކޮން ކަމެއް؟\n02 ޖޫން 2016 - 06:152comments\nތިޔަ ކަހަލަ ސުވާލެއް ކޮށްފާނެ ކަމަށް މި ހުރީ ގޮތެއް ނިންމައިގެންނެވެ. ވަޒީފާއާ ބެހޭ ޓްރައިބިއުނަލަށް ދިއުމަށެވެ. އެ ތަނަށް ދިއަ ކޮންމެ މީހަކަށް ވެސް ރަނގަޅު ގޮތްތަކެއް ވެފައި ހުރީމަ އެވެ. އަލުން ވަޒީފާދޭން އަންގައި، ފާއިތުވި ދުވަސްތަކަށް ދޭންޖެހޭ އުޖޫރަ ގަނޑުކޮށް ދިނުމަށް ވެސް ހުކުމްކޮށްފާނެ އެވެ. ކިހާ ބައިވަރު ފައިސާއެއް ހެއްޔެވެ؟\nއެކަމަކު ތިޔަ ސުވާލުގައި އަޅައިގަންނަ ތަންކޮޅެއް އެބަ އޮތެވެ. ގޫގުލްގައި ވަޒީފާ އަދާނުކުރާ މީހަކު ވަޒީފާއިން ވަކިކުރާނެ ގޮތެއް އޮވޭ ހެއްޔެވެ؟ އަހަންނަކީ ދުވަހަކު ވެސް ގޫގުލް އަށް މަސައްކަތްކުރީ މީހަކީމެއް ނޫނެވެ. ތިޔަ ކަމުގައި ޓްރައިބިއުނަލަށް ގޮސްގެން އަހަރެން ބަލަހައްޓަން އެހެން ބަޔަކާ ހަވާލުކޮށްފާނެ އެވެ.\nތަޖުރިބާކުރެވިފައި ނެތް ކަމަކަށް ޖަވާބުދޭން ނޭނގޭ ކަމަށް ހޮނިހިރު ދުވަހު ވެސް ބުނީމެވެ. ރަނގަޅަށް ބަލާލާށެވެ. އެކަމަކު ވެސް ބުނަމެވެ. ގޫގުލުން އެތައް ބަޔަކު ވަޒީފާއިން ވަކިކުރެ އެވެ. ކޮންމެ ވެސް ސަބަބަކާ ހެދި އެވެ.\nގޫގުލް އަކީ ބިޔަ ކުންފުންޏެކެވެ. ހިލޭ ބޭނުންކޮށްލަން އަހަރެމެންނަށް އެޕްލިކޭޝަންތައް ލިބެނީ ބަޔަކު ބުރަ މަސައްކަތްތަކެއް ކޮށްގެންނެވެ. އެއިން ކޮންމެ އެޕްލިކޭޝަނެއް އުފައްދައި، އަޖުމަބެލުމަށް ގޫގުލްގައި ޓީމުތައް ބައިވަރެވެ. ފެންވަރު ދެމެހެއްޓުމުގައި ފެއިލްވެއްޖެ ނަމަ އެ ޓީމެއް ބާކީވީ އެވެ. ދެން ރަނގަޅު ވާނީ ކޮންމެ ވެސް އެހެން ތަނަކުން ވަޒީފާއެއް ލިބޭތޯ ބެލުމެވެ. ގޫގުލުން އެ ފުރުސަތު ވެސް ދެ އެވެ.\nއެހެން މިހެން ޗެޓްކޮށް ވާހަކަދައްކާ ސޮފްޓްވެއާ އިންޖިނޭރަކަށް ދިމާވި ކަމެއް ކިޔައިދޭނަ މެވެ. އެއީ ޔުކްރެއިންގެ މީހެކެވެ. އޭނާ ގޫގުލްގައި ފަސް އަހަރު މަސައްކަތްކުރި އެވެ. އެހެން އުޅުމުގެ ތެރޭގައި އަމިއްލަ ކަމަކާ ހެދި އޭނާ ޑިޕްރެޝަނަށް ދިއަ އެވެ. ފިކުރު ބޮޑުވެ ދުނިޔެ ދެކެ ފޫހިވި އެވެ.\nއޭނަ ކިޔައިންދިން ގޮތުގައި މަސައްކަތްކުރާ ހިތެއް ނުވެ އެވެ. އެނދުން ތެދުވާ ހިތެއް ނުވެ އެވެ. ގޫގުލުން ހަވާލުކުރާ މަސައްކަތްތައް ސުން ސިކުންތު ޖެހޭއިރު ވެސް ނުނިންމެ އެވެ. ގުރޫޕް މެނޭޖަރު ކޮޓަރި އަށް ވައްދައި ކޮންމެ ދުވަހަކުހެން ބޮން އަޅަ އެވެ. ޖެހިގެން އަންނަ ދުވަހު ވެސް ހަމަ ކުރަން ޖެހެނީ ކުރީ ދުވަހު ކުރި ތަޖުރިބާ އެވެ.\nއެއް ދުވަހަކު އެއީ އެންމެ ފަހު ބޮން އެޅި ދުވަހެވެ. އޭނާ ގޮވައިގެން ކައިރީގައި ހުރި ކެފޭއަކަށް މެނޭޖަރު ދިއަ އެވެ. މީރު އެއްޗެއް ކެއުމަށްޓަކައި ގޫގުލް ގޯތިތެރެ ދޫކޮށް ބޭރަށް ދާން ޖެހުމަކީ ނާދިރުކަމެކެވެ. އެއީ ކޮންމެވެސް ކަމެއް ސީރިއަސް ވާން އުޅޭ ކަމުގެ އަލާމާތެކެވެ.\nއޭނާ ބުނި ގޮތުގައި މެނޭޖަރުގެ ފުރަތަމަ ލަފުޒަކަށް ވެސް ވީ "ޔޫ އާ ފަޔާޑް" އެވެ. އޭނާގެ ކޮންޓްރެކްޓް ގޫގުލުން އުވާލި ވާހަކަ މެނޭޖަރު ބުންޏެވެ. ގޫގުލުން އޭނާ އަށް ދީފައި ހުރި އެކައުންޓްތަކާއި ޕާސްވޯޑްތައް ހަމަ އެ ވަގުތު ބަންދުކުރި އެވެ. "ފިންގާ ޕްރިންޓް" އާއި "ރެޓިނަލް ސްކޭނިން" ފަދަ ގޫގުލް އިދާރާތަކަށް ވަދެ ނިކުތުމަށް ބޭނުންކުރާ "ބަޔޯމެޓްރިކް ސެޓިފިކޭޝަން"ތައް ވެސް ބްލޮކްކުރި އެވެ. ގޫގުލުން ދީފައި ހުރި ހުރިހާ ފަސޭހަތަކެއް އަތުލި އެވެ.\nގޫގުލުން ކޮންޓްރެކްޓް އުވާލި ނަމަވެސް ޖެހިގެން އައި މަހު ވެސް ފުރިހަމަ މުސާރަ ދިނެވެ. އެހެން ކުންފުންޏަކުން ވަޒީފާއެއް ހޯދާ ދުވަހަކަށްޓަކައި ސެޓްފިކެޓެއް ވެސް ދިނެވެ. ގޫގުލްގައި މަސައްކަތްކުރި ގޮތުގެ މައްޗަށް ބިނާކޮށެވެ.\nގޫގުލުން ދިން ސެޓްފިކެޓްގައި ވަޒީފާއިން ވަކިކުރި މައްސަލައާ ގުޅޭ އެއްވެސް ވާހަކައެއް ނެތެވެ. ކޮންޓްރެކްޓް އުވާލީ ދެ ފަރާތް ރުހިގެން ކަމަށް އޮތެވެ. ގޫގުލް ގަބޫލުކުރި ގޮތުގައި އޭނާ އަކީ ކުޅަދާނަ އަދި އެހައި މުރާލި ޕްރޮފެޝަނަލް ސޮފްޓްވެއާ އިންޖިނޭރެކެވެ. ޒާތީ އެއް ވެސް ވާހަކައެއް ނެތެވެ.\nގޫގުލްގައި މަސައްކަތްކުރުމަކީ ބަލާބެލުމަށް ޕިކްނިކް ގޮސް އުޅުން ކަހަލަ ކަމެއް. އެހެން ނަމަވެސް މޮޅު ޚިޔާލު އުފެއްދުމަށް ބޯގޭނުމާއި ބޯގޮއްވުމަށް ޚާއްސަ ސެޝަންތަކަށް ހާޒިރުވެ އިތުބާރު ދަމަހައްޓަން ޖެހޭ\nއިތުރު ލިޔުންތައް ގޫގްލް ސްފްޓްވެއާ ޑިވެލޮޕަރުން


Fenun Lonu raha vakikohlaane gotheh Science verin hoadhaifi\nފެނުން ލޮނުރަހަ ވަކިކުރާނެ ގޮތެއް ސައިންސްވެރިން ހޯދައިފި\nދުނިޔެ ހޫނުވަމުންދާ ވަރަކަށް އަހަރެމެން ފެނަށް ބޭނުންވާ ވަރު ދާނީ އިތުރުވަމުންނެވެ. ސާފު ބޯ ފެނަކީ ދަތި އެއްޗަކަށްވަމުން ދާއިރު ކުރިއަށް އޮތް ތަނުގައި މިކަންދަނީ އިތުރުވާނެކަމަށް ސައިންސްވެރިން ބުނެއެވެ.\nއެގޮތުން ލޮނުފެން ބޭނުން ކުރުމަށްޓަަކައި ލޮނު ފެނުން ލޮނު ވަކިކޮށްލުމަށް އެކި ދިރާސާތައްކޮށް ތަހުލީލުތައް ސައިންވެރިން ދަނީ އަބަދުވެސް ކުރަމުންނެވެ.\nމި މަސައްކަތަށް މިހާރު މިވަނީ ކާމިޔާބެއް ލިބި ކުރިއަށްދާނެ މަގެއް ސައިންސްވެރިން ހޯދާފައެވެ. ކޮލަމްބިއާގެ ޔުނިވާރސިޓީގެ ސައިންސްވެރިންތަކެއް މިކަން ކާމިޔާބުކޮށްފައިވާއިރު އެމީހުން ލޮނު ފެނުން ލޮނުވަކިކޮށްލުމަށް ހެދި ޕްރޮސެސްއަށް ދީފައިވާ ނަމަކީ "ޓެމްޕަރޭޗަރ ސްވިންގ ސްލޯވެންޓް އެކްޓްރެކްޝަން (ޓީއެސްއެސްއީ)" އެވެ.\nޓީއެސްއެސްއީ ޑިޒައިންކޮށްފައިވަނީ މޫދުގެ ލޮނުފެނަށް ވުރެ ހަތް ގުނަ ލޮނުގަދަ ފެނުންވެސް ލޮނުވަކިކޮށްލެވޭ ގޮތަށެވެ. އެހެން ކަމުން މި ޕްރޮސެސްއިން ހައިޕަރސެލިން ބްރައިންސް ވެސް ސާފު ކުރެވޭނެ އެވެ.\nޕްރޮސެސްއިން ހައިޕަރސެލިން ބްރައިންސް އަކީ އިންޑަސްޓްރީސްތަކުގައި ތެޔޮ ނުވަތަ ގޭސް އުފައްދަމުން ދާއިރު އުފެދޭ ފެނެކެވެ. އަދި މި ފަދަ ފެނަކީ ބިމަށް އެޅޭ އެންމެ ނުރައްކާތެރި ފެންވެސް މެއެވެ.\nމި ޕްރޮސެސްގެ ތެރެއިން ސްލޮވެންޓް ކިޔާ ދިޔާ ކެމިކަލްއެއް ހައިޕަރސެލިން ބްރައިންސްއާއި ތެރެއަށް އަޅާ ހޫނުކޮށްލައެވެ. މި ދެ މާއްދާ އެއްފުޅިއަކަށް އެޅުމުންވެސް އެކަތި އަނެއްކެއްޗާ އެއްނުވާކަން ފާހަގަ ވެއެވެ.\nއެއަށްފަހު ވަކިން ފުޅިއަކަށް ސްލޮވެންޓް ނަގާފައި އަލުން ހޫނު ކުރެއެވެ. ފަހުން ހޫނުކޮށް ފައިނަގާއިރު ސްލޮވެންޓް ކެމިކަލް ދަށުން ފެން ފަށަލައެއް ފުޅީގައި ފެންނަން ހުރެއެވެ. މި ޕްރޮސެސް ނިމުން އިރު އެ ފެނުން 98.4 ޕަސެންޓް ލޮނު ވަނީ ދުއްވާލެވިކަމަށް ސައިންސްވެރިންގެ ޓީމުން މައުލޫމާތު ދިނެވެ.\nއެގޮތުން މިހާރު މަސައްކަތް ކުރަނީ ބޭކާރުވާ ފެންނުން ރީތިފެން އުފައްދާ މިފަދަ ފެނަކީ އިންސާނުންނަށް ބޭނުން ކުރެވިދާނެ ފެނެއްތޯ ޓެސްޓް ކުރަމުންނެވެ.


MRM, Siyaasee party ehge gothugai registry kohdheefi | Mihaaru\nއެމްއާރުއެމް ރަޖިސްޓްރީކޮށްދިންކަމުގެ ލިޔުން، އެ ޕާޓީގެ އެގްޒެކެޓިވް ކޮމެޓީގައި ހިމެނިވަޑައިގަންނަވާ ޑރ. އިބްރާހިމް ހަސަނަށް، އީސީގެ ރައީސް އަހުމަދު ޝަރީފް ދެއްވަނީ.- ފޮޓޯ: ހުސެއިން ވަހީދު/ މިހާރު\nއެމްއާރްއެމް، ސިޔާސީ ޕާޓީއެއްގެ ގޮތުގައި ރަޖިސްޓްރީކޮށްދީފި\n25 ނޮވެމްބަރ 2019 - 13:59 13 comments\nސިޔާސީ ޕާޓީއެއްގެ ގޮތުގައި މޯލްޑިވްސް ރިފޯމް މޫވްމަންޓް (އެމްއާރުއެމް) މިއަދު ރަޖިސްޓްރީކޮށްދީފި އެވެ.\nއިލެކްޝަންސް ކޮމިޝަން (އީސީ) ގައި ބޭއްވި ރަސްމިއްޔާތެއްގައި، ޕާޓީ ރަޖިސްޓްރީކޮށްދިންކަމުގެ ލިޔުން ހަވާލުކޮށްދެއްވީ ޕާޓީގެ އެގްޒެކެޓިވް ކޮމެޓީގެ މެމްބަރު އަދި ހަޔަ އެޑިއުކޭޝަން މިނިސްޓަރު ޑރ. އިބްރާހިމް ހަސަނަށެވެ.\nއެ ކޮމިޝަންގެ ރައީސް އަހުމަދު ޝަރީފް ވިދާޅުވީ އެމްއާރްއެމް އުފެއްދުމަށްޓަކައި ހުށަހެޅި ފޯމްތައް، އެހެން ޕާޓީތަކުން ހުށަހެޅި ފޯމުތަކަށްވުރެ މައްސަލަތައް މަދު ކަމަށެވެ. އެހެންވެ އޭނާ ވަނީ އެގޮތަށް ޕާޓީގެ ކަންކަން ކުރިއަށް ދިއުމަށް އެދިވަޑައިގެންފަ އެވެ.\nއެމްއާރުއެމް ރަޖިސްޓްރީކޮށްދިންކަމުގެ ލިޔުން ހަވާލުކުރަން މިއަދު ބޭއްވި ރަސްމިއްޔާތުގައި، އެ ޕާޓީގެ އިސްވެރިން ބައިވެރިވެވަޑައިގަންނަވަނީ.-- ފޮޓޯ: ހުސެއިން ވަހީދު/ މިހާރު\nއެމްއާރުއެމް އިން ފޯމުތައް ހުށަހަޅާފައިވަނީ އަމިއްލަ އަށް ވަރަށް ބޮޑަށް ކަށަވަރުކޮށްފައި ކަމަށް ވިދާޅުވި އެވެ.\nއީސީގެ މެމްބަރުކަމަށް އަލަށް އައްޔަންކުރެއްވި ފުއާދު ތައުފީގް ވިދާޅުވީ ޕާޓީ ކިތައްމެ ބޮޑަސް އަދި ކުޑަޔަސް ކޮމިޝަންގެ ކުރިމަތީގައި ހުރިހާ ޕާޓީއެއް ހަމަހަމަވާނެ ކަމަށެވެ.\nއެމްއާރުއެމްގެ ފަރާތުން ވާހަކަދައްކަވަމުން ޕާޓީގެ އެގްޒެކެޓިވް ކޮމެޓީގެ މެމްބަރު އަދި އެމްއާރްއެމްގެ އިންތިގާލީ ރައީސް މައުމޫން އަބްދުލް ގައްޔޫމްގެ ދަރިކަލުން ފާރިސް މައުމޫން ވިދާޅުވީ ޕާޓީ އުފެއްދުމުގައި މިހާރު ތަޖުރިބާތަކެއް ކުރެވިފައިވާ ކަމަށެވެ. މަސައްކަތްތައް ބައްްޓަންކުރާނީ އެކަންކަމުގެ އަލީގައި ކަމަށް ވިދާޅުވި އެވެ.\nއެމްއާރުއެމް ރަޖިސްޓްރީކޮށްދިންކަމުގެ ލިޔުން ހަވާލުކުރަން މިއަދު ބޭއްވި ރަސްމިއްޔާތުގައި، އެ ޕާޓީ އަދި އީސީގެ މެމްބަރުން ބައިވެރިވެވަޑައިގަންނަވަނީ.-- ފޮޓޯ: ހުސެއިން ވަހީދު/ މިހާރު\nއޭނާ ވިދާޅުވީ ޕާޓީގެ އުސޫލުތައް ބައްޓަންކޮށްފައި ހުންނާނީ ވާދަވެރިކަން އިސްކުރުމަށްވުރެ ބޮޑަށް ގައުމަށް ހިދުމަތްތައް ކުރެވޭނެ ގޮތަކަށް އަދި ސިޔާސީ މާހައުލު އިސްކުރެވޭނެ ގޮތަކަށް ކަމަށެވެ.\n"އަޅުގަނޑުމެންގެ ވިސްނުން ބަހައްޓާނަން އިލެކްޝަންސް ކޮމިޝަންގެ މަސައްކަތް އެންމެ ފަސޭހަކުރެވޭނެ ގޮތަކަށް ސިޔާސަތު ކަނޑައެޅުމަށް. އޭގެތެރޭގައި ގައުމީ މަސައްކަތް ކުރުމުގެ ތެރޭގައި ގާނޫނުތަކަށް ވެސް ގަވާއިދުތަކަށް ވެސް އެ ގެންނަންޖެހޭ އިސްލާހުތަކަކީ ހަމަޖެހުން ގާއިމްކުރެވޭނެ ގޮތަކަށް ސިޔާސަތުތައް ބައްޓަންކުރާނަން،" ފާރިސް ވިދާޅުވި އެވެ.\nއިތުރު ލިޔުންތައް މޯލްޑިވްސް ރީފޯމް މޫވްމެންޓް އިލެކްޝަންސް ކޮމިޝަން ފާރިސް މައުމޫން އީސީގެ ރައީސް އަހުމަދު ޝަރީފް


Maafushi Gai Bikini Gai Ulhenikoh Hayyaru Kuree "Aadhaige Meeheh Noon" - Vaguthu\nރާއްޖޭގައި ކޮވިޑް ޓެސްޓް ކުރުން އިންތިހާއަށް ދަށަށް، ސަބަބެއް ނޭނގޭ! - 15 މިނެޓް ކުރިން\nމާފުށީ މަގުމަތީގައި މަސްތުވެގެން، ނިވާކަން ކުޑަކޮށް އުޅުނު އިނގިރޭސިވިލާތުގެ އަންހެން މީހާ އަކީ "އާދައިގެ މީހެއް ނޫން" ކަމަށް ބައެއް މީޑިއާތަކުން ރިޕޯޓްކޮށްފިއެވެ.\nމީޑިއާ ރިޕޯޓްތައް ބުނާ ގޮތުގައި މާފުށިން ހައްޔަރު ކުރީ އުމުރުން 26 އަހަރުގެ ސެސިލިއާ ޖަސްޓްޒެމްބްސްކާ އެވެ. ސެސިލިއާ އަކީ "ޓްރެވަލް ބްލޮގާ" އެކެވެ. އޭނާ އެކި ތަންތަނަށް ކުރާ ދަތުރުތަކާއި ބެހޭ ގޮތުން ވަރަށް ތަފްސީލް ލިޔުންތައް އޭނާގެ ބްލޮގްގައި އާއްމު ކުރަމުން ގެންދެއެވެ.\nއެހެންކަމުން ސެސިލިއާއަށް މާފުށީގައި ދިމާވި ހާދިސާގެ ސަބަބުން އެރަށާއި އަދި ރާއްޖޭގެ ފަތުރުވެރިކަމަށް ވެސް އަސަރު ކުރާނެ ކަމަށް ބައެއް ފަރާތްތަކުން ބުނެއެވެ.\nބައެއް ފަރާތްތަކުން ތުހުމަތު ކުރާ ގޮތުގައި ސެސިލިއާ މާފުށީގައި ހިންގި އަމަލުތަކަކީ ސަމާލުކަން ހޯދުމުގެ ގޮތުން އޭނާ ކުރި ކަމެކެވެ.\nސެސިލިއާ އަކީ އިނގިރޭސިވިލާތުގެ ޤާނޫނު ހަދާ މަޖިލީހުގައި މަސައްކަތް ކުރާ މުވައްޒަފެއް ކަމަށް ވެއެވެ. އޭނާގެ ރަސްމީ ވަޒީފާ އަކީ ބައެއް ޤާނޫނުތަކުގައި ހިމެނޭ ކަންކަމަށް ޚިޔާލާއި މަޝްވަރާ ދިނުމެވެ.\nސެސިލިއާ އަކީ ބައެއް ޓީވީ ޝޯތަކުން ވެސް ފެނިފައިވާ މީހެކެވެ. އޭނާ 2018 ވަނަ އަހަރު ކުޅުނު ޓީވީ ޝޯވއެއްގައި ފުރަތަމަ ޑޭޓަށް ގޮސް ފިރިހެން މީހާ ބިލް ދެއްކުމާއި ދެކޮޅަށް ދެއްކި ވާހަކަތަކުގެ ސަބަބުން ވެސް މީޑިއާގެ ސަމާލުކަމަށް އޭނާގެ ނަން އެރިއެވެ.\nވަރަށް ގިނަ އަންހެން ވަނީ ސެސިލިއާ "އަންހެނުން ބާރުވެރި ކުރުވަން" އެ ޝޯވ ގައި ދެއްކި ވާހަކަތަކަށް ތައުރީފް ކޮށްފައެވެ.\nފެބުރުއަރީ 9, 2020 22:11\nރާވައިގެން ހިންގި ބޮޑު ޖަރީމާއެއް\nފެބުރުއަރީ 9, 2020 22:30\nމިހާރު ވަރަށް ސާފު! ހަމަ ދިވެހި ސަރުކާރުގެތެރެއިން ބާރުހުރި ބަޔަކު ރާވައިގެން ހިންގި ބޮޑު ޖަރީމާއެއްކަން ސާފުމިވީ! ލާދީނިއްޔަތު ފަތުރަން ރާވާފައިވާ ރޭވުމުގެތެރެއިން ކަމެއް މިއީ!!\nފެބުރުއަރީ 9, 2020 23:04\nއެހެންވެ ހަމީދު މާފަށް އެދުނީ އެހާ އަވަހަށް\nފެބުރުއަރީ 10, 2020 08:44\nމިއީ އަންނި ރާވައިގރން ކުރި ކަމެއް\nފެބުރުއަރީ 10, 2020 23:51\nކެނެރީގެ ބުއްޅަބޭ އަށް ދޮން މީހުން ރާއްޖެ ގައި ކޮންމެ ގޮތަކަށް އުޅުނަސް އޯކޭވިޔަސް ދިވެހީން އޯކޭއެއްނޫނޭ\nފެބުރުއަރީ 9, 2020 22:12\nއެއީ އަހަރެމެން ބަލަންޖެހޭކަމެއްނޫން އެނަކީ ކާކުކަން އޭއަކީ ތިފެންވަރުގެ މީހެއްނަމަ ހުންނަނީ އިސްލާމީގައުމުތަކުގެ ސަގާފަތާ އިސްލާމީ އުސޫލަތައް ރާއްޖޭގެގާނޫނުތައް ހިތުދަސްވެފަ ހަގީގަތުގަ މާފައްއެދެންޖިހޭނީ އެއަންހެންމީހާ އެނައަކީ ތިފެންވަރުގެ މީހެއްނަމަ އެކުރީ ވަރައް ދަށުދަރަގައިގެ އަމަލެއް ވަރައް ގޮތެއްފޮތެއްނެތް މީހެއް\nރާއްޖެއެތެރެވުމުން ހިގާނީ ދިވެހިރާއްޖޭގެ ގާނޫނުއަސާސީ ދަތުރަސް ފަތުރަސް ވާންޖެހެނީމިގޮތް:އިންސާﷲ\nފެބުރުއަރީ 9, 2020 22:13\nތީ އަހަރެމެން ކުރިމަތީ ހައްޕުނޑު އެއްނު.\nހެޔޮ. ތިކަހަލަ މީހުންނަށް އެއްވެސް ގައުމެއްގައި އެއްވެސް ހަރުދަނާ ބަޔަކު އެއްބަހެއްނުވާނެ.\nތިއީ މުޅިން ސަމާކުކަން ހޯދަން ކުޅޭ ޑްރާމާ.\nފެބުރުއަރީ 9, 2020 22:17\nތިމީހާގެ ހަގީގީ މަގްސަދު މިހާރު ވިސްނިއްޖެ. މިއީ ސުކުރިޕްޓު ކޮއްގެން ރާވައިގެން ހިންގި ޖަރީމާއެއް.. ވީޑިއޯ ކުރިމީހާވެސް ތިކަމުގައި ބައިވެރިވާނެ.\nފެބުރުއަރީ 9, 2020 22:18\nކޮން ސިލްސިލާ އެއްޗެކޭ ކިޔާކައްތަ.. ކޮންމެ އެއްޗެއްގައި ލިޔާއުޅުނެއްކަމަކު މިރާއްޖޭގައި އޮންނަ އުސޫލުތަކައް ތަބާވާންޖެހޭނެ...\nމީ އިންޝާ ﷲ ފުލުހުންގެ މަސައްކަތައް އިތުރު ކުރިއެރުމެއް ލިބޭނެކަމެއް.\nފެބުރުއަރީ 9, 2020 22:19\nސީދާ ނަށީދުގެ ޜޭވުން ބިކިނީގަ ރަށުތެރޭ އުޅެވޭގޮތް ހެދުމަކީ އޭނަ ދެކޭ ހުވަފެނެއް.\nތިހާ މަޝްހޫރު މީހެއް ކީއްކުރަން އާދައިގެ މީހުން ދާ ރަށަކަށް އެ ދިޔައީ???\nމީނަ މީ ކޮންމެ ޒާތެއްގެ މީހަކަސް މީނަޔައް އެއަމަލު ހިންގަން ބާރުލިބުނު ގޮތެއް އޮންނަންވާނެ ދޯ....ބުއްޅަބޭގެ އަނެއްދިވެހިރާއްޖެ އައް މިގައުމު ބަދަލުކުރީމަ މިކަހަލަ މީހުނައް އެޒާތުގެ ކަންތައްކުރަން ކެރެނީ....ހިތުހުރިހާގޮތަކަށް އުޅުމުގެ މިނިވަންކަން އެ ކާފަރުނައް ދީފަ ކެނެރީގެ ނަޝީދު އޮތީ މ.ޑ.ޕ ވެރިކަމަށް އައިފަހުން...މީ އޭނަ ބޭނުންވާގޮތް...މިބޭނުމުގަ އެ ލާދީނީ ކާފަރުނަށް މި ގައުމު ވިއްކާލީ....އެހެންވެ އޭނަ މީހާރު ހޯމް މިނިސްޓަރުގެ ވާހަކަޔާހުރެ އެހާކަންބޮދު އެވަނީ....ކޮބާތަ އިބޫ ކިބޫ...(އަންނިގެ ޕަޕެޓް) ނެތްތަ މިކަމާމެދު ބުނެލާނެ އެއްޗެއްވެސް....\nފެބުރުއަރީ 9, 2020 22:21\nމަ ކުރީގަ ވެސް ބުނިން، އެއީ ކެނެރީގޭޖާލުގެ ރޭވުމެކޭ. ގުނޫތު ކިޔަންވީ އަންނި ދަލުގެ ކިބައިން މިޤައުމު ސަލާމަތް ކުރައްވާތޯ\nފެބުރުއަރީ 9, 2020 22:22\nއެނގޭ އޮރިޔާމުން އާދައިގެ މީހުން ނޫޅޭނެކަން\nފެބުރުއަރީ 9, 2020 22:24\nއާދައިގެ މީހެއްނޫން! އެއަށްވުރެ މާ ހަޔާތކޑ އެއްޗެއް! މިހާރު އެގިއްޖެ! އެހެންވެ ދޯ ބިކިނީގައި ރަށުތެރޭގައި އުޅޭނީ ނުވިތާކަށް ފުލުހުންނާ ދިމާލަށް ރޯ އަވަގުރާނަ ގޮވާނީ!\nފެބުރުއަރީ 9, 2020 22:25\nދިވެހީން ޖާހިލުކަން މަތީގަ ކުރިއަށް\nފެބުރުއަރީ 9, 2020 22:35\nއެޖެންޑާ ނަވާރަ އިގިރޭސިންނާއި ގުޅިގެން ކުރިއަށް. އިޤްތިސޯދު ފުނޑާލާފައިނަމަވެސް ހަޤީޤީ އެޖެންޑާ ނަވާރަ ސަރުކާރު ގެންނަން އުޅޭމީހާ އެކަން ކުރާނެ. ނެކްސްޓް ޓާގެޓް އިޒް އިމްރާން.\nފެބުރުއަރީ 9, 2020 22:36\nކިތައްމެ މަތީ މީހަކަސް މި ގައުމުގައި އުޅެން ޖެހޭނީ މިތަނުގެ ޤަވާއި ދުތަކާ އެއްގޮތަށް. ެ\nބަލަގަ އޭނަޔަކީ މާކަލްޖެކްސަން އަށްވިޔަސް މިތާގަ މިގައުމުގަ އަހަރެމެންގެ ރަށުގެ ރަށްމެދުގައި ޖަނގިޔާކޮޅު ލައިގެން ނުހިނގޭނެ.\nފެބުރުއަރީ 9, 2020 22:37\nކޮން ސެސިލީއެއް ތަ. މީއީ ދިވެހިންގެ ގައުމޭ.\nފެބުރުއަރީ 9, 2020 22:39\nއާދައިގެ މިހެއްނޫނޭ! ކިހާވަރެއްގެ މީހެއްބާތީ. ތިޔަހާގަދަމީހުން މާފުށިކަހަލަ ތަންތާގަ ހޮލިޑޭހަދާބާ؟\nފެބުރުއަރީ 9, 2020 22:47\nމާފުށީ ހާދިސާގެ ނުފެންނަ ފަރާތް: ފުލުހުންނަށް ތައުރީފް ޙައްޤު، ދެކޮޅަށް ނުލިޔެ ކޮންމެވެސް އެއްކޮޅެއް ނަގާބަލަ، އަހަރެމެންނައް އޯކޭ އެކޮންމެ މީހަކަށް ވިޔަސް\nޑޮނަލްޑް ޓްރަމްޕް ނުވަތަ މޯދީކަހަލަ މީހަކުވިއަސް ނިވާކަންކުޑަ ހެދުމުގަ ރަށުތެރޭ އުޅެންޏާ ޖެހޭނީ ހައްޔަރުކުރަން. އިނގިރޭސި މިވެނިމީހެކޭ ބުނީމަ އަހަރެމެން ބިރުން ތުރުތުރުއެޅި ޒަމާނެއްނޫން މިއީ. އަދި ދެތިން އަހަރަކުން ރާއްޖޭގެ ޓުއަރިޒަމުގަވެސް މާބޮޑު ހިއްސާއެއް ކުރާނެ ގައުމެއްނޫން ތިޔަ އިނގިރޭސިވިލާތަކީ. ދުނިޔެ ބަދަލުވެއްޖެ.\nފެބުރުއަރީ 9, 2020 22:52\nއާދައިގެ މީހެއް ނޫނޭ ތިކިޔަނީ ޔޯ، ގާނޫނު ހަދާ މީހެއްހަކަށްވީމަ ކޮންމެހެން ނުޖެހޭ މި ދިވެހިރާއްޖޭގެ ގާނޫނު މުގުރާކަށް، ކޮންމެ މީހެއް ކަމަށްވިޔަސް ދިވެހިން ޢަމަލުކުރާނީ ދިވެހިންގެ ގާނޫނު ހިމާޔަތް ކުރަން. އެމަންޖެއަކީ ކޮންމެ މީހެއް ކަމަށް ވިޔަސް މިރާއްޖޭގެ ރަށްރަށުގެ މަގުތައް މަތީގައި އޮރިޔާމުން އުޅުމުގެ ހުއްދައެއް އޭނަޔަކަށް ނޯންނާނެ. ފުލުހުން ކަންތައް ކުރީ ރަނގަޅަށް. ރާއްޖެތެރޭގެ ތަށްތަކުގައި ނުތިބޭ އަންހެން ފުލުހުންނެއް އޭނަ އަންހެނަކަށް ވީތީ މާލެއިން އަންހެން ފުލުހުން ގެނެސްގެން އޭނަ ހައްޔަރު ކުރާކަށް ނުޖެހޭ..\nހޮޅިތެރޭ ބެދިފަ އޮތްމީހާ\nފެބުރުއަރީ 9, 2020 22:53\nމަތިން ފޭބި މީހަކަށް ވިޔަސް ކަން އޮތީ މިހެން! #ނަމަ\nފެބުރުއަރީ 9, 2020 22:56\nރާއްޖޭގަވެސް އުޅޭ ތިކަހަލަމީހުން. ކުއްޔަށް މަހަކު ލައްކައިން ލިބޭ ބައެއް އާއިލާތަކުގެ ކުދިން އުޅޭނެ ޔޫރަޕު ތަންތާ އަތުންފައިން ކަމެއްނުކޮށް. ދެން އެހެން އުޅެފަ ރާއްޖެ އަންނަފަހަރެއްވިއްޔާ ކޮންމެހެންވެސްޖެހޭ ނޫސްތަކަށް އަރަން، ދެން މިކަހަލަ ގޭސްގަނޑެއް އަނބުރައިގެން އެމްނެސްޓީއާއި އީޔޫއަށް ސިޓީލިޔެގެން އެމީހުން އައިސް ގެންދާނީ.\nފެބުރުއަރީ 9, 2020 23:01\nމާފުށީގައި ބިކިނީގައި އުޅެނިކޮށް ހައްޔަރުކުރީ "އާދައިގެ މީހެއް ނޫން" ބޮއިގެން އޮރިޔާމުން އުޅުނު ހިމާރެއް!\nއެއީ ކާކު؟ ކިހާވަރެެއްގެ މީހެއް؟ ކޮންތާކުން އައިމީހެއް؟\nހާއްސަ ބާރެއް ލިބިގެންވާ މީހެއްތޯ؟ މި ދިވެހިރާއްޖޭގަ ހެދިފައިވާ ޤާނޫނުތަކާއި ޤަވައިދު ތަކަށް ބޯލަބަން ނުޖެހެނީތޯ؟\nފެބުރުއަރީ 9, 2020 23:18\nފެބުރުއަރީ 9, 2020 23:20\nތީ ބާދައިގެ މީހެއްތާ އެހެން ވީއިރު. ބްލޮގެއް ހަދައިގެން އެއްޗެއް ލިޔުނަސް ،ދިވެހި ފުލުހުން ޖެހިލުމެއް ނުވާނެ ، ކެނެރީގެ ނަޝީދު އާ ސެސިލިއާ އާ ދެމީހުން މަހަށްދޭބަލަ\nފެބުރުއަރީ 9, 2020 23:28\nފާޑުފާޑަށް ކޮޅުދިގުކުރާބެކަމެއްނެތް މިއީ ދިވެހިރާއްޖެ މީ އިގިރޭސި ވިލާތެއްނޫން އޭނަ ލޮޔާނެއެއްޗެއް ލިޔަންވީ ދިވެހިންގެ ގައުމިއްޔަތާ ދިވެހި ދިދައިގެ ކަރާމަތަކާ މި ފަސްގަނޑުގައި ހުރެ ނުކުޅެވޭނެ ރަނގަޅަށް އެހެދީ މިއީ އަދިކާކު ކޮސްނުގޮވާ އޭނަ އެކަންކުރީތީ އެކަމާ ދެލޮޅަށް ލިޔެބަލަ އޭރުން މާރަނގަޅުވާނެ ?\nފެބުރުއަރީ 9, 2020 23:29\nސުވާލަކީ ސަމާލުކަން ހޯދަން ވެސް އޮރިޔާންވެ މީހާގެ އިއްޒަތާއި ޤަދަރުހޭ ނެތިކޮއްލަންވީ. ތީ އައު ކަންކަމެއް ނޫނޭ އެ ތަންދޮރު ނުދަންނަ ޖާހިލުންނަށް. އެ މީހުން ގެ ހުރިހާ ވެސް މޮޅަކީ މިއަދު ބޮޑު ފިތުނަޔަކަށް ވެފައިވާ ޝޯޝަލް މީޑިޔާގައި ފޮލޯވަރުންގެ އަދަދު އިތުރުކުރުން.\nއެ މީހުންނަށް ފޮލޯކޮއް އެ މީހުންގެ ފިޔަވަޅުތަކަށް ތަބަޢަ ވާނީ ހަމަ އެމީހުން ކަހަލަ ޖާހިލުން.\nއަހަރުމެން ބަލަންވީ އުޑުތަކުގައިވާ މަލާއިކަތް ބޭކަލުންނާއި ބިމުގައިވާ ހެޔޮލަފާ ސާލިހުން އަހަރުމެންނަށް ފޮލޯކޮއް އަހަރުމެން ދެކެ ލޯބިވެ އަހަރުމެންނަށް ހެޔޮ ދުޢާކުރާނެ ގޮތެއް.\nތި ކަހަލަ ޖާހިލުންނަށް ފޮލޯކުރާނީ ހަމަ ތިކަހަލަ ޖާހިލުން. ވަރައް ވާހަކަ.\nފެބުރުއަރީ 9, 2020 23:31\nގާނޫނުގެ ކިބަޅި ފަރާތް ވެސްނޭގޭ މީހަކު ދޯ އިގިރޭސިވިލާތުގެ ބައެއް ގާނޫނުތައް ހަދަން ލަފާދޭން މިހުން ނަނީ އެހެން ގައުމުތަކުގާއިވެސް ގާނޫނު ތަކާއި ގަވާއިދުތައް ހުންނަކަމެއް މި ދާތަޔަނޭގޭދޯ ތިހާ ކެރޭ ދާއިތައެއް ވިއްޔާ އަމިއްލަ ގައުމުގާ ތިގޮތައް އުޅެލަބަލަ ހަމަ ހިލާނުކެރޭނެ ތިޔައީ ބޮޑުވެގެންވާ ރޭވުމެއް\nފެބުރުއަރީ 9, 2020 23:44\nއަވަސް ގޮތަކުން މިލާދީނީ ސަރުކާރު ނިމިގެން ދިއުން މިންވަރު ކުރައްވާށި އާމީން\nފެބުރުއަރީ 10, 2020 10:33\nފެބުރުއަރީ 9, 2020 23:45\nހަމަ ހެދުންގޮތެއް ހަމަ ހަދަންވީ މިރާއްޖޭގަ ގުޅެވޭނީ މިރާއްޖޭގެ އުޅެންއޮންނަގޮތަށް . ކިހިނެއްވީތަ އިނގިރޭސިވިލާތުގައި އަހަރުމެނަށް އެމިނިވަންކަން ނޯންނަނީ . އޮޅިގެން ބޮލުން އިސްތައްޓެއް މަގަށް ވެއްޓުނަސް އަނބުރާ ރައްޖެ ނާދެވޭނެ . ބޮޑު އުނދަގުލެއް މީ ހުވާ!\nފެބުރުއަރީ 10, 2020 02:00\nޢިސްލާމީ ޤައުމެއްގައި ބޭނުންހައި ގޮތަކަށް އުޅެވިގެން ނުވާނެ.\nފެބުރުއަރީ 10, 2020 02:03\nތެދުވެރިން ތިބޭނީ ސަލާމަތްކަމާއި އަމާންކަން މަތީގައެވެ. އެކަމަކު މަކަރުވެރިޔާ އޭނާ ހިނގާ ނުބައިމަގުން ކައްސާލައިގެން ވެއްޓި ބޭޒާރުވާނެއެވެ.\nއޮޅުވާލުމުން ކުރިމަތިވާނީ މުސީބާތްތަކެވެ. ކެރިގެން ބުނާ ހެޔޮބަހަކުން ލިބޭނީ ސުލްޙަވެރިކަމެވެ.\nހެޔޮމީހާގެ ބަހަކީ ދިރުންދޭ ފައްވާރާއެކެވެ. ނުބައިމީހާގެ ބަސްތަކުގައި ފޮރުވިފައި ވަނީ ގެއްލުމާއި ހަލާކެވެ.\nނަފްރަތުން އުފެދޭނީ އަރައިރުމެވެ. ލޯބި އަނެކާއަށް މަޢާފު ދޭނެއެވެ. ކުރެވޭ ކުށްތައް ފޮރުވައި ދޭނެއެވެ.\nފެބުރުއަރީ 9, 2020 23:57\nތިވަރު މީހަކު ކުރާނެ ކަމެއްނޫން އޭނާ ކުރީކީ. ބޮލޮގަރެކޭ މަޖިލީހޭ ކިޔާނެ ކަމެއްނެތް.\nފެބުރުއަރީ 10, 2020 00:01\nމިކަހަލަ ޚަބަރެއް ވެއްޖިޔާ ނިކަން ފޯރިޔާއެކު ކޮމެންޓް ކޮއްލާނެ މީހުން ވެޔޯލަ\nފެބުރުއަރީ 10, 2020 00:21\nކޮން ސެންސީލާ އެއް. ފުލުހުން ކަންތައްކުރީ ބަރާބަރަށް.\nފެބުރުއަރީ 10, 2020 00:43\nރިޒްގް ދެއްވަނީ ﷲ ސުބުހާނަހޫ ވަތަޢާލާ. ޔަހޫދީންނާއި ނަސޯރާއިންނެއް ނޫން\nފެބުރުއަރީ 10, 2020 00:52\nއިނގިރޭސިވިލާތުގެ ރާނީ ވިޔަސް ދިވެހި ބިމުގައި ހުސް ބިކިނީގައި އުޅެންޏާ ހައްޔަރު ކުރަންޖެހޭނެއެވެ.\nފެބުރުއަރީ 10, 2020 00:55\nލާދީނީމީހުން ރާއްޖެ ފުނޑާލުމަށް ޖަހާމަޅީގައި އާންމު ދެރަ ނިކަމެތި ރައްޔިތުމީހާ ޖެހި ހަލާކުވަނީ. ދިވެހިންގެ ގަމާރުކަން އޭގެ އެންމެ އުހުގައި. މާދަމާވެސް ލާދީނީ މީހާ އެއްޗެއް ބުނާއިރަށް އެއީ މާމޮޅު އެއްޗަކަށް ހަދައިގެން ދުވަންފަށާނެ. ދިވެހިންގެ ގަމާރުކަމާއެވެ.!\nފެބުރުއަރީ 10, 2020 00:59\nކޮން ބިރެއް ތިގަންނަނީ، ރިޒުގު ދެއްވަނީކީ ތި ސެސިލީ އެއް، އިނގިރޭސިވިލާތެއް ނޫން. މޮޔަނުވެބަލަ.\nފެބުރުއަރީ 10, 2020 01:20\nތިޔައީ ކެނރީގޭ ބުއްޅަބޭ ރާވައިގެން ހިންގާފަ އޮތް ޖަރީމާއެއް. ގެސްޓުންނަށް ރަށްރަށުގައި ބިކިނީގައި އުޅުމުގެ ފުރުސަތު ހޯދައިދޭން ކުރާ ކަމެއް ކަމަކީ. ނުބައި އެޖެންޑާއެއްގެ ތެރެއިން ހިންގިކަމެއް. ދެން ބުނާނީ މިތަނުގައި މިނިވަން ކަމެއް ނެތޭ ފަޅޮލޭ. ބުއްޅަބޭ ފުލުހުން ކުށްވެރިކުރަނީ އެހެންވެ.\nތިމާގެ ބުއްދިއަކީ ސިޔާސީވެރިން ބޭނުންވާގޮތަށް ޗާބީދޭ އެއްޗެއްކަމުގާ ނުހަދަމާ. ހަަމަ ކޮންމެ ކަމެއް ވާއިރަށް ނަޝީދު، ޔާމީނު ނުވަތަ ގާސިމު؟ މިދެން ކޮންކަމެއް. މައުލޫއާ ގުޅޭގޮތުން ދައްކާނެ ވާހަކަ ނޭންގެންޏާ ހައްޕުކިޔައިގެން ހުރެބަލަ، ކުއްވެރިނުވާނެ!\nފެބުރުއަރީ 10, 2020 01:42\nފެބުރުއަރީ 10, 2020 01:43\nކޮނމެ މީހަކަސް އެމީހަކު އެހެން ޤައުމަކަށް ހިނގައްޖެ ނަމަ ހުންނަން ޖެހޭނީ އެ ޤައުމެއްގައި ހެދިފައިވާ ޤާނޫނު ތަކާއި ޤަވަޢިދު ތަކުގެ ތެރޭގަ\nފެބުރުއަރީ 10, 2020 01:56\nމި މުޖުތަމައު އަކީ އިސްލާމީ މުޖުތަމައެއް.ބޭނުންހާ ގޮތަކަށް ނޫލެވޭނެ\nފެބުރުއަރީ 10, 2020 03:07\nމީތޯ އެވިދށޅުވށ އެޖެންޓް 19 ގެފެށުން މީއަންހެން އެޖެންޓެއްދޯ އަދިކިރިޔާ މިފަޅާއަރަނީ މި އެޖެންޓް 19 މިގެންނަނީ އެބުނާ ވިލާތު ކަރައިންކަން އެކަރާގައި މީސްތަކުން އެބައިތިއްބަނީ މެންޗަސްޓަސްގެ ފުޓްބޯޅަޔައް މުޅިގައުމު އަނބުރުވާލާފައި ވެރިން ފިނިކުރި ކޮޓަރިތަކުގައި ޓެކްސް ޕޭޔަރުންގެ ޓެކްސް ފައިސާއިން އިނާޔަތާ ހިމާޔަތާނަގައިގެން ދެން ކީއްކުަންތޯ މިކުޑަ ގައުމަކައިގެން އެއުޅުއްވަނީ\nފެބުރުއަރީ 10, 2020 03:19\nގާނޫނު ހަދާ މަޖިލީހުގައި އުޅޭތީތަ މާވަރަކަށް އެ ފުއްޕީ؟؟؟\nފެބުރުއަރީ 10, 2020 03:42\nކޮމަންވެލްތުގައި އަލުން ބައިވެރިވުމުން އިގިރޭސީންގެ މުށުގެ ތެރެއަށް ވަންކަން އަންގާލުމަށް ކޮށްލި ކަމެއްކަމުގައި ނޫނީ ނުވާނެއެވެ.\nފެބުރުއަރީ 10, 2020 06:07\nސެސިލިއާ އޭނާގެ ޤައުމު ކަމުގައިވާ އިނގިރޭސި ވިލާތުގަޔާއި، އޭނާ މަސައްކަތްކުރާ ޤާނޫނު ހަދާ މަޖިލީހުގައި އެގޮތަށް ބަރަހަނާވެގެން ހޭބުއްދި ނެތިގެން އުޅުނުނަމަ އަހަރެމެންނަކާ ކޮން ބެހޭކަމެއް؟\nއަހަރެމެންގެ ޤައްމުގައި އޮންނަ އިސްލާމްދީނަށާއި، އެދީނުގެ ހަމަތަކާ އުސޫލުތަކަށް ތަބަޢަ ނުވެވޭ ނަމަ އެފަދައިން ޢަމަލު ކުރަންވާނެ. ތިމާގެ ގެނޫން ގެތަކަށް ވަދެވޭނީ އެ ގެއެއްގެ އަހުލުވެރިންގެ ކިބައިން ރުހުން ލިބިގެން. އަދި އެގޭގެ ޙުރުމަތް ނުހިފެހެއްޓޭނަމަ އެގޭގައި މަޑެއް ނުކުރެވޭނެ. މީ ހަމަޔާ އުޞޫލަކީ!\nފެބުރުއަރީ 10, 2020 06:44\nތިކަހަލަ މިލިއަން ބްލޮގަރުން ދުނިޔޭގައުޅޭ. އޭނަކުރިކަންތަކުގެސަބަބުން އޭނާގެ އަގުވެއްޓިވެސްދާނެ. ހޫނޯސް\nފެބުރުއަރީ 10, 2020 06:55\nއިމްރާން ގޯސްވީ މިހެންވެދޯ! ރާވައިގެން ހިންގި ޖަރީމައެއް!\nފެބުރުއަރީ 10, 2020 06:59\nތިޔަ މަސައްކަތް ކުރަނީ ބިކިނީގައި އުޅުމާ ދެކޮޅު ހެދީމަ އަހަރެމެން ހިތަށް ބިރުވެރިކަން ވައްދަން އުތަ؟\nފެބުރުއަރީ 10, 2020 07:02\nތިވަަރު ރޯފިލާފަ ހުރިގައްޑާ މީހުން ތިބާވަތުގެ ދަށުދަރަޖައިގެ ކަންތަކުރޭތަ.... މީނަޔަފިވަޅު އަޅަނަވީ.......\nފެބުރުއަރީ 10, 2020 07:08\nނަސީދުގެ އަތެއް ތިކަމުގައި އޮތުން ވަރަށްގާތެވެ ތިބާވަތުގެ\nމައްސަލަތަކާއި ހަމަނުޖެހުންތައް އުފައްދައިގެން ސަރުކާރުގެ\nސިޔާސަތު ތަކަށާއި އޮނިގަނޑަށް އޭނާބޭނުންވާ ބަފަލުތައް\nގެނެސްގެން އެކަންކަމުގެ ނަފާ ހޯދަންއުޅުމަކީ ރާއްޖެއަށް\nއެތަށްގޮތަކުން ބޮޑެތިގެއްލުންތައް ކުރިމަތިވާނެ ކަމެކެވެ.\nފެބުރުއަރީ 10, 2020 07:12\nމިރާއްޖެއަށް ބިކިނީ ތަޢާރަފުކުރަން އެ ބޮލުރޮދި ނކެނޑިފަވާ ސޮނިތަކުރު ކުރާމަސައްކަތް މާތްﷲ ގެ ވާގިފުޅާއެކު ދުވަހަކުވެސް ކާމިޔާބެއް ނުވާނެ.\nފެބުރުއަރީ 10, 2020 07:25\nސަރުކާރު އަޑީގަ އޮވެގެން ރާއްޖޭގަ މިނިވަންކަން ނެތްކަން ދައްކަން ކުރިކަމެތް ތިހާ މަތީ މީހެތްނަމަ އާދައިގެ ރަށަކަށް ނާންމާނެ ތީ ހަމަ ކުޅުނު ޑުރާމާއެތް\nފެބުރުއަރީ 10, 2020 07:34\nތި ބިކިނީ ކަސްބީ އަންހެނާއަށްވުރެ މާމަޝްހޫރު އެތައްބައެއް ވަނީ އިސްވެގޮސްފައެވެ. ޒިނޭޚާނާ ތަކުގައި އޮރިޔާމުން ތެޅިއަރުވަައި އުޅޭ ކަސްބީން މަޝްހޫރުވާނީ ހަމަ އެކަހަލަ މީހުންގެ ކުރިމަތީގައެވެ. މިހާރު އެކަހަލަ މީހުންތިބޭނީ ޓުއަރިޒަމަށް ހިޔަނި އެޅި ޑޮލަރު ނުލިބިދާނެތީވެ. ޝައިތޯނާގެ ކިބައިގާ ޝަކުވާކޮށްލަ ކޮށްލައެވެ. އެކަހަލަ މީހުންވެސް ބުނާނެ މަމީ މުސްލިމެކެވެ. (ނަންމުސްލިމްރާއްޖެ!)\nފެބުރުއަރީ 10, 2020 07:54\nތީ މަށަކަށް އެއްވެސް މުހިއްމު މީހެއްނޫން. އޭނާއަށް އޭނާ ފެނިފައިހުއްޓަސް. ވަރަށް ގޮތެއްނެތް މީހެއް، ހަމަ ސުމެއް.\nފެބުރުއަރީ 10, 2020 07:55\nއާ މީ އާދައިގެ މީހެއް ނޫނެވެ، މީ ކެނަރީގެ ނަސީދުގެ އެކުވެރި އިގެރޭސި ވިލާތަށް އުފަން ބޮޑު ކާފަރަކެވެ، މި ކާފަރުގެ މަގުސަދަކީ ދިވެހިންގެ މި ރީތި ފޭރާން ވީދާލާ އޮރިޔާން ވުމެވެ.\nފެބުރުއަރީ 10, 2020 08:04\nކިތަންމެ ބާރު ހުރި މީހެއްވިޔަސް ގާނޫނަށް ބޯލަނބަން ޖެހޭނީ މިތަނަށް އައިއްޔާ. ރާވައިގެން ކުރިކަމެއް ކަމށް ލަފާ ކުރެވެނީ\nމި އަންހެން މީހާ ޑީޕޯޓް ކުރަން ޖެހޭ. އެ ވާނެ އެހެން މީހުނަށް އިބުރަތަކަށް.\nފެބުރުއަރީ 10, 2020 08:05\nބަ ލަ ބޮލޮގާ އަކަށް ވިއަސްމ ފިލްމް ސުޓާރަކްށް ވިއިސް ބޭރު ގައުމެއްގައި ހުއްދަ ނޫން ގޮތަކަށް އުޅެފިއްޔާ ކުރާނީ ހައްރު.\nފެބުރުއަރީ 10, 2020 08:12\nބިރުދަންކަންތަ ތިވާހަކަ ތިލިޔެލީ ދެން ދިވެހިރާއްޖޭގެ ގާނުނައް އޭނަބޯލަބްނުޖެހޭތަ އޭނާހިންގީހުއްދަ އަމަލެއްތަ ދިވެހިންކުރިމަތީގަ އޭނަހިންގީދަށުދަރަޖައިގެ އަމަލެއް ކުރިންވެސް އިގޭ ތިއަމަލުހިންގުމުގެ އަޑީގަ އެމްޑީ އެންގެ އަތެއްވާނެކަން.ހަގީގީ ތެރަރިސްޓުންނަކީ އެމްޑީއެން ގެ މެމްބަރުން އެމީހުން ހައްޔަރުނުކުރާހާހިދު ތިކަހަކަ ނުބައިރޭވުންތައްހިންގާނެ އޭނައައް އެދުވަހު ހިގަން ފުރުސަތުލިބުންނަމަ އަނެއްދުވަހު އޭނަހިގާނެ ނިވާކަމެއްނެތި ޔާﷲ މާފުށީރައްޔިތުންގެ ހިތްތަކުގަ އީމާންކަން ވަރުގަދަކުރައްވާންދޭ އެމީހުންގެ ހިތްތައް ނުބައިވިޔަފާރިއަކައްދަހިވެތިނުކުރައްވާންދޭ..\nފެބުރުއަރީ 10, 2020 08:21\nއާދައިގެ މީހެއްނޫނޭ؟ ކޮންކަހަލަ މީހެއް. މަވެސްމީ މިރާއްޖޭގެ ގާނޫނު ހަދާ މަޖިލީހުގަ ނަސީދަށް ލަފާދޭ މީހެއް. އެކަމަކު މަށަކަށްވެސް އެއްވެސް ގައުމަކަށްގޮސް އެތާނގެ ގާނޫނުތަކަށް ގޮންޖަހާފައެއް ނޫޅެވޭނެ. އެހެންވިއްޔާ ތިޔަ ސިސިލާއަކީ، ގާނޫނު މުގުރަން ލަފާދޭ މީހަކަށްވާނީ. މީ 19ގެ ރަށަށް ބާރުވެރިކަން ދޭން ރާވައިގެން ބުއްޅަބޭ ހިންގި ޖަރީމާއެއް. ކަށަވަރެއްނު.\nފެބުރުއަރީ 10, 2020 08:23\nކޮންމެ ގައުމަކަށް އަޔަސް އެ ގައުމެއްގެ ގާނޫނާއި ގަވާއިދު ތަކަށް އުޅެންޖެހޭނީ . ތިމީހާ ހަމަ ޑީ ޕޯޓް ކުރަންޖެހޭނީ... ތި ވާނީ ވެރިކަމާ ހެދި ބޫތު ކައިގެން އުޅޭ މި ގައުމު ފަނާ ކުރަން އުޅޭ ހިޔަޅުގެ ރޭވުމެއް ކަމަށް.\nއަހަރެން ތިކަމާ އެއްވެސް ފަރުވާލެއްނެތް. ތިޔަހޯދި ސަމާލުކަމުންވެސް އެނގުނީ ތިޔަމީހާއަކީ ހަމަފައްކާ ނަރަކައިގެ ދަރުގަނޑެއްކަން. ތިޔަ މީހާގެ ސަބަބަކުން ޓްއަރިޒަމަކަށް އެއްވެސް އަސަރެއް ނުކުރާނެ.\nފެބުރުއަރީ 10, 2020 08:29\nއެހެންވީމަ އިގި ރޭސި ވިލާތުގެ ގާނޫނުތަކުގަ އޮންނާނެތާ އެހެން ގައުމުގެ ގާނޫނުތަކަށް ބޯނުލެބުމަށް\nފެބުރުއަރީ 10, 2020 08:36\nކޮންމެތާކު ކޮންމެ ފެންވަރެއްގެ މީހަކަސް އެހެން ގައުމަކަށް ގޮސް އުޅެންވާނީ ގާނޫނީ އިމުގެ ތެރޭގަ. ފުލުހުން ކަންތައް ކުރީ ހަމަ ރަނގަޅަށް. އަހަރެމެން އޭނަގެ ގައުމަށް ގޮސް މޫނު ބުރުގާ އަޅައިގެން ނުކުމެބަލަ "މައި ޕާސަނަލް ސްޕޭސް" އޭ ގޮވަމުން، އޭރުން އެނގޭނެ ވާނެގޮތް. ހައްހައް. ޝީ އިޒް އަ ބިޗް\nފެބުރުއަރީ 10, 2020 08:43\nހެވޭ.. އޭނާ އާދަޔާހިޔާފައް އުޅެނީ އޭނާގެ ގައުުމުގަ.. މުޅި ދުނިޔެއަކީ އޭނަގެ ތަނެއްނޫން.. ބޭނުން ގައުމަކަށް ގޮސް ބޭނުންހާ ގޮތަކަށް އުޅެން.\nފެބުރުއަރީ 10, 2020 08:47\nތީ މިސަރުކާރުން ރާވައިގެން އަންނި ބޭނުންވާ ގޮތަށް ކޯލިޝަން ރޫޅާލަން ފަށާފައިވާ ޕްރޮޕަގެންޑާގެ ދަށުން ކުރާ ކަންތަކުގެ ތެރެއިން2ވަނަ ކަންތައް! ތިޔަ ކާފަރު އަންހެނާ އަކީ އަންނިގެ ފުރެންޑެއް!\nފެބުރުއަރީ 10, 2020 08:50\nއާދައިގެ މީހަކަސް ، ކޮންމެ މީހަކަސް ގާނޫނަށް ފުރަގަހެއް ނުދެވޭނެ. މިތާނގެ ގާނޫނުތަށް މުގުރާލައި ތާއީދު އޮތްމީހާއަށް މޮޅުގޮތް ހަދަނީ އެމްޑީޕީން. އެމީހުން ދެކޭގޮތުގައި އަންނިއަކީ އޭނާ ކޮންމެ ގޮތަކަށް އުޅުނަސް އަދަބު ދެވޭނެ މީހެއްނޫނެވެ. ބޭރު ދުނިޔޭގަ ރާއްޖެ ބަދުނާމްކޮށް ވާހަކަ ދެއްކީމާވެސް ރާއްޖޭގެ ދައުލަތުން އޭނާއަށް ދިންއަދަބެއް ނެތެވެ. އެމްޑީޕީއަށް އޭނާގެ ނުބައިކަމެއްވެސް ނުފެނެއެވެ.\nފެބުރުއަރީ 10, 2020 08:54\nގާނޫނު ހަދާ މަޖިލީހުގަ އުޅޭ މީހެއްނަމަ އޭނާ އަށްވެސް އެގެން ޖެހޭނެ ދޯ ރާއްޖޭގަ ހަދާފަ އޮންނަގާނޫނު ތަކަށް މިތަނުގަ އުޅޭއިރު ތަބާވާން ޖެހޭނެކަން. ލާދީނީ މީހުން އޒެނާ އަކީ މަތީ މީހަކަށް ހަދައިގެން އުޅުނެއްކަމަކު އަހަރެމެން ނުދެކެން އޭނާ އަކީ ރާއްޖޭގެ ގާނޫނު ތަކަށްވުރެ މަތިން އުޅެންޖރހޭނެ މީހެއް ކަމަކަށް. ބިޑި އެއް ނޫން އަޅުވަންވީ. ޗޭނުވެސް ޖަހަންވީ އެވައްތަރަށް އުޅޭންޏާ.\nތީނާ ލިޔާއެއްޗަކުން ދެން ޓޫރިޒަމަށް އެއްވެސް އަސަރެއް ނުކުރާނެ ، ދުވަސްކޮޅަކުން ފެންނާނެ ދެވަނަފަހަރަށްވެސް ތިމަންޖެ އަންަނަތަން. ބަލަންތިބޭ\nފެބުރުއަރީ 10, 2020 08:57\nއެއީ އެމީހުން އެހެން ގައުމުތައް އެމީހުންނަށް ބޯލަބައި ކިޔަމަންވާ މިންވަރު ބަލާގޮތް. ދިވެހީންނޭ ސަމާލުވޭ.\nފެބުރުއަރީ 10, 2020 09:05\nމިއީ އިސްލާމީގައުމަކަށްވާގއިރު ކީވެބާ ރިސޯޓްތަކުގަ ރާ ވިއްކަނީ؟ކީވެބާ ރިސޯޓް ކުދިންނަށް ތުބުލި ނުބެހެއްޓެނީ؟މިކަމާ ވާހަކަ ނުދަކަނީ ކީވެތޯ؟\nފެބުރުއަރީ 10, 2020 09:12\nއޭނާއަކީ އޭލިއަން އެއްތަ؟\nފެބުރުއަރީ 10, 2020 09:15\nޓުރެވަލް ބުލޮގަ އެކޭ....؟ ފުލުހުން އެކަންކުރީ ރަނގަޅަށް.\nފެބުރުއަރީ 10, 2020 09:36\n1އިނގިރޭސި ވިލާތުގަ ބޮއެގެން ބިކިނީ ލައިގެން ތިއްތި ދައްކާނީ!!! އަހަރެމެނަށް ވަރިހަމަ ފަނަރަ ސަތޭކަ ބޮލޮގުގަ ލިއުނަސް...އަހަރެމެން ގައުމަށް އައިސް އުޅެން ޖެހޭނީ މިގައުމުގެ ގާނޫނު ތަކަށް ތަބާވެގެން....އަހަރެމަނަކީ އެފުރިކާއަޅުންނެއްނޫން...އިނގިރޭސީ ފުލުހުސްމީހާގެ އައިނާ ޖަނގިޔަލާ އަތުލާކަށް..!!!\nފެބުރުއަރީ 10, 2020 09:50\nއައްތެއްޔޭ!މާތްކަލާކޯ!ރިޒުޤު ދެއްވަނީ އެ ކޮއި ދޮ?\nފެބުރުއަރީ 10, 2020 09:51\nމި ސަރުކާރު ބަދުނާމު ކުރަން އުޅޭނީ އެންމެ މީހެއް، ގޮޅީގަ އިން ކުއްޖާ\nދިވެހި ފުލުހުންވެސް އެއީ އާދައިގެ ބައެއް ނޫން، ތިޔަ މީހަކު ކޮންމެ އެއްޗެއް ބްލޮގުގަ ޖެހިޔަސް ފަތުރުވެރިން އަންނަލެއް މަދެއް ނުވޭނެ، ތިއޮތޯ ރާކަނިމަސް ކެވިފަ ބިކިނީ ލައިގެން\nފެބުރުއަރީ 10, 2020 10:13\nއާދައިގެ މީހެއްނޫންނަމަ އެގައުމެއްގެ ގަވާއިދުތަކަށް އިޚްތިރާމުކޮށްގެން އެގައުމެއްގައިއުލޭނީ އެވަރުނޭގޭކަމަށްވަންޏާ އާދައިގެ މީހަކަށް ވުރެވެސް ދަށުދަރަޖާއިގެ މީހެއްތީ" ގައިގަހުންނަ ކުލައަކާއި ޝޭޕަކުން ޖަރަޖަ މަށްޗެއްނުވާނެ!\nފެބުރުއަރީ 10, 2020 10:27\nމިހާރު މިފެންނަނީ ބޮޑުމަންޒަރު، އޭނާ ބަންދުކުރިބަޔަކު ބަންދުކުރަންޖެހޭނެ އަދި މާފައްވެސް އެދެންޖެހޭނެ. މިނިސްޓަރު އިސްތިއުފާ ދެއްވަންވެސް ޖެހޭނެ.\nފެބުރުއަރީ 10, 2020 10:28\nފަތުރުވެރިޔާ އަކީ ހަމަ ރަނގަޅަށްވެސް އިގިރޭސި ރައްޔިތެއްތޯ؟ ނޫނީ އެހެންގައުމެއްގެ މީހެއްތޯ! އަދި ރަނގަޅަށް ޗެކްކޮށްލުން މުހިންމު....\nފެބުރުއަރީ 10, 2020 10:37\nއައްޗީ އަންނި މާ ލައިކު ވެގެން އުޅޭ އިނގިރޭސިވިލާތު މީހުންގެ ގޮތްކުޑަން ފެނުނީނު.. ރާބޮއެގެން ބޭނުންގޮތަކަށް ތެޅެނީ.. އަންނި ބޭނުންވަނީ ދިވެހިންވެސް އެގޮތައް އުޅެން އައްޗީޗީ\nފެބުރުއަރީ 10, 2020 10:42\nލަންޑަނުގައި ބޭރު ގައުމެއްގެ މީހަކު ނުގަވައިދުން ސިގިރޭޓް ބޯންުހުއްޓައި ކުއްލިއަކަށް ބިޑިއަޅުވައިގެން ގެންދިޔަތަން ދުށިން. އޮސްޓްރޭލިޔާގައި މަގު ހުރަސްކުރިއިރު ދުއްވާ އުޅަނދެއް ނެތްނަމަވެސް ޤަވައިދާ ޚިލާފަށް ހުރަސްކުރީތީ ވަގުތުން ޖޫރިމަނާގެ ގޮތުގައި 25 ޑޮލަރު ދައްކަން އެނގިތަން ދުށިން. ސިންގަޕޯރގައި ބިދޭސީއަކު މާ ބާރަށް ސައިކަލު ދުއްވީމާ ވަގުތުން އެ ސައިކަލު ޗިސްކޮށްލި ޚަބަރެއް އެތަނުގެ ނޫހަކުން ދުށިން. އަދި ސިންގަޕޯރުގައި ޗުއިންގަމު ކޭ މީޙަކު ހައްޔަރުކުރިތަންދުށިން. ވީއިރު މިތަނުގެ ޤާނޫނާ ޚިލާފުވީމާ އަމުރުކުރާނެ. އަމުރަށް ނުކިޔަމަންތެރިވީމާ ހައްޔަރުވެސްކުރާނެ. ކޮން ސިސިނީއެއް. އަބޫޖަހުލެއް.\nކިހާބޮޑު ދުއްތުރާލެއް. އޭނާ އޮންނަންވީނު އޭނާގެ ގިފިލީގައި. އެހެން ނޫނަސް މީހަކު ޖަހާ ޚަބަރަކުން އިރާދަ ބަދަލެއް ނކުރެވޭނެ.\nފެބުރުއަރީ 10, 2020 10:43\nމިލިޔަނަރަކުވިއްޔާ، ބްލޮގް ހިންގާ މީހަކުވިއްޔާ ނަރަކައަކަށް ނުލާނެތަ.\nފެބުރުއަރީ 10, 2020 10:47\nއާދައިގެ މީހެއް ނޫނަސް ކޮންމެ ކޮންމެ ތާކު ހިތުހުރިހައި ގޮތަކަށް ނޫޅެވޭނެ . . އަހަރެމެން ނުތިބޭނަން އޮރިޔާމުން މިސްކިތައް އަރަންދެން އަތް ޖަހާކަށް.. ހިތްޕަވައިގެން އޮރިޔާމުން ނަށާނީ އިނގިރޭސިވިލާތުގަ، ދިވެހިރާއްޖެއަކު ނޫން . .\nފުޓްބޯޅަ މެޗް ކުޅެނި ކޮއް ބިކިނީގަ ދަނޑައް އެރި އަންހެން މީހާ ވެސް ހައްޔަރު ކުރީ ފިރިހެން ފުލުހުން. އެކަ މު ކޮބާ މީޑިޔާ\nޢެމަންޖެ އަށް ﷲގެ ދަރުމަ ވަންތަ ވެރިކަމުން ރީތި ބުރު ސޫރަ އެއް ދެއްވުމުން ކިބުރު ވެރިވެ ބޮޑާކަމާއެކު އެކަލާންގެ ދީނަށް ގޮންޖަހާކަށް ނުޖިހެ އެފުރުސަތު ދިވެހިން ދޭކަށްވެސް ނުޖިހޭނެ\nފެބުރުއަރީ 10, 2020 12:31\nއަންހެން ފަތުރުވެރިޔެއްވީމަ އުޅޭނީވެސް ވާނީވެސް އެހެން ޕޮލިހުންވެސް ހިސާބަށްވުރެ ރަނގަޅީ. ވަރަށް ރަނގަޅަށް ތިވީ އެކަމު އޭނަގެ ގައިގަ އަތް ނުލާ ހައްޔަރުކުރެވޭނެ އެހެން ގޮތްގޮތް ވެސް އޮއްނާނެ\nފެބުރުއަރީ 10, 2020 12:49\nގެންގޮސް ޖަލައްގަޅާލަންވީ އަޅުގަނދުމެންނަކީ މުސްލލިމު ގައުމެއް އަންނަ ފަތުރުވެރިންވެސް ރާއްޖޭގެ ގާނޫނު ތަކައް އެމީހުން ތަބާވާންޖެހޭނެ ރަންބިސް އަޅާކުކުޅޭ ކިޔާފަ ރާއްޖޭގަ ބޭނުން ގޮތަކައް އުޅެން ފުރުސަތު ދީގެން ނުވާނެ\nކޮންމެ މީހަކަސް ގަވާއިދާ ގާނޫނު ތަކަށް ތަބާވާން ޖެހޭ\nފެބުރުއަރީ 10, 2020 13:17\nމާލޭގެ މިސްކިތަކަށް އަރައި ނަމާދަށްތިބި މީހުންނަށް ހަމަލަދިން މީހާއާއި ތި މާފުށީގެ ހާދިސާގައި އުލޭ މީހާއަކީ އެކެއްތޯ ނުވަތަ ދެމީހެއްތޯ ބަލާލި މީހަކު އެބަހުރިތަ\nތިއީ މާތް މީހަކަށް ވާނެ ހަމަ އެއްގޮތެއްވެސް ނެތް. ތިޔައީ ކާޅެއް. ހަމަ އެއް ލަމައެއް ނެތި ގައުމުތަކުގެ ޤާނޫނަށް ބެލުމެއް ނެތި ހިތު ހުރިގޮތަކަށް ނޫޅޭވޭނެ . އެއީ އިނގިރޭސި އަކަށް ވީމަ މީހަކަށް މާ ބޮޑުވިއަސް އަހަރެމެންނަށް ތީ ކާޅެއް. މަ މީ އެވަރުގެ މަޤާމެއްގަ ހުރި މީހެއް ނަމަ މިހާރު ރާއްޖެއިން ބޭރުކުރާނަނަން.\nފެބުރުއަރީ 10, 2020 14:55\nހާދަ ފޮނިވެގެން އައުރަނިވާނުކޮށް ތެޅޭ އަންހެނެކޭ ތީ. ވްލޮގޭ ފްލޮގޭ ކިޔާނެކަމެއްނެތް. ކުރާކަމެއް ކުރެވިދާނެއެއްނު ހެނދުން ލައިގެން ހުރެވެސް.\nފެބުރުއަރީ 10, 2020 15:59\nއާނ! އާދައިގެ މީހެއްނޫން. ރިސޯޓެއްގައި ޗުއްޓީ ހޭދަކޮށްލެވޭފަދަ ތަނަވަސްކަމެއްނެތް ފަގީރެއް، ޤާނޫނަކަށް ބޯނުލަނބާ މުޖުރިމެއް، ނަސޭހަތްތެރިވުމުންވެސް ގަބޫލުނުކުރާ ޖާހިލެއް، ތިމާވަރުގެ މީހެއް ނެތްކަމަށް ދެކިގެންއުޅޭ މޮޔައެއް. އެހެންމީހުންގެ ޙައްޤުތަކަށް އިހުތިރާމުނުކުރާ ކިބުރުވެރި ބޮޑާމީހެއް.\nފެބުރުއަރީ 10, 2020 16:00\nއާދައިގެ މީހެއް ނޫނޭ ބުނާއިރު ދިވެހީންގެ އާދަކާދައާއި ސަގާގަތާއި ގާނޫނައް ވުރެން މަތީގައި އުޅެވިދާނެބާ؟\nފެބުރުއަރީ 10, 2020 18:37\nމަސްތުގެ ހާލުގަ އޮރިޔާމުން ސްކޫލް ކުދިން ނިމުނު ގަޑީ ސްކޫލް ކައިރި އުޅުނީމަ ދިވެހިންނަކަށް އޯކޭ އެއް ނުވާނެ، އަމިއްލަ ޤައުމުގަ ގާނޫން ހަދަން އޮތީމަ ނިމުނީއެއްނު..... މީހުން ދިރިއުޅޭ ރަށްރަށުގަ ގެސްޓްހައުސް ވިޔަފާރިކުރުން ހުއްޓާލާ ހަމަމިހާރުން މިހާރަށް!!!!!\nފެބުރުއަރީ 10, 2020 22:37\nތިއީ އިންޑިޔާއިން ރާއްޖޭގެ ޓުއަރިޜަމް ދަށަށް ޖައްސަން ފޮނުވި ސަފީރެއް ކަންނޭނގެ.\nފެބުރުއަރީ 11, 2020 00:05\nސެސިއުލަ އުލެއް ކިޔާނެެކަމެއްނެއި އޭނާ ވެސް ޖެހާނީ މިތަނުގަެއި އޭނާ އޭނާ އުޅެން ޖެހޭ ގަވައިދުއަށް އިހްތިރަާމު ކުރަށް .އޭނާ ލިޔާނެ އެއްޗެއް ލިޔެފަާނެ ނޫންތަ މީމުސްލިމުން ﷲ ގެ ލޯބައި މަދަދު އަހަރުމެއް ހޯދަން ވީ\nފެބުރުއަރީ 11, 2020 10:55\nޢެހެންވެދޮ ތިސޮރު މާފަން އެދުނީ..ފިލާއޮތް ތަން\nފެބުރުއަރީ 11, 2020 14:39\nއާ ތީ އާދައިގެ މީހެއް ނޫން ނުލަފާ ކަމުން ހައްދު ފަހަނަ އަޅާފައިވާ މީހެއް\nފެބުރުއަރީ 13, 2020 15:24\nސަތޭކަ އިންސައްތަ މުސްލިމު ގައުމެއްކަން އިނގި ހުރެ މި ކުރެވެނީ ގާނޫނާ ހިލާފުކަމެއްކަން އިނގިހުރެ މިވަރު ގަޅި ކަމެއް ކުރުމަކީ ހުރިހާ ފެމިނިސޓުންނަށް ހުތުރުނަމެއް ރައްދުވާނެ ކަމެއް.


Market agu thah: Fiyaa, biss adhi aluveege agu bodeh nuvey\nބާޒާރުމަތި ފިހާރައެއްގައި މި ރޯދަމަހު އަލުވި، ފިޔާ އަދި ބައެއް ތަކެތި ވިއްކަން ބަހައްޓާފައި--\n26 މެއި 20190ކޮމެންޓް\nމާރުކޭޓު އަގުތައް: ފިޔާ، ބިސް އަދި އަލުވީގެ އަގު ބޮޑެއް ނުވޭ\nރޯދަމަހުގެ ފަހު 10 އެއް ފެށިގެންދާއިރު، އެންމެ ޑިމާންޑް ބޮޑު ފިޔާ އަލުވި އަދި ބިހުގެ އަގު އަދިވެސް ހުރީ އެއްވަރެއްގައި ހިފެހެއްޓިފަ އެވެ،\nފިޔާ، އަލުވި އަދި ބިހަކީ އާއްމުކޮށް އަގުބޮޑުވާ ބާވަތްތަކެކެވެ. އެކަމަކު މި ރޯދަމަހު އެތަކެތީގެ އަގު އެހެން ރޯދަމަސްތަކާއި އަޅާބަލާއިރު، ހެޔޮކަން ފާހަގަވެ އެވެ.\nބާޒާރުގައި މިއަދުގެ އަގުތަކަށް ބަލާއިރު، ފިޔާ ކިލޯއެއް 7ރ އަށް ލިބެއެވެ. އަލުވި، 15ރ އަށް ލިބޭއިރު ބިސްކޭހެއް 280ރ އަށް ލިބެއެވެ. ރޯދަމަސް ނޫން މަސްތަކުގައި ވެސް ފިޔާ ކިލޯއެއް 7ރ އަށް ލިބުމަކީ އާއްމު ކަމެއް ނޫނެވެ.\nކުރިން ބައެއް ރޯދަމަސްތަކުގައި ފިޔާ ކިލޯއެއް 20ރ އާއި 40ރ އާ ދެމެދުގެ އަގުތަކުގައި ވިއްކާފައިވާއިރު، މިރޯދަ މަހު މިހާތަނަށް ފިޔާކިލޯއެއް 20ރ އަށް މައްޗަށް އަރާފައެއް ނުވެއެވެ. ހަމަ އެގޮތަށް އަލުވި އަދި ބިސް ވެސް ބާޒާރުގައި މި ރޯދަމަހު ހެޔޮ އަގުގައި ލިބެ އެވެ.\nމިއަދު މާރުކޭޓްގެ އަގުތަކަށް ބަލާއިރު، ކަރާ ކިލޯއެއް ހުރީ 20ރ އާއި 18ރ އާ ދެމެދުގެ އަގުތަކެއްގަ އެވެ. މިރޯދަ މަހު އާއްމުކޮށް ކަރާ ކިލޯއެއް 25ރ އަށް ވިއްކި ނަމަވެސް ބައެއް ދުވަސް ދުވަހު 30ރ އާއި 35ރ އަށް ވެސް އަގު މައްޗަށް ގޮސްފައި ވެއެވެ.\nމިއަދު ބާޒާރުގައި ފަޅޯ ކިލޯއެއް އުޅެނީ 30ރ އަށެވެ. ފަޅޯ ވެސް އާއްމުކޮށް ވިއްކާފައިވަނީ 20ރ އާއި 35ރ އާ ދެމެދުގެ އަގުތަކުގަ އެވެ. ނަމަވެސް މިއަދު މާރުކޭޓުގައި ފަޅޯ މަދުވެފައި ވާތީ ފަޅޮލުގެ އަގު ވަނީ ކުޑަކޮށް މައްޗަށް ޖެހިފަ އެވެ.\nމި ރޯދަ މަހު އަގުތަކުގައި އެންމެ ބޮޑު ތަފާތެއް އަންނަމުންދާ ލެޓިއުސް ކިލޯއެއް މިއަދު ހުރީ 70ރ އަށެވެ. ނަމަވެސް މިގެ ދެދުވަސް ކުރިން 40ރ އަށް ލިބެން ހުއްޓެވެ. އާއްމުކޮށް ލެޓިއުސް ކިލޯއެއް މިރޯދަމަހު ވިއްކަމުން ދިޔައީ 70ރ އާއި 80ރ އާދެމެދުގެ އަގުތަކުގަ އެވެ. އަދި ރޯދަމަސް ފެށުނުއިރު، ލެޓިއުސް ކިލޯއެއް 150ރ އާއި 120ރ އާ ދޭތެރޭގެ އަގުތަކުގައި ވިއްކާފައި ވެއެވެ. އެހެންކަމުން ލިޓިއުސް މިރޯދަ މަހު ވިއްކާފައިވަނީ 40ރ އާއި 150ރ އާދެމެދުގެ އަގުތަކުގަ އެވެ.\nމިރޯދަމަހުގެ ފުރަތަމަ ދުވަހު ކަނޑޫދޫ މިރުސް، 100 ގްރާމް ވިއްކީ 100ރ އަށެވެ. ނަމަވެސް ޖެހިގެން އައި ދުވަހު ރާއްޖެއިން ބޭރުން މިރުސް އެތެރެ ކުރުމުން އަގު ވަނީ ހެޔޮވެފަ އެވެ. މިއަދު ކަނޑޫދޫ މިރުސް، 100 ގްރާމް 45ރ އަށް ވެސް ލިބެއެވެ. އަދި ބޭރު ގައުމުތަކުން އެތެރެކޮށްފައިވާ މިރުހާއި ދިވެހި އެހެން ރަށްތަކުން ގެނެސްގެން ވިއްކާ މިރުސް 100 ގްރާމް 15ރ އަށް ވެސް ލިބެން އެބަ ހުއްޓެވެ.\nތަރުކާރީ އާއި މޭވާ، ފަލަމަޑީގެ ބާތްތަކާއި ފަތުގެ ބާވަތްތަކުގެ އަގުތަކުގައި މި ރޯދަ މަހުގެ އެހެން ދުވަސްތަކާއި ތަފާތެއް ނެތެވެ.\nބާޒާރުގައި ތަކެތީގެ އަގުތައް\nމިރުސް، 100 ގްރާމް: 15ރ-55ރ އަށް\nކަރާ ކިލޯއެއް: 20ރ އަދި 18ރ އަށް\nޓޮމާޓޯ ކިލޯއެއް: 40ރ-45ރ އަށް\nބަރަބޯ ކިލޯއެއް: 20ރ-50ރ އަށް\nކިއުކަންބާ ކިލޯއެއް: 18ރ-30ރ އަށް\nލެޓިއުސް ކިލޯއެއް: 45ރ އާއި 70ރ އަށް\n3 ފަތުގެ ކޮޕީފަތް ބޮނޑިއެއް: 10ރ އަށް\nކުއްޅަފިލާފަތް ބޮނޑިއެއް: 10ރ އަށް\nލުނބޯ ކިލޯއެއް: 35ރ-40ރ އަށް\nފަޅޯ ކިލޯއެއް: 30ރ އަށް\nޕެޝަންފުރުޓް ކިލޯއެއް: 85ރ އަށް\nފޭރު ކިލޯއެއް: 70ރ އަށް\nއަނބު ކިލޯއެއް: 70ރ-90ރ އަށް\nއަލަނާސި ގަނޑެއް: 30ރ-45ރ އަށް\nދޮންކެޔޮ ވަކެއް: 4ރ-6ރ އަށް\nކެރެޓް ކިލޯއެއް: 20ރ އަށް\nކެބޭޖް ކިލޯއެއް: 40ރ- 50ރ އަށް\nބީންސް ކިލޯއެއް: 45ރ- 55ރ އަށް\nއަލުވި ކިލޯއެއް: 15ރ އަށް\nފިޔާ ކިލޯއެއް: 7ރ އަށް\nބަނބުކެޔޮ: 25ރ-50ރ އަށް\nބަށި ކިލޯއެއް: 45ރ އަށް\nބިސް ކޭހެއް: 280ރ އަށް\nކާއްޓެއް: 5ރ- 15ރ އަށް\nކުނރުބަލެއް: 25ރ-35ރ އަށް\nބާޒާރު ރޯދަމަސް ލޯކަލް މާރުކޭޓު


ކުރަންވީ އަނިޔާއެއް ނޫން، ވާންވީ ޝުކުރުވެރި!\nNovember 23, 2019 20:56:58\nފޮޓޯ: މޯލްޑިވްސް ބިޒްނެސް ރިވިއު\nހަނދާނަށް އަންނަނީ، މީގެ ދެތިން ދުވަސްކުރިން މީސް މީޑިޔާގައި ތިލަވި ހަބަރެކެވެ. އެ ހަބަރުގައި ވަނީ ވޭސްޓް މެނޭޖުމެންޓް ކޯޕަރޭޝަން (ވެމްކޯ)ގެ މުވައްޒަފަކަށް ކުނި ކޮތަޅަކުން މީހަކު ހަމަލާދިން ވާހަކައެވެ. ހަބަރު އެއްކޮށް ކިޔާ ނިންމާލި އިރު ލޮލުން ކަރުނަ ފާއްދާލިއެވެ. ވީ ދެރައިން ބުނާނެ އެއްވެސް އެއްޗެއް ނޭނގުނެވެ. އިންސާނިއްޔަތުކަމުގެ ޒައްރެއްގެ މިންވަރުވެސް ނެތީ ބާއޭ ހިތައް އެރިއެވެ. ކުނި ކޮތަޅުން ވެމްކޯ މުވައްޒަފުގެ ގައިގައި ޖެހި މީހާގެ ބޮލަށް ކުނި ކޮތަޅު އަޅާލަފާނަމޭވެސް ހިތައް އެރިއެވެ. ނަމަވެސް އެއީވެސް ހައްލެއް ނޫންތާއެވެ!\nހަޤީޤަތުގައި ދައްކަން މިއުޅެނީ ވަރަށް މުހިންމު، އަދި އެހާމެ ސީރިއަސް ކަމެއްގެ ވާހަކައެވެ. ރާއްޖޭގެ އާބާދީގެ 12 އިންސައްތަ މީހުން މާލޭގައި ދިރިއުޅޭއިރު، އެ އެންމެންގެ ކުނިތައް ޝަކުވާއެއް ނެތި ސާފު އެކުރަނީ ހަމަ އެއްކަލަ ވެމްކޯ މުވައްޒަފުންނެވެ. ރޭގަނޑުގެ ވަގުތުގައި ކުނި ކޮޅެއް ނޯންނާނެހެން މުޅި މާލެ ޒީނަތްތެރިކޮށްލަނީ ހަމަ ވެމްކޯގެ ހީވާގި ކަނބަލުންނެވެ.\nބައެއް މީހުންނަށް ވެމްކޯގެ މުވައްޒަފުން އެކުރާ މަސައްކަތަކީ "ކަޑަ" އަދި ދަށުދަރަޖައިގެ މަސައްކަތެކޭ ހީވެދާނެއެވެ. އަދި އެމީހުންނަކީ ވަރަށް ދަށުދަރަޖައިގެ ބައެކޭވެސް ހިތައް އަރައިފާނެއެވެ. އެހެންނަމަވެސް ހަޤީޤަތަށް ރުޖޫޢަވާއިރު ފެންނާން އޮތީ މުޅިން ތަފާތު މަންޒަރެކެވެ. ފިނި ކޮޓަރީގައި، ބޮޑު ގޮނޑީގައި ސައުދާގަރަކަށްވެގެން ނުއިނެއްކަމަކު ނިއްކުރިން ދައުތިކި ފޮހެލަމުން ވެމްކޯގެ މުވައްޒަފުން އެދަނީ ފަހަރަކު ގޭބިސީއަކުން ކުނި ނަގައި އެ ކުނިތައް އުކާލައި މާލެއަކީ، ހިތްފަސޭހަ އަދި ބަލާލަން ރީތި ތަނަކަށް ހަދަމުންނެވެ.\nފެހިކުލައިގެ ޔުނީފޯމުގައި، ކުނިކޮތަޅުތަކާއި އެކު ވެމްކޯގެ މުވައްޒަފުން މާލޭގެ އެކި ސަރަހައްދުތަކުގައި ހަރަކާތްތެރިވެ އުޅޭއިރު، އެ މުވައްޒަފުންނަށް ބައެއް ފަހަރު ފުރައްސާރައާއި، އަނިޔާ ތަހައްމަލު ކުރަން ޖެހެއެވެ. ނާތަހުޒީބު ބައެއްގެ ޝިކާރައަކަށް އެ މުވައްޒަފުންވެދެއެވެ. ބޭއަދަބީ ބަސްތަކުން އެ މުވައްޒަފުންނަށް މުޙާތަބު ކުރުމާއި، ހަރުކަށި ބަސްތައް އެމުވައްޒަފުންނަށް އަމާޒު ކުރެއެވެ. ޖަނަވާރަކާއި މެދުވެސް ކަންތައް ނުކުރާހާ އިހާނެތިކޮށް ވެމްކޯގެ ބައެއް މުވައްޒަފުންނަށް ކަންތައް ކޮށްފައި އެބަހުއްޓެވެ. އެގޮތުން މީގެ ދެތިން ދުވަސް ކުރިން ވެމްކޯގެ މުވައްޒަފެއްގެ ބޮލަށް ކުނި ކޮތަޅު އެއްލާލި ހާދިސާއަށް ނަޒަރު ހިންގާލަމާތޯއެވެ.\nވެމްކޯގެ މުވައްޒަފެއް ކަމަށްވާ ޔޫނުސް އާދަމްގެ ބޮލަށް ކުނި ކޮތަޅު ޖަހާފައި އެވަނީ ރަޖިސްޓްރީނުކޮށް ހުރި ގޭބިސީއެއްގެ މީހަކު ކުނިކޮތަޅެއް އުކައި ދިނުމަށް އެދުމުން އެކަމަށް ޔޫނުސް އިންކާރު ކުރުމުންނެވެ. މިކަމުގައި ޔޫނުސްގެ ކުށެއް ނެތެވެ. ރަޖިސްޓްރީ ނުކުރުން އެއީ އެމީހާގެ މައްސަލައެކެވެ. މި ހާދިސާގައި އަނިޔާ ލިބުނު ޔޫނުސްއަކީ ވަޒީފާއަށް ވަފާތެރި މުވައްޒަފެކެވެ. ޔޫސުން އެ ދެއްކީ ނަމޫނާއެކެވެ. އެ ނަމޫނާ ވެމްކޯގެ މެނޭޖުމެންޓުން ވަނީ ބަލައިގަނެ ޔޫނުސްއަށް ހިތްވަރުދީފައެވެ. އަދި ވެމްކޯގެ މުވައްޒަފުންނަށް އަނިޔާކުރާ މީހުންނާއި މެދު ހަރުކަށި ފިޔަވަޅު އަޅާނެ ކަމުގައި އެކުންފުނިން ވަނީ ބުނެފައެވެ.\nޔޫނުސް އެކަންޏެއް ނޫނެވެ. މީގެ ދެ މަހެއްހާ ދުވަސް ކުރިންވެސް މަސައްކަތުގައި އުޅުނު ވެމްކޯ މުވައްޒަފަކަށް މީހަކު ހަމަލާ ދިން މައްސަލައެއް ފެންމަތިވިއެވެ. އެ މައްސަލަ ފެންމަތިވެފައި ވަނީ، މަގުމަތިން މީހަކު ވެމްކޯ މުވައްޒަފަށް ހަމަލާދިން މަންޒަރު ފެންނަ ވީޑިއޯ އެއް މީސްމީޑިޔާގައި އާންމުވުމާއި ގުޅިގެންނެވެ. އެ ވީޑިޔޯއިން ފެންނަ ގޮތުގައި ހޮޅިބުރި އެއްކަހަލަ އެއްޗަކުން ވެމްކޯގެ މުވައްޒަފަކަށް އެއްވެސް ރަހުމެއް ނެތި އަނިޔާކުރެއެވެ. އަދި ބޭއަދަބީ ބަސްތަކުން އެ މުވައްޒަފާ މުހާތަބުކޮށް، އިންޒާރުވެސް ދީފައިވެއެވެ.\nލާއިންސާނީ އެތައް އަނިޔާއެއްގެ ޝިކާރައަކަށް ވެމްކޯގެ މުވައްޒަފުން ވަމުންދާއިރު، އެ މުވައްޒަފުން އެކުރާ ބުރަ މަސައްކަތަކީ ޝުކުރުވެރިކަމާއި އެކު އަޅުގަނޑުމެން ބަލައިގަންނަން ޖެހޭ މަސައްކަތެކެވެ. އެއީ މަލާމާތްކޮށް، އެމީހުން ބޭޒާރުކުރުމަށް ވުރެ މަތިވެރި މަސައްކަތެކެވެ. "ހަލާލު ކޮންމެ މަސައްކަތަކީ ރީތި މަސައްކަތެކެވެ" އެއީ ގޭބިސީތަކުގެ ކުނިތައް އުކުންކަމުގައިވިޔަސް މެއެވެ.\n28.6 % ދެރަވި\n7.1 % މައުލޫމާތު މުއްސަނދިވި\nއަނިޔާ ވެމްކޯ މަސައްކަތް\nތިކަމަށް ޝުކުރުވެރި ވާންވާނީ ޝިފާ އަށެވެ މީގެކުރިން މާލޭގެ ގެއަކުން ކުނިކޮޅެއް ނަގައި ދީފަ ނުވާތީއެވެ\nދިވެ ހިންގެ ތެރޭގައި މި ހާރު ގިނައީ ތިބުނި ކަ ހަލަ ނާތަ ހުޒީބު މީ ހުން. މީގެއިން އެނގެނީ މައިންބަފައިން ދަރިންތަރުބިއްޔަތު ކުރުމުގައި އި ހުމާލުވެފައިވާކަން.. ކޮންމެ މަޔަކުވެސް ބަފަޔަކުވެސް ބަލަނީ ދަރިފުޅު ދުނިޔެއަށް އައުމާއެކީ ދުނިޔެވީ ތައުލީމު ދެވޭތޯ.. އިސްލާމީ ގިއުގަނޑު ތެރޭގައި ދަރިން ތަރުބިއްޔަތު ކުރާނަމަ އެކަކު އަނެކަކަށް އިޙްތިރާމް ކުރަން ދަސްވާނެ.